Tuesday4October 2011 9:47 pm IST\nഎല്ലാ ജനതക്കും അവര് ആഗ്രഹിക്കുന്ന സര്‍ക്കാരുകളാണ് ലഭിക്കുന്നത്. ജനങ്ങള് തെരഞ്ഞെടുത്ത് വിടുന്ന വ്യക്തികളാണ് ജനചൂഷകരായി, അഴിമതിയില് ആറാടി ഓരോ വര്‍ഷവും തങ്ങളുടെ ആസ്തി വര്‍ധിപ്പിക്കുന്നത്. അടുത്തിടെ വെബ്ബില് പ്രസിദ്ധീകരിച്ച മന്ത്രിമാരുടെയും മറ്റും സ്വത്തുവിവരങ്ങള് ഇത് തെളിയിച്ചതാണല്ലോ. കേരളഭരണം ഇന്ന് വിവാദമുഖരിതമാണ്. പൂര്‍ണ സാക്ഷരതയും വിദ്യാഭ്യാസവുമുള്ള ജനതയാണ് എല്ലാ തട്ടിപ്പുകള്‍ക്കും വിധേയരാകുന്നത്? എന്തുകൊണ്ട്? അടിസ്ഥാനപരമായി മലയാളിയുടെ അന്തിമലക്ഷ്യം വമ്പിച്ച, എന്നാല് ഉടലനങ്ങാത്ത, ധനസമ്പാദനമാണ്. നാഗമാണിക്യം കണ്ടുപിടിക്കാനും ഇല്ലാത്ത നിധിശേഖരം കണ്ടെത്താനും മാത്രമല്ല മലയാളി ചതിക്കപ്പെടുന്നത്. മണിചെയിന്, കുറികള് എന്തിന് എളുപ്പത്തില് ധനികരാകാന് സഹായിക്കും എന്ന് ആരെങ്കിലുമൊക്കെ പറയുന്ന ഏത് പദ്ധതിയിലും മലയാളി പണം മുടക്കും. ഞാന് കോട്ടയത്ത് റിപ്പോര്‍ട്ടറായിരുന്നപ്പോള് എന്റെ പ്രൊഫസറായ ഒരു സുഹൃത്ത് ലക്ഷങ്ങളാണ് അന്ന് തട്ടിപ്പു കമ്പനിയായ ഓറിയന്റല് കമ്പനിയില് നിക്ഷേപിച്ചത്. ഒടുവില് അത് പൊളിഞ്ഞ്, ഉടമ ഒളിവില് പോയപ്പോള് പണം മുടക്കിയവര് പലരും ആഥത്യവരെ ചെയ്തു. തട്ടിപ്പുകളുടെ വ്യാപ്തി ഇന്ന് വര്‍ധിക്കുകയാണ്. ദുരിതമനുഭവിക്കുന്നവരെപ്പോലും കബളിപ്പിക്കുന്നതില് മനഃസാക്ഷിക്കുത്ത് അനുഭവിക്കാത്തവരാണ് മലയാളിസമൂഹം. ഡോക്ടര്‍മാര് ജീവന്‍രക്ഷാ മരുന്നുകള്‍ക്ക് പ്രെസ്ക്രിപ്ഷന് എഴുതുമ്പോള് രാസനാമം എഴുതുന്നത് മുതലെടുത്ത് 'ചാത്തന് മരുന്നു'കള് എന്നറിയപ്പെടുന്ന വ്യാജമരുന്ന് നല്‍കുന്ന മരുന്നുകമ്പനികളാണ് കേരളത്തിലുള്ളത്. പരാധീനതയോ ദൈന്യതയോ ഒന്നും നമുക്ക് പ്രശ്നമല്ല. വഴിയില് വൃദ്ധ വണ്ടിയിടിച്ച് വീണാല് ആ ദേഹത്തില്‍ക്കൂടി വണ്ടികളുടെ ഘോഷയാത്ര നടത്തി ഒടുവില് അവശിഷ്ടങ്ങള് മണ്‍വെട്ടിക്ക് കോരി ചാക്കിലാക്കാന് സാധിക്കുന്ന പരുവത്തിലാക്കുന്നവരാണ് നമ്മള്. പ്രാകൃതര് പോലും ചെയ്യാത്ത കാര്യം. അമ്മപെങ്ങന്മാരെന്ന സങ്കല്‍പ്പം നമുക്ക് എന്നേ നഷ്ടമായിരിക്കുന്നു. കേരളീയ സമൂഹത്തില് മദ്യപാനം വര്‍ധിക്കുകയും വ്യാജമദ്യം ഒഴുകുകയും കള്ളുഷാപ്പെന്ന പേരില് പ്രവര്‍ത്തിക്കുന്നവര് സ്പിരിറ്റ് കലര്‍ത്തിയ കള്ളുവെള്ളം നല്‍കുകയും ചെയ്യുന്നു. ഓണത്തിന് ഒറ്റ ദിവസം 26 കോടി രൂപയുടെ മദ്യം ചെലവാക്കുകയും 52,000 തൊഴിലാളികള്‍ക്ക് ബോണസ് നല്‍കുകയും ചെയ്യുന്ന ബിവറേജസ് കോര്‍പ്പറേഷന് തരുന്ന ഖജനാവ് വരുമാനം മാത്രം ലക്ഷ്യമിടുന്ന സര്‍ക്കാര് മദ്യോപയോഗം വര്‍ധിപ്പിക്കാനുള്ള എല്ലാ അടവുകളും പ്രയോഗിക്കുന്നു. മുട്ടിന് മുട്ടിന് ഷാപ്പുകള്, സ്റ്റാര് ഹോട്ടലിന് ബാറുകള്- കോഴ നല്‍കി സ്റ്റാര് പദവി നേടി ഗ്രാമങ്ങളില് പ്രവര്‍ത്തിക്കുന്ന കള്ളുകടകള് എല്ലാം കേരളത്തിലെ നേര്‍ക്കാഴ്ചകളാണ്. തകര്‍ന്ന റോഡുകള് സഞ്ചാരയോഗ്യമാക്കാന് കരാര് നല്‍കുന്നതിന്റെ വിഹിതം വാങ്ങുന്നവര് റോഡിന്റെ ഗുണനിലവാരം എങ്ങനെ ഉറപ്പാക്കും? ഇങ്ങനെയുള്ള നമ്മള് തെരഞ്ഞെടുത്ത് വിടുന്ന ജനപ്രതിനിധികള് സാമൂഹ്യതിന്മകളുടെ ആചാര്യന്മാരായി മാറുമ്പോള് നാം ഉളുപ്പില്ലാതെ കാഴ്ചക്കാരാകുന്നു. എതിര്‍ക്കുന്ന സ്വരം എത്ര ദീനം! അണ്ണാ ഹസാരെ രാഷ്ട്രീയ ഉദ്യോഗസ്ഥ അഴിമതിക്കെതിരെ ഉപവാസസമരത്തിലൂടെ അഴിമതി നടത്തുന്നവരെ തിരിച്ചുവിളിക്കാന് പൗരസ്വാതന്ത്ര്യത്തിന് വേണ്ടി വാദിച്ചപ്പോള് ഹസാരെയെ പിന്താങ്ങി ഒരു ശബ്ദവും കേരളത്തില്‍നിന്നുയര്‍ന്നില്ല. എന്നു മാത്രമല്ല, മറ്റൊരു ഗാന്ധിയാകാന് ശ്രമിക്കേണ്ട എന്ന് ഭീഷണി മുഴക്കുകയും ചെയ്തു. കേരളം ഭരിക്കുന്ന ഇടതു-വലതു പക്ഷ സര്‍ക്കാരുകള് ഒരേ നാണയത്തിന്റെ രണ്ട് വശങ്ങള് മാത്രമല്ലേ? പ്രതിപക്ഷനേതാവ് വി.എസ്. അച്യുതാനന്ദന് അഴിമതിക്കെതിരെ അഴിഞ്ഞാടാന് എന്തവകാശം? എന്ത് ധാര്‍മികത? സ്വന്തം മകന് നടത്തിയ അഴിമതിക്കും സുഖസന്ദര്‍ശനങ്ങള്‍ക്കും നേര്‍ക്ക് കണ്ണടച്ച്, അര്‍ഹതയില്ലാത്ത സ്ഥാനമാനങ്ങള് നേടിക്കൊടുത്ത് ഒടുവില് അന്വേഷണം വന്നപ്പോള് തന്റെയും തന്റെ ഓഫീസിന്റെയും പങ്ക് ഒഴിവാക്കി എന്നു മാത്രമല്ല, കേസന്വേഷിക്കാന് അധികാരമില്ലാത്ത ലോകായുക്തക്ക് കേസ് കൈമാറി നല്ലപിള്ള ചമയുകയും ചെയ്തു. ഞാനും അച്യുതാനന്ദന്റെ ഒരു ഫാനായിരുന്നു; കിളിരൂര് സംഭവം വരെ. കിളിരൂര് ശാരിയെ സന്ദര്‍ശിച്ചശേഷം ആരോപണമുയര്‍ന്ന വിഐപിയെ കയ്യാമം വെച്ച് റോഡില്‍ക്കൂടി നടത്തിക്കും എന്ന പ്രഖ്യാപനം കേട്ട് കോരിത്തരിച്ചവരില് ഞാനും ഉള്‍പ്പെട്ടിരുന്നു. കിളിരൂര് വിഐപി ആരാണെന്ന് സാമാന്യബുദ്ധിയുള്ളവര്‍ക്ക് അറിമായിരുന്നല്ലോ. സ്ത്രീകളുടെ നേരെ നടക്കുന്ന അനീതിയുടെയും ലൈംഗികചൂഷണത്തിന്റെയും ഏറ്റവും ഒടുവിലത്തെ ഇരയായ ശാരിക്ക് നീതികിട്ടുക എന്നത് സ്ത്രീകളുടെ സ്വപ്നവും ആയിരുന്നു. അവര് കൂട്ടത്തോടെ വോട്ടുചെയ്ത് അച്യുതാനന്ദനെ ജയിപ്പിച്ച് മുഖ്യമന്ത്രിപദത്തിലെത്തിച്ചു. അഞ്ചുകൊല്ലം ഭരിച്ച അച്യുതാനന്ദന് ഒരു വിഐപിക്കും കയ്യാമം വെക്കുകയോ റോഡില്‍ക്കൂടി നടത്തുകയോ ചെയ്തില്ല. എന്തിനേറെ 'കിളിരൂര്' എന്ന വാക്കുപോലും അദ്ദേഹത്തിന് അരോചകമായി. അധികാര മോഹം അന്വേഷണത്വരയെ സ്തംഭിപ്പിച്ചു. പ്രതീക്ഷ പുലര്‍ത്തിയ ശാരിയുടെ അഛന് സുരേന്ദ്രന് താന് വഞ്ചിക്കപ്പെട്ടത് ക്യാമറക്ക് മുന്നില് പറഞ്ഞത് നമ്മളെ കണ്ണീരണിയിപ്പിച്ചു. പക്ഷേ അച്യുതാനന്ദന് ഘോരഘോര പ്രഖ്യാപനങ്ങളോടെ ഭരണത്തിലിരുന്നു. വിഎസിന്റെ പ്രൈവറ്റ് സെക്രട്ടറിയായിരുന്ന ഷാജഹാന് പറഞ്ഞപോലെ അദ്ദേഹത്തിന്റെ സ്വന്തം അജണ്ടയായിരുന്നു ഇതിന് പിന്നില്. ഒടുവില് തെരഞ്ഞെടുപ്പ് അടുത്തപ്പോള് പഴകിയ അമ്പ് അച്യുതാനന്ദന് പുറത്തെടുത്തു. ഒരു ചക്കയിട്ടപ്പോള് മുയല് ചത്തെങ്കില് ഇനിയും ചക്ക ഇടുകതന്നെ. 16 കൊല്ലം പഴക്കമുള്ള ഐസ്ക്രീം കേസിനെ പുനരുജ്ജീവിപ്പിച്ചു. ഐസ്ക്രീം കേസിലെ കുറ്റവാളി ശിക്ഷിക്കപ്പെടണമെന്ന് ആഗ്രഹിക്കുന്ന വ്യക്തിയാണ് ഞാനും. നായനാര് മുഖ്യമന്ത്രിയായിരിക്കെ പ്രൈവറ്റ് സെക്രട്ടറിയായിരുന്ന, ഇപ്പോള് ലൈംഗികാരോപണവിധേയനായി പാര്‍ട്ടിയില് തരംതാഴ്ത്തപ്പെട്ട പി. ശശിയാണ് ആ കേസ് ഒതുക്കാന് സഹായിച്ചത്. അച്യുതാനന്ദന് അധികാരത്തിലിരുന്ന അഞ്ചുകൊല്ലവും മരവിപ്പിച്ച കേസ് പുനരുജ്ജീവിപ്പിച്ചത് മറ്റൊരു കിളിരൂര് ആകുമെന്ന പ്രതീക്ഷയിലാണ്. അഴിമതി ആരോപണം ഉന്നയിച്ച് പാമോയില് കേസ് വീണ്ടും ഉയര്‍ത്തിക്കൊണ്ടുവന്നതും വിഎസിന്റെ സ്വന്തം അജണ്ടയായിരുന്നു. അധികാരത്തില് തിരിച്ചെത്തി മകനെ അച്ഛനോളം വലുതാക്കാന്. പാമോയില് കേസ് കോണ്‍ഗ്രസ് ഗ്രൂപ്പുവഴക്കിന്റെ ഭാഗമാണെന്നും കരുണാകരനെ ഒതുക്കാന് എ ഗ്രൂപ്പ് പണിത പാരയായിരുന്നു എന്നും അന്ന് പണിത പാര ഉമ്മന്‍ചാണ്ടി ഒരുവട്ടം ഭരിച്ചപ്പോഴും നശിപ്പിക്കാതെ നിലനിര്‍ത്തിയതാണ് ഇപ്പോള് അദ്ദേഹത്തിന് തന്നെ പാരയായത് എന്ന് അറിയാത്തവരും ഇല്ല. പക്ഷെ ഇപ്പോള് ഹൈക്കോടതി അച്യുതാനന്ദനും മകന് അരുണ്‍കുമാറിനുമെതിരെ നടത്തിയ നിശിതമായ പരാമര്‍ശം അച്യുതാനന്ദന് നടത്തിയ ക്രമക്കേടിലേക്ക് വിരല്‍ചൂണ്ടുന്നു. അതന്വേഷിക്കാന് അന്നത്തെ പ്രതിപക്ഷ നേതാവ് ആവശ്യപ്പെട്ടപ്പോള് കേസില്‍നിന്ന് തന്ത്രപരമായി ഒഴിവായി അധികാര ദുര്‍വിനിയോഗം നടത്തി എന്നും കോടതി വ്യക്തമാക്കുന്നു. ഇതിനെപ്പറ്റി ചോദിച്ച മാധ്യമങ്ങളോട് അച്യുതാനന്ദന്റെ മറുപടി മൗനമായിരുന്നല്ലോ. കോടതി പരാമര്‍ശം ആര്‍ക്കുനേരെ ഉയര്‍ന്നാലും അവരുടെ രാജിക്ക് മുറവിളി കൂട്ടുന്ന, ആരാധ്യനായ പ്രതിപക്ഷ നേതാവ് പക്ഷെ സ്വയം രാജിക്ക് തയ്യാറാകുന്നില്ല!! ഇപ്പോള് നിയമവിദഗ്ധന് രാംകുമാര് അച്യുതാനന്ദന്റെ രാജി ആവശ്യപ്പെട്ടിരിക്കുകയാണ്. പക്ഷെ പ്രതിപക്ഷനേതാവാകട്ടെ കോടതിയെ വിമര്‍ശിച്ച പി.സി. ജോര്‍ജിന്റെ രാജിയും മുഖ്യമന്ത്രി ഉമ്മന്‍ചാണ്ടിയുടെ രാജിയും താന് കഷ്ടപ്പെട്ട് തുറുങ്കിലടച്ച, ഇപ്പോള് വാളകം സംഭവത്തില് പ്രതിസ്ഥാനത്ത് നിര്‍ത്തുന്ന ബാലകൃഷ്ണപിള്ളയുടെ മകന് ഗണേഷ്കുമാറിന്റെ രാജിയുമാണ് ആവശ്യപ്പെടുന്നത്. സ്വന്തം രാജി വിഎസിന്റെ അജണ്ടയിലില്ല. ഐസ്ക്രീമും പൈപ്പ് കുംഭകോണവും രാജന് കേസും എല്ലാം യുഡിഎഫിന്റെ 'നേട്ട'ങ്ങളായിരുന്നെങ്കില് ലാവലിനും ലോട്ടറിയും മെര്‍ക്കിസ്റ്റണ് എസ്റ്റേറ്റും മറ്റും എല്‍ഡിഎഫിന്റെ നേട്ടങ്ങളാണ്; ഒപ്പം അരുണ്‍കുമാറും അച്യുതാനന്ദനും നടത്തിയ അധികാര ദുര്‍വിനിയോഗവും! ഇപ്പോള് യുഡിഎഫ് സര്‍ക്കാര് വന്ന് മൂലമ്പിള്ളി, ചെങ്ങറ പ്രശ്നങ്ങള്‍ക്ക് പരിഹാരം കാണുമ്പോഴും അതിനെ എല്‍ഡിഎഫ് വെട്ടിയ മുടിയുടെ പരിഷ്കൃത വെട്ടലായി പ്രതിപക്ഷം വ്യാഖ്യാനിക്കുന്നു. പ്രശ്നങ്ങള് നിലനിര്‍ത്താനല്ലാതെ പരിഹരിക്കാന് ഒരു ശ്രമവും നടത്താതെ പാവങ്ങളുടെ സര്‍ക്കാരല്ലാതായി ഇടതുഭരണം മാറുകയായിരുന്നു. വലതുപക്ഷവും മൂന്നാറില് പരാജയപ്പെട്ടു. ഇടതുപക്ഷ ഭരണത്തില് എണ്ണിയ റോഡിലെ കുഴികള് വലതുപക്ഷവും സൂക്ഷ്മമായി നിലനിര്‍ത്തി അപകടമരണങ്ങള് ഉറപ്പാക്കുന്നു. ജനങ്ങള് തെരഞ്ഞെടുത്ത് അധികാരത്തിലേറ്റിയ ഒരു ഭരണാധികാരിയും ജനങ്ങള്‍ക്ക് നീതിയും മെച്ചപ്പെട്ട ജീവിതസൗകര്യങ്ങളും ഒരുക്കുന്നില്ല. ഇവിടെ ആദിവാസി അവിവാഹിത അമ്മമാര് പെരുകുമ്പോഴും യുഡിഎഫ് ഭരണവിരുദ്ധ പോലീസ് ആദിവാസിസ്ത്രീകളുടെ കച്ച അഴിപ്പിക്കുന്നു. അതും പട്ടയദാനചടങ്ങില്! ജനായത്ത ഭരണം തന്നെ!! ലീലാമേനോന്\nവിഎസിന്റെ നിലപാടുകള് സിപിഎമ്മിനെ തിരിഞ്ഞുകുത്തുന്നു\nമത്സ്യത്തൊഴിലാളികളെ വിഎസ് അധിക്ഷേപിക്കുന്നത് പതിവായി\nഫെയ്സ് ബുക്കില് മുഖം നഷ്ടപ്പെട്ട് വിഎസ്\nവിഎസ് ലക്ഷങ്ങള് ചോദിച്ചു വാങ്ങിയിട്ടുണ്ടെന്ന് വെള്ളാപ്പള്ളി\nഐസ്‌ക്രീം കേസ്: സുപ്രീംകോടതിയെ സമീപിക്കുമെന്ന് വി.എസ്\nകൃഷിഭൂമി കുത്തകകള് നികത്തിയിട്ടും 'വെട്ടിനിരത്തല്' നായകന് മൗനം


രണ്ട് ഡോസ് കൊവിഡ് വാക്സിൻ സ്വീകരിച്ചവർക്ക് മാസ്ക് ഉപേക്ഷിക്കാമെന്ന് അമേരിക്ക\nസാമൂഹിക അകലം, മാസ്ക് ധരിക്കൽ, കൂട്ടം കൂടൽ തുടങ്ങിയ നിയന്ത്രണങ്ങൾ വാക്സിൻ സ്വീകരിച്ചവർ പാലിക്കേണ്ടതില്ല. പ്രസിഡന്റ് ജോ ബൈഡനാണ് മാസ്ക് ഉപേക്ഷിച്ചുകൊണ്ടുള്ള പ്രസ്താവന നടത്തിയിരിക്കുന്നത്.\n13 May 2021 11:08 PM GMT\nവാഷിങ്ടൺ: രണ്ട് ഡോസ് കൊവിഡ് വാക്സിൻ സ്വീകരിച്ചവർക്ക് മാസ്ക് ഉപേക്ഷിക്കാമെന്ന് അമേരിക്ക. കൊവിഡ് പ്രോട്ടോക്കോളുകളിൽ വാക്സിൻ സ്വീകരിച്ചവർക്ക് ഇനി മുതൽ മറ്റു ഇളവുകളും നൽകും. സാമൂഹിക അകലം, മാസ്ക് ധരിക്കൽ, കൂട്ടം കൂടൽ തുടങ്ങിയ നിയന്ത്രണങ്ങൾ വാക്സിൻ സ്വീകരിച്ചവർ പാലിക്കേണ്ടതില്ല. പ്രസിഡന്റ് ജോ ബൈഡനാണ് മാസ്ക് ഉപേക്ഷിച്ചുകൊണ്ടുള്ള പ്രസ്താവന നടത്തിയിരിക്കുന്നത്.\nഓവൽ ഓഫീസിൽ വെച്ച് രാജ്യത്തെ അഭിസംഭോദന ചെയ്ത ബൈഡൻ രാജ്യത്തെ സംബന്ധിച്ച മഹത്തായ ദിന‌മാണ് ഇന്നെന്ന് വ്യക്തമാക്കി. സെന്റേഴ്‌സ് ഓഫ് ഡിസീസ് കൺട്രോളിന്റെ നിർദേശ പ്രകാരം രണ്ട് ഡോസിൻ കൊവിഡ് വാക്സിൻ സ്വീകരിച്ചവർ ഇനി മാസ്ക് ധരിക്കേണ്ടതില്ല. മഹാമാരിക്കെതിരായ പോരാട്ടത്തിൽ നിർണായക മുഹൂർത്തമാണിത്. നമ്മുടെ രാജ്യത്തിന് ഇത് മഹത്തായ ദിനമാണ്. മാസ്‌ക് ഉപേക്ഷിച്ച് ഇനി ചിരിക്കാം. മറ്റുള്ളവരുടെ മുഖത്തെ ചിരികാണാം. ബൈഡൻ പറഞ്ഞു.\nകൊവിഡ് ബാധിച്ച് മരിച്ചവരെ ഈയവസരത്തിൽ അനുസ്മരിക്കുന്നുവെന്നും ബൈഡൻ വ്യക്തമാക്കി.5ലക്ഷത്തിലേറെ പേരാണ് അമേരിക്കയിൽ വൈറസ് ബാധിച്ച് മരണപ്പെട്ടത്. ഒരുഘട്ടത്തിൽ ഇന്ത്യയെക്കാൾ കൂടുതൽ ദൈനംദിന കൊവിഡ് രോഗികളാണ് അമേരിക്കയിൽ ഉണ്ടായിരുന്നത്. ബൈഡൻ അധികാരത്തിലെത്തിയ ശേഷം കൊവിഡ് പ്രോട്ടോക്കോളുകൾ ശക്തമാക്കിയിരുന്നു.\nഇതുവരെ 30 ദശലക്ഷത്തിലേറെ അമേരിക്കക്കാർ വാക്‌സിൻ സ്വീകരിച്ചിട്ടുണ്ട്. 80 ശതമാനത്തോളം കുറവാണ് മരണനിരക്കിൽ കുറവ് വന്നിരിക്കുന്നത്. വൈകാതെ തന്നെ അമേരിക്ക പൂർണമായും കൊവി‍ഡ് മുക്തമാകുമെന്നാണ് നിരീക്ഷകരുടെ വിലയിരുത്തൽ.\nCovid in America\ncovid in world


മിൽമ ഇനി ഇടതുപക്ഷം ഭരിക്കും; കെ എസ് മണി ചെയർമാൻ | Global Indian News\nHome Breaking news മിൽമ ഇനി ഇടതുപക്ഷം ഭരിക്കും; കെ എസ് മണി ചെയർമാൻ\nമിൽമ ഇനി ഇടതുപക്ഷം ഭരിക്കും; കെ എസ് മണി ചെയർമാൻ\nതിരുവനന്തപുരം: മിൽമയുടെ ഭരണം ഇനി ഇടതുപക്ഷത്തിന്. മുപ്പത്തിയെട്ട് വർഷമായി കോൺഗ്രസ് കൈവശം വച്ചിരുന്ന കേരള ക്ഷീരോൽപ്പാദക സഹകരണ സംഘം ഇടതുപക്ഷം ഭരിക്കും. മിൽമ ചെയർമാൻ ആയി സി പി എമ്മിലെ കെ എസ് മണി തെരഞ്ഞെടുക്കപ്പെട്ടു.\nഅഞ്ചിനെതിരെ ഏഴ് വോട്ടുകൾ നേടിയാണ് ഇടതുപക്ഷം ഭരണം ഉറപ്പിച്ചത്. മലബാർ മേഖലയിൽ നിന്നുള്ള നാല് വോട്ടും അഡ്മിനിസ്ട്രേറ്റീവ് കമ്മറ്റിയിലെ നോമിനേറ്റ് ചെയ്യപ്പെട്ട മൂന്ന് അംഗങ്ങളുടെ വോട്ട് നേടിയാണ് വിജയം.\nകോൺഗ്രസിൽ നിന്ന് ജോൺ തെരുവത്താണ് കെ എസ് മണിക്കെതിരെ മൽസരിച്ചത്. തിരുവനന്തപുരം മേഖല തെരഞ്ഞെടുപ്പ് വന്നാൽ ഈ മേഖല പിടിക്കാനാകുമെന്ന പ്രതീക്ഷയിലാണ് കോൺഗ്രസ്.\nPrevious article20 ലക്ഷത്തിലധികം ആളുകള്‍ക്ക് ഒരു ഡോസ് വാക്‌സിന് ലഭിച്ചതായി ഖത്തർ\nNext articleമീരാബായ് ചാനു മണിപ്പൂര് പൊലീസില് അഡീഷണല് എസ്‌പിയായി ചുമതലയേറ്റു


മലയാള ചലച്ചിത്രരംഗത്തെ ഒരു പിന്നണി ഗായകൻ\n(1970-05-30) മേയ് 30, 1970 (50 വയസ്സ്) പന്തളം,പത്തനംതിട്ട ജില്ല.\nപന്തളം ബാലന്റെ ഗാനമേളകൾതിരുത്തുക\nസിനിമാ ഗാനങ്ങളുടെ പട്ടികതിരുത്തുക\n↑ "പന്തളം ബാലൻ - Panthalam Balan". m3db.com. മൂലതാളിൽ നിന്നും 2017-02-04-ന് ആർക്കൈവ് ചെയ്തത്. ശേഖരിച്ചത് 2018-02-13. CS1 maint: discouraged parameter (link)\n↑ 2.0 2.1 "ജാതി കേരളം; പന്തളം ബാലനെ മലയാള സിനിമ പുറത്താക്കിയത് ഇങ്ങനെ". അഴിമുഖം. മൂലതാളിൽ നിന്നും 2018-02-13-ന് ആർക്കൈവ് ചെയ്തത്. CS1 maint: discouraged parameter (link)\n↑ "Profile of Malayalam Singer Panthalam Balan". മലയാളസംഗീതം.ഇൻഫോ. മൂലതാളിൽ നിന്നും 2013-06-13-ന് ആർക്കൈവ് ചെയ്തത്. ശേഖരിച്ചത് 2018-02-13. CS1 maint: discouraged parameter (link)\n"https://ml.wikipedia.org/w/index.php?title=പന്തളം_ബാലൻ&oldid=3461346" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 21 ഒക്ടോബർ 2020, സമയം: 14:18\nഈ താൾ അവസാനം തിരുത്തപ്പെട്ടത്: 14:18, 21 ഒക്ടോബർ 2020.


ഹോമിയോപ്പതി — Vikaspedia\nനാഷണല് ഇന്‍സ്റ്റിട്ട്യൂട്ട് ഓഫ് ഹോമിയോപ്പതി,കല്‍ക്കത്ത\nആയുഷ് വകുപ്പില് നിന്നുള്ള പ്രസിദ്ധീകരണങ്ങള്\nത്വരിതഗതിയില് വളര്‍ന്നുവരുന്ന ഒരു ചികിത്സാസമ്പ്രദായമാണ് ഹോമിയോപ്പതി. ഈ സമ്പ്രദായം ലോകമാകമാനം പ്രയോഗത്തിലുണ്ട്. രോഗശമനത്തിലെ മൃദുസമീപനവും ഔഷധങ്ങളുടെ സപരക്ഷിതത്വവും കാരണം ഇന്ത്യിലെ ഈ ചികിത്സാ പദ്ധതി ഒരു നാട്ടുനടപ്പായിക്കഴിഞ്ഞിരിക്കുന്നു. ഇന്ത്യിയിലെ ജനങ്ങളില് ഏതാണ്ട് 10% പേര് തങ്ങള് ആരോഗ്യാവശ്യങ്ങള്‍ക്ക് പൂര്‍ണമായും ഹോമിയോപ്പതിയെ ആശ്രയിക്കുന്നതായും രാജ്യത്തെ രണ്ടാമത്തെ ഏറ്റവും ജനപ്രീതിയുള്ള ചികിത്സാപദ്ധതിയാണിതെന്നും ഒരു പഠനം കാണിക്കുന്നു.\nഏതാണ്ട് ഒന്നര നൂറ്റാണ്ടിലധികമായി ഹോമിയോപ്പതി ഇന്ത്യയില് പ്രചാരത്തിലുണ്ട്. ഇന്ത്യന് പാരമ്പര്യവുമായി വളരെയധികം ഇഴുകിച്ചേര്‍ന്നു കഴിഞ്ഞ ഈ വൈദ്യസമ്പ്രദായം വളരെയധികം ആളുകളുടെ ആരോഗ്യസംരക്ഷണത്തില് പങ്കുവഹിക്കുന്നതിനാല് ദേശീയ ചികിത്സാപദ്ധതികളിലൊന്നായി അംഗീകാരം നേടിയിട്ടുണ്ട്. മാനസികവും വൈകാരികവും, ആത്മീയവും ഭൗതികവുമായ തലങ്ങളില് സമഗ്രമായി രോഗാവസ്ഥയെ പരിഗണനയിലെക്കുന്നതിനാലാണ് ഹോമിയോപ്പതിയുടെ ഫലപ്രാപ്തിയുടെ കരുത്ത്.\n‘സദൃശം’ എന്നര്‍ത്ഥമുള്ള ‘ഹോമോയ്സ്’ എന്ന ഗ്രീക്ക്‌പദവും ‘വിഷമമനുഭവിക്കുന്ന’ എന്നര്‍ത്ഥമുള്ള ‘പാത്തോസ്’ എന്ന ഗ്രീക്ക്‌പദവും ചേര്‍ന്നാണ് ഹോമിയോപ്പതി എന്ന വാക്ക് ഉണ്ടായിട്ടുള്ളത്. ആരോഗ്യമുള്ള ആളുകള് ഉപയോഗിച്ചാല് രോഗസമാനമായ ലക്ഷണങ്ങള് പ്രകടിപ്പിക്കുന്ന വസ്തുക്കളെ നിര്‍ദ്ദിഷ്ടങ്ങളായ ലഘു മാത്രകളില് നല്കി രോഗങ്ങളെ ലളിതമായി ചികിത്സിക്കുകയാണ് ഹോമിയോപ്പതിയില് ചെയ്യുന്നത്. ‘സദൃശം സദൃശത്തെ സുഖപ്പെടുത്തുന്നു’ എന്നാണ് ഹോമിയോപ്പതിയുടെ പിന്നിലുള്ള തത്വം. 19-20 നൂറ്റാണ്ടിന്‍റെ തുടക്കത്തില് ഡോ. സാമുവല് ഹാനിമാന് (1755-1843) ആണ് ഹോമിയോപ്പതിക്ക് ശാസ്ത്രീയമായ അസ്തിവാരമിട്ടത്. രണ്ട് നൂറ്റാണ്ടിലേറെയായി ഈ ചികിത്സാരീതി മാനവരാശിക്ക് സേവനം നല്കിവരുന്നു. ഡോ. ഹാനിമാന് മുന്നോട്ടുവെച്ച സിദ്ധാന്തങ്ങള് പ്രകൃതിസഹജമായതിനാലും അനുഭവസിദ്ധാന്തമായതിനാലും കാലം അംഗീകരിച്ച വൈദ്യസമ്പ്രദായമായി തുടര്‍ന്നുവരുന്നു.\nരോഗിയുടെ ഉപയോഗത്തിനായി പ്രത്യേകപ്രക്രിയയിലൂടെ തയ്യാറാക്കപ്പെട്ട വസ്തുവിനെയാണ് ഔഷധങ്ങള് എന്ന് ഹോമിയോപ്പതിയില് സാങ്കേതികമായി വിവരിക്കുന്നത്. രോഗം മാറ്റുകയോ വേദനശമിപ്പിക്കുകയോ ചെയ്യുന്നത് എന്ന് സാധാരണ അര്‍ത്ഥത്തില് ഈ വാക്ക് തെറ്റിദ്ധരിക്കപ്പെടരുത്. ഹോമിയോചികിത്സകര് രണ്ടുതരം അവലംബിങ്ങളെയാണ് ആശ്രയിക്കാറുള്ളത്.\nമെറ്റീരിയാമെഡിക്കയും റെപെര്‍ട്ടറികളും. രോഗലക്ഷണങ്ങള്‍ക്കനുസൃത അക്ഷരമാലാക്രമത്തില് ചിട്ടപ്പെടുത്തിയ ഔഷധവിവരങ്ങളുടെ സമാഹാരമാണ് മെറ്റീരിയാ മെഡിക്ക. പ്രത്യേകരോഗലക്ഷണങ്ങളുമായി ബന്ധപ്പെട്ട പ്രതിവിധികളുടെ സൂചികയാണ് ഹോമിയോപ്പതിക് റെപെര്‍ട്ടറി.\nജന്തുജന്യവും സസ്യജന്യവുമായ പദാര്‍ത്ഥങ്ങളും ധാതുക്കളും കൃത്രിമമായി ശ്ലേഷിപ്പിച്ചെടുത്ത പദാര്‍ത്ഥങ്ങളും ഹോമിയോപ്പതിയില് പ്രതിവിധികളായി പ്രയോജനപ്പെടുത്തപ്പെടുന്നു. ആര്‍സെനിക്കം ആല്‍ബം (ആര്‍സെനിക് ഓക്‌സൈഡ്), നേട്രം മ്യൂറിയാറ്റിക്കം (സോഡിയം ക്ലോറൈഡ് - കറയുപ്പ്), ലച്ചേസിസ് മ്യൂട്ടാ (ബുഷ്മാസ്റ്റര് പാമ്പിന്‍റെ വിഷം), ഓപിയം, തൈറോയ്ഡിനം (തൈറോയ്ഡ് ഹോര്‍മോണ്) തുടങ്ങിയ ഉദാഹരണങ്ങളാണ്. മല – മൂത്ര -നാസികാസ്രവങ്ങളും രക്തം, കലകള് എന്നിവയുമടക്കമുള്ള രോഗീജന്യവസ്തുക്കളായ നോസോഡുകളും ഹോമിയോ ചികിത്സകള് ഉപയോഗപ്പെടുത്തുന്നുണ്ട്. ആരോഗീജന്യങ്ങളായ ഹോമിയോ പ്രതിവിധികളെ സാര്‍ക്കോഡുകള് എന്നാണ് പറയുന്നത്.\nഅലേയ വസ്തുക്കളെ പൊടിച്ചെടുക്കാന് ഉരലും ഉലക്കയും ഉപയോഗിക്കുന്നു.\nപ്രതിവിധികള് തയാറാക്കുന്നതില് സൈനാമൈസേഷന് അഥവാ പൊട്ടെന്‍സിസേഷന് എന്ന ഒരു പ്രക്രിയ ഹോമിയോപ്പതിയിലുണ്ട്. ആല്‍ക്കഹോളോ ഡിസ്റ്റില്‍ഡ് വാട്ടറോ ചേര്‍ത്ത് നേര്‍പ്പിക്കുകയാണ് ആദ്യം ചെയ്യുന്നത്. തുടര്‍ന്ന് ശക്തിയായി കുലുക്കുന്നു. ഇതിനെ സക്കുഷന് എന്നു പറയും. രോഗലക്ഷണങ്ങള് സൃഷ്ടിക്കുന്ന വസ്തുക്കളെ പ്രതിവിധികളായി ഉപയോഗിക്കാനാണ്. ഹാനിമാന് നിര്‍ദ്ദേശിച്ചത്. എന്നാല് അവയുടെ നേരിട്ടുള്ള ഉപയോഗം രോഗാവസ്ഥ തിവ്രമാക്കുന്നമെന്നതിലാണ് നേര്‍പ്പിക്കല് നടത്തുന്നത്. നേര്‍പ്പിച്ച വസ്തുവിലെ വീര്യത്തെ പ്രക്രിയയിലൂടെ ഉണര്‍ത്തിയെടുക്കണമെന്ന ഹാനിമാന് കരുതി. ഒരു വശം തുകല് കൊണ്ട് പൊതിഞ്ഞ് കുതിരരോമങ്ങള് കൊണ്ട് സ്റ്റഫ് ചെയ്ത ഒരു പ്രത്യേക സംവിധാനം സക്കുഷന് നടത്താനായി ഹാനിമാന് വികസിപ്പിച്ചെടുത്തു. ക്വാര്‍ട്ട്‌സ്, കക്കത്തോട് തുടങ്ങിയ അലേയവസ്തുക്കളെ ലാക്‌റ്റോസുമായി ചേര്‍ന്ന് പൊടിച്ചെടുത്താണ് നേര്‍പ്പിക്കുന്നത്.\nഹോമിയോപ്പതിയില് ലോഹരിതമിക് പൊട്ടന്‍സി സ്‌കെയിലുകളാണ് പ്രയോഗത്തിലുള്ളത്. ഒരു വസ്തുവിനെ ഓരോഘട്ടത്തിലും 100 ന്‍റെ ഘടകങ്ങളായി നേര്‍പ്പിക്കുന്ന സെന്‍റിസിമല് അല്ലെങ്കില് സ്‌കെയില് ഹാനിമാന് ആവിഷ്ക്കരിച്ചു. ഒരു വസ്തുവിനെ 100 ല് ഒന്നായി നേര്‍പ്പിച്ചശേഷം വീണ്ടും 100 ല് ഒന്നായി നേര്‍പ്പിച്ചാല് 2സി ഡൈല്യൂഷന് ലഭിക്കും. അതായത് തനത് വസ്തുവിന്‍റെ 10000 ല് ഒരംശമായിരിക്കും. 2ഇ ലായനിയില് ഉണ്ടായിരിക്കുക. 6സി ലായനി ലഭിക്കാന് നേര്‍പ്പിക്കല് പ്രക്രിയ ഇത്തരത്തില്6തവണ ആവര്‍ത്തിക്കുന്നു. ഇതേ രീതിയില് ഉയര്‍ന്ന ഏതളവിലും നേര്‍പ്പിക്കല് നടത്തുന്നു. ഹോമിയോപ്പതിയില് കൂടുതല് നേര്‍ത്ത വസ്തുക്കള് കൂടുതല് വീര്യമുള്ളതും ആഴത്തില് പ്രവര്‍ത്തിക്കുന്നതും ആയി കണക്കാക്കപ്പെടുന്നു. അതിനാല് അവ ഉയര്‍ന്ന പൊട്ടന്‍സിയിലുള്ളവയായി പരിഗണിക്കപ്പെടുന്നു. ഇങ്ങനെകിട്ടുന്ന അന്തിമോല്‍പന്നത്തില് ഔഷധവസ്തുവിന്‍റെ അളവ് നന്നെ കുറഞ്ഞിരിക്കുന്നതിനാല് വേര്‍തിരിച്ചറിയാന് തന്നെ പ്രയാസമായിരിക്കും.\nമിത ആവശ്യങ്ങള്‍ക്കും 30സി നേര്‍പ്പിക്കലാണ് ഹാനിമാന് നിര്‍ദ്ദേശിച്ചിട്ടുള്ളത് ആറ്റം, തന്മാത്ര തുടങ്ങിയ ആശയങ്ങള് തിരിച്ചറിയപ്പെടുന്നതിന്‍റെ പ്രാരംഭകാലമായിരുന്നതിനാല് ഔഷധങ്ങളെ അനന്തമായി നേര്‍പ്പിക്കമെന്ന് ഹാനിമാന്‍റെ കാലത്ത് വിശ്വസിക്കപ്പെട്ടു. ഒരു തന്‍മാത്രയെങ്കിലും തനത് വസ്തു അടങ്ങിയ ഏറ്റവും കൂടിയ ഡൈല്യൂഷന് 12സി ആണ്. എങ്കിലും ഔഷധപ്രഭാവം നേര്‍പ്പിക്കുന്തോറും കൂടുകയാണെന്നുതന്നെയാണ് ഹോമിയോ മതം.\nതന്നില് തന്നെയും മറ്റുള്ളവരിലും പലവര്‍ഷങ്ങളായി പരീക്ഷണം നടത്തിയാണ് ഹാനിമാന് തന്‍റെ ഔഷധങ്ങള് രോഗികളില് പ്രയോഗിച്ചത്. ഔഷധങ്ങള്‍ക്ക് രോഗലക്ഷണങ്ങള് ഉളവാക്കാനുള്ള കഴിവ് സ്വതഃസിദ്ധമായതിനാല് രോഗിയില് പ്രകടമാകുന്ന ലക്ഷണങ്ങള് രോഗത്തിന്‍റെയോ അല്ല ഔഷധത്തിന്‍റെയോ എന്ന് നിശ്ചയിക്കുക അസാദ്ധ്യമാണ്. അതിനാല് പരീക്ഷണത്തിനായി അദ്ദേഹം രോഗികള്‍ക്ക് നേരിട്ട് മരുന്നുകള് നല്കിയില്ല. രോഗികളെ പരീക്ഷണങ്ങളില് നിന്ന് ഒഴിവാക്കുകയാണ് അദ്ദേഹം ചെയ്തത്. ഏതേത് ഔഷധങ്ങള് ഏതേത് രോഗങ്ങള്‍ക്ക് നല്കാമെന്ന് നിശ്ചിയിക്കുന്ന രീതിയെ പ്രൂവിംഗ് എന്നു പറയും. ജര്‍മ്മന് ഭാഷയില് പരിശോധിക്കുക എന്നര്‍ത്ഥമുള്ള 'പ്രൂഫങ്' എന്ന വാക്കില് നിന്നാണ് ഈ പദം ഉണ്ടായത്. ഒരു ഹോമിയോ ഔഷധത്തിന്‍റെ പ്രയോഗം നിശ്ചിയിക്കുന്നത് പ്രൂവിംഗ് വഴിയാണ്.\nഔഷധങ്ങളുടെ മേല് രേഖപ്പെടുത്തിയിരിക്കുന്ന ഘടകപദാര്‍ത്ഥങ്ങളുടെ ലിസ്റ്റ്, പ്രസ്തുത ഉല്പന്നത്തില് അവഅടങ്ങിയിട്ടുള്ളതായി കരുതാന് ഇടയാക്കും. ഹോമിയോ സമ്പ്രദായമനുസരിച്ച് ഔഷധനിര്‍മ്മാണത്തിനുപയോഗിച്ച ഘടകപദാര്‍ത്ഥങ്ങള് തുടര്‍ച്ചയായ നേര്‍പ്പിക്കലിനു വിധേയമാകുന്നതിനാല് അന്തിമോല്‍പന്നത്തില് അക്ഷരത്ഥത്തിലുള്ള സക്രിയഘടകങ്ങള് കാണുകയില്ല:\nഹോമിയോപ്പതിയില് നിന്ന് രൂപം കൊണ്ട മറ്റൊരു ചികിത്സാരീതിയാണ് ഐസോപ്പതി ഈ രീതി കണ്ടുപിടിച്ചത് 1830 കളില് ജൊഹന് ജോസഫ് വില്‍ഹെം ലക്സ് ആണ് നോസോഡുകള് എന്നയിനം ഔഷധങ്ങള് ഒന്നുകില് രോഗത്തിനു കാരണമായ വസ്തുക്കളില് നിന്നോ രോഗത്തിന്‍റെ ഉല്‍പന്നങ്ങളില് നിന്നോ (ഉദാ. പഴുപ്പ്) നിര്‍മ്മിക്കപ്പെടുന്നു എന്നതിലാണ് ഐസോപ്പതി ഹോമിയോപ്പതിയില് നിന്ന് വ്യത്യസ്തമായിരിക്കുന്നത്. ഹോമിയോപ്പതിയിലെ പ്രതിരോധമരുന്നുകളില് പലതും ഐസോപ്പതിയുടെ സംഭാവനയാണ്.\nപൂക്കള് വെള്ളത്തില് വച്ച് വെയിലേല്‍പിച്ചാണ് പുഷ്പൗഷധങ്ങള് തയ്യാറാക്കുന്നത്. എഡ്വേഡ് ബാച്ച് എന്ന ഹോമിയോ ഭിഷഗ്വരന് വികസിപ്പിച്ചെടുത്ത ബാച്ച് പുഷ്പൗഷധങ്ങളാണ് ഇവയില് ഏറ്റവും പ്രസിദ്ധങ്ങളായവ. ഈ ഔഷധങ്ങളുടെ വക്താക്കള് ഹോമിയോ ചിന്താധാര പങ്കിടുന്നവരും ഈ ഔഷധങ്ങങ്ങള് ഹോമിയോപ്പതിയുടെ ജീവശക്തി സിദ്ധാന്തമനുസരിച്ച് വര്‍ദ്ധിക്കുന്നുവെന്ന് അവകാശപ്പെടുന്നവയുമാണെങ്കിലും ഇവയുടെ നിര്‍മ്മാണ രീതി വ്യത്യസ്തമാണ്. വെയിലേല്‍പ്പിക്കുന്ന ചെറുപാത്രങ്ങളില് പൂക്കള് വെച്ച് തയ്യാറാക്കപ്പെടുന്ന ബാച്ച് ഔഷധങ്ങള് സക്കുഷന് വിധേയമാക്കപ്പെടുത്തില്ല. പുഷ്പൗഷധങ്ങളുടെ ഫലപ്രാപ്തിയെ സംബന്ധിച്ച സര്‍വസമ്മതമായ തെളിവുകള് ഇല്ല.\nഹോമിയോപ്പതിയും വൈദ്യുത ചികിത്സയും കൂട്ടി ചേര്‍ത്ത് 19-ാം നൂറ്റാണ്ടില് നിലവിലിരുന്ന ഒരു ചികിത്സാ രീതിയാണ് ഇലക്ട്രോ ഹോമിയോപ്പതി.\nഭാരതസര്‍ക്കാരിന്റെ ആരോഗ്യ-കുടുംബക്ഷേമ മന്ത്രാലയത്തിന്റെ കീഴില് 1975 ഡിസംബര് 10 ന് സ്ഥാപിതമായ ഒരു സ്വതന്ത്ര സ്ഥാപനമാണ് കല്‍ക്കത്തയുടെ നാഷണല് ഇന്‍സ്റ്റിട്ട്യൂട്ട് ഓഫ് ഹോമിയോപ്പതി. ഈ സ്ഥാപനം 1987 മുതല് ബിരുദ കോഴ്സുകളും 1998 - 99 മുതല് ബിരുദാനന്തര കോഴ്സുകളും നടത്തിവരുന്നു 2003 - 04 വരെ കല്‍ക്കത്താ സര്‍വകാലാശാലയോടും 2004 - 05 മുതല് പശ്ചിമബംഗാളിലെ ആരോഗ്യശാസ്ത്ര സര്‍വകലാശാലയോടും അഫിലിയേറ്റ് ചെയ്യപ്പെട്ടു. അധ്യാപകര്‍ക്കും ഡോക്ടര്‍മാര്‍ക്കുമായുള്ള പരിശീലനപരിപാടികളും 2004- 05 മുതല് നടത്തിവരുന്നുണ്ട്.\nഒരു വര്‍ഷത്തെ നിര്‍ബന്ധിത ഇന്‍റേണ്‍ഷിപ്പോടു കൂടിയതാണ്51/2 വര്‍ഷത്തെ കോഴ്സ് ഓര്‍ഗാനണ് ഓഫ് മെഡിസസിന്, റെവെര്‍ട്ടറി, മെറ്റീരി മെഡിക്ക എന്നീ വിഷയങ്ങളിലാണ് കോഴസ്സ് ഓരോ വിഷയത്തില് ആറു സീറ്റ് വീതമാണുള്ളത്.\nആയുഷ് രീതിയിലെ രോഗത്തെ അടിസ്ഥാനമാക്കിയുളള വിവരങ്ങള്\nആയുഷിനെക്കുറിച്ചുളള സത്യവും മിഥ്യയും\nഉറവിടം : ആയുഷ് വകുപ്പ്,ആരോഗ്യ കുടുംബക്ഷേമ മന്ത്രാലയം,ഇന്ത്യാ ഗവണ്‍മെന്‍റ്


← കോഴിക്കോട് ബ്ലോക്ക് പഞ്ചായത്ത്\n18 ഓഗസ്റ്റ് 2019 19:21 മുതലുള്ള മാറ്റങ്ങൾ പ്രദർശിപ്പിക്കുക\n(ചെ.) ഫലകം:കാസർഗോഡ് ജില്ല; 10:06 +22 Rajeshodayanchal സംവാദം സംഭാവനകൾ റ്റാഗ്: 2017 സ്രോതസ്സ് തിരുത്ത്\nതിരുവമ്പാടി ഗ്രാമപഞ്ചായത്ത്; 17:01 +1,170 Davidjose365 സംവാദം സംഭാവനകൾ റ്റാഗ്: കണ്ടുതിരുത്തൽ സൗകര്യം\nതിരുവമ്പാടി; 16:34 +15,269 Davidjose365 സംവാദം സംഭാവനകൾ റ്റാഗുകൾ: കണ്ടുതിരുത്തൽ സൗകര്യം, PHP7\nതാമരശ്ശേരി ഗ്രാമപഞ്ചായത്ത്; 12:35 +66 2405:204:d40a:e966:3825:9d5e:b7d0:63dc സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\n(ചെ.) മുക്കം നഗരസഭ; 12:32 -2 WikiBayer സംവാദം സംഭാവനകൾ 2405:204:D40A:E966:3825:9D5E:B7D0:63DC (സംവാദം) നടത്തിയ തിരുത്തലുകൾ നീക്കം ചെയ്തിരിക്കുന്നു; നിലവിലുള്ള പതിപ്പ് WikiBayer സൃഷ്ടിച്ചതാണ് റ്റാഗുകൾ: റോൾബാക്ക്, SWViewer [1.3]\nമുക്കം നഗരസഭ; 12:32 +2 2405:204:d40a:e966:3825:9d5e:b7d0:63dc സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\n(ചെ.) മുക്കം നഗരസഭ; 12:32 -57 WikiBayer സംവാദം സംഭാവനകൾ 2405:204:D40A:E966:3825:9D5E:B7D0:63DC (സംവാദം) നടത്തിയ തിരുത്തലുകൾ നീക്കം ചെയ്തിരിക്കുന്നു; നിലവിലുള്ള പതിപ്പ് Bineesh n സൃഷ്ടിച്ചതാണ് റ്റാഗുകൾ: റോൾബാക്ക്, SWViewer [1.3]\nമുക്കം നഗരസഭ; 12:31 +30 2405:204:d40a:e966:3825:9d5e:b7d0:63dc സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\nമുക്കം നഗരസഭ; 12:31 +2 2405:204:d40a:e966:3825:9d5e:b7d0:63dc സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\nമുക്കം നഗരസഭ; 12:31 +25 2405:204:d40a:e966:3825:9d5e:b7d0:63dc സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\nഫറോക്ക് നഗരസഭ; 11:55 +27 2405:204:d40a:e966:c89e:1788:4c06:f750 സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\nരാമനാട്ടുകര നഗരസഭ; 11:52 +28 2405:204:d40a:e966:c89e:1788:4c06:f750 സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\nകൊയിലാണ്ടി നഗരസഭ; 11:48 +138 2405:204:d40a:e966:c89e:1788:4c06:f750 സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\nപയ്യോളി നഗരസഭ; 11:45 +75 2405:204:d40a:e966:c89e:1788:4c06:f750 സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\nകൊടുവള്ളി നഗരസഭ; 11:44 +2 2405:204:d40a:e966:c89e:1788:4c06:f750 സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\nകൊടുവള്ളി നഗരസഭ; 11:42 +60 2405:204:d40a:e966:c89e:1788:4c06:f750 സംവാദം റ്റാഗുകൾ: മൊബൈൽ സൈറ്റ്, മൊബൈൽ ആപിലെ തിരുത്ത്, ഐ.ഒ.എസ്. ആപിൽ നിന്നുള്ള തിരുത്ത്\n"https://ml.wikipedia.org/wiki/പ്രത്യേകം:ബന്ധപ്പെട്ട_മാറ്റങ്ങൾ/കോഴിക്കോട്_ബ്ലോക്ക്_പഞ്ചായത്ത്" എന്ന താളിൽനിന്ന് ശേഖരിച്ചത്


Silk smitha relatives action against The Dirty picture\nമുംബൈ: എണ്‍പതുകളില് ദക്ഷിണേന്ത്യന് സിനിമയെ ത്രസിപ്പിച്ച മാദക റാണി സില്‍ക് സ്മിതയുടെ ജീവിതം പറയുന്ന ദി ഡേര്‍ടി പിക്ചറിനെതിരെ സില്‍കിന്റെ ബന്ധുക്കള് രംഗത്ത് വന്നു. സില്‍ക് സ്മിതയുടെ സഹോദരനും ചില ബന്ധുക്കളുമാണ് സിനിമക്കെതിരെ കോടതിയെ സമീപിക്കാന് ആലോചിക്കുന്നത്. ശരിയായ വിധത്തിലല്ല സില്‍കിന്റെ ജീവിതം ചിത്രീകരിച്ചതെന്നും ഇല്ലാത്ത കാര്യങ്ങള് സില്‍കിന്റെ പേരില് ചിത്രത്തില് പറഞ്ഞിട്ടുണ്ടെന്നും ആരോപിച്ചാണ് ബന്ധുക്കള് നിയമ നടപടിക്കൊരുങ്ങുന്നത്.\nമിലന് ലുത്രിയയുടെ സംവിധാനത്തില് ഒരുങ്ങിയ ചിത്രത്തില് വിദ്യാ ബാലനാണ് സില്‍കിനെ അഭ്രപാളിയില് എത്തിക്കുന്നത്. ഹിന്ദിയില് തെട്ടാതെല്ലാം പൊന്നാക്കുന്ന സംഗീത സംവിധായകര് വിശാല് ശേഖറാണ് ദി ഡേര്‍ടി പിക്ച്ചറിന്റെ സംഗീതം നിര്‍വഹിച്ചിരിക്കുന്നത്. സില്‍ക് സ്മിത ജീവിച്ച കാലഘട്ടത്തിനു ചേരുന്ന പാട്ടുകളും ഗാനചിത്രീകരണവുമാണ് ആസ്വാദകര്‍ക്കുമുമ്പില് വീണ്ടുമെത്തുന്നത്. വിദ്യയുടെ ഐറ്റം ഡാന്‍സ് സിനിമയുടെ ഹെലൈറ്റ് ആയിരിക്കും.\nനസ്‌റുദ്ദീന് ഷാ, ഇമ്രാന് ഹാഷ്മി, തുഷാര് കപൂര് എന്നിവരാണ് ചിത്രത്തില് നായകവേഷങ്ങളില്. ഏക്താ കപൂറാണ് ചിത്രത്തിന്റെ നിര്‍മ്മാണം.\nഒരു കടങ്കഥ പോലെ വിചിത്രവും വിവാദങ്ങള് ചൂഴ്ന്ന് നിന്നിരുന്നതുമായ ജീവിതമായിരുന്നു സില്‍ക് സ്മിതയുടേത്. സില്‍ക് സ്മിതയുടെ ജീവിതം കളങ്കപ്പെടുത്തുകയാണ് സിനിമ ചെയ്യുന്നതെന്ന് ആരോപിച്ചുള്ള ബന്ധുക്കളുടെ വരവ് ചിത്രത്തിന്റെ റിലീസിനെ ബാധിക്കുമോ എന്നാണ് ബോളിവുഡിന്റെ ആശങ്ക. ചിത്രത്തിന്റെ ട്രെയിലര് അടുത്തിടെയായിരുന്നു പുറത്തിറങ്ങിയത്.


'കോണ്‍ഗ്രസിന് 20 കോടി നല്‍കി, ജോസ് കെ മാണി 10 കോടി വാഗ്ദാനം ചെയ്തു'; വെളിപ്പെടുത്തലുമായി ബിജു രമേശ് | bar scam new revelation by biju ramesh\n'കോണ്‍ഗ്രസിന് 20 കോടി നല്‍കി, ജോസ് കെ മാണി 10 കോടി വാഗ്ദാനം ചെയ്തു'; വെളിപ്പെടുത്തലുമായി ബിജു രമേശ്\nFirst Published 19, Oct 2020, 12:16 PM\nയുഡിഎഫ് സര്‍ക്കാരിന്‍റെ പ്രതിച്ഛായക്ക് വലിയ കളങ്കമേല്‍പ്പിച്ച ബാര്‍കോഴ കേസ് വീണ്ടും കത്തിപ്പടരുന്നു. ബാറുടമയായ ബിജു രമേശ് പുതിയ വെളിപ്പെടുത്തലുകള് നടത്തിയതോടെയാണ് കേരള രാഷ്ട്രീയത്തില് വീണ്ടും ബാര് കോഴ സജീവ ചര്‍ച്ചയായി മാറുന്നത്. ഇടതു പക്ഷത്തേക്ക് കൂടുമാറിയ ജോസ് കെ മാണിക്ക് വലിയ തിരിച്ചടിയാവുന്ന വെളിപ്പെടുത്തലാണ് ബിജു രമേശ് നടത്തിയിരിക്കുന്നത്.\nബാർ കോഴ ആരോപണം പിൻവലിക്കാൻ ജോസ് കെ മാണി 10 കോടി വാഗ്ദാനം ചെയ്തുവെന്നാണ് ബിജു രമേശ് പറയുന്നത്.\nഒരു രാഷ്ട്രീയ പാർട്ടിയുമായി ചേർന്നും ഗൂഡാലോചന നടത്തിയിട്ടില്ല. കോൺഗ്രസുകാർ തന്നെയും കുടുംബത്തെയും വേട്ടയാടി.\nബാർ ലൈസൻസ് കുറയ്ക്കാൻ കോൺഗ്രസ് നേതാക്കൾക്കും കെപിസിസി ഓഫീസിലും 20 കോടി പിരിച്ചുനൽകിയെന്നും അദ്ദേഹം പറഞ്ഞു.\nജീവന് വരെ ഭീഷണിയുണ്ട്. ആരോപണം ഉന്നയിച്ചതിന്റെ പേരിൽ കോടികളാണ് തനിക്ക് നഷ്ടമായത്. കഴിഞ്ഞ സർക്കാരിന്റെ കാലത്ത് ബജറ്റ് കച്ചവടമായിരുന്നു. ഈ സർക്കാരിന്റെ കാലത്ത് അങ്ങനെത്തെ പ്രശ്നങ്ങളില്ല.\nഇനി ജോസ് കെ മാണി വന്ന ശേഷം എന്താകുമെന്ന് അറിയില്ല. ബാർ ലൈൻസസ് കുറയ്ക്കാൻ 20 കോടിയാണ് കഴിഞ്ഞ സർക്കാരിന്റെ കാലത്ത് പിരിച്ചത്. മന്ത്രിയായിരുന്ന വി എസ് ശിവകുമാറിനും കെപിസിസി ഓഫീസിലും രമേശ് ചെന്നിത്തലയ്ക്കും ആ പണം എത്തിച്ചു.\nകോൺഗ്രസുമായി ധാരണയുണ്ടെങ്കിൽ ഇത് പറയുമായിരുന്നോ എന്നും ബിജു രമേശ് ചോദിച്ചു. അസ്ഥിവാരം തോണ്ടുമെന്ന് കെ ബാബു പറഞ്ഞു. ഗോകുലം ഗോപാലനോടാണ് പറഞ്ഞത്. ജോസ് കെ മാണി കച്ചവട രാഷ്ട്രീയം നടത്തുന്നയാളാണെന്നും ബിജു ആരോപിച്ചു.\nബാർ കോഴ ആരോപണത്തിൽ ഏത് കേന്ദ്ര ഏജൻസിയെ വെച്ചും അന്വേഷണം നടത്തട്ടെ. രാഷ്ട്രീയ ഗൂഢാലോചനയുണ്ടായെന്ന റിപ്പോർട്ട് സത്യമാണെന്ന് ജോസ് കെ മാണി പറഞ്ഞാൽ പത്ത് കോടി നഷ്ടപരിഹാരം ആവശ്യപ്പെട്ട് മാനനഷ്ട കേസ് കൊടുക്കും.\nആരോപണത്തിന് ശേഷം ചർച്ച നടത്തിയത് കോടിയേരി ബാലകൃഷ്ണൻ, പിണറായി വിജയൻ എന്നിവരുമായാണ്. കേസില്ലായിരുന്നുവെങ്കിൽ കെഎം മാണി മുഖ്യമന്ത്രി ആകുമായിരുന്നുവെന്ന് കോടിയേരി ബാലകൃഷ്ണൻ പറഞ്ഞു.\nആരോപണത്തിന് ശേഷം പി സി ജോർജ്ജ് ഒരു തവണ വിളിച്ചു. തനിക്ക് സുകേശനെയോ ജേക്കബ് തോമസിനെയോ അറിയില്ലെന്നും ബിജു രമേശ് പ്രതികരിച്ചു.\nബാര് കോഴക്കേസിൽ കെ എം മാണിക്കെതിരെ ഉന്നയിച്ച അടിസ്ഥാന രഹിതമായ ആരോപണങ്ങൾ വീണ്ടും ആവര്‍ത്തിച്ച് വേട്ടയാടുകയാണ് ബിജു രമേഷ് എന്നാണ് ജോസ് കെ മാണിയുടെ പ്രതികരണം.\nകെ എം മാണിയെ വേട്ടയാടിയ പോലെ തന്നെയും വേട്ടയാടുകയാണ്. ബിജു രമേശിന്‍റെ രാഷ്ട്രീയ ലക്ഷ്യം ജനങ്ങൾക്ക് മനസിലാകുമെന്ന് ജോസ് കെ മാണി കോട്ടയത്ത് പറഞ്ഞു.


Seniors in congress aim for rajya sabha seats, rahul gandhi facing challenge | കോണ്‍ഗ്രസിലെ പോര് രാഹുലിന് നേരെ, ലക്ഷ്യം രാജ്യസഭാ സീറ്റുകള്, സീനിയേഴ്‌സ് പിന്നോട്ടില്ല!! - Malayalam Oneindia\nകെവി തോമസിനായി ഉമ്മന് ചാണ്ടി ഇറങ്ങി, പതിനെട്ടടവും പയറ്റി കോണ്‍ഗ്രസ്,3മണ്ഡലങ്ങള് കണ്ട് സിപിഎം!!\nമുഖ്യമന്ത്രി ആരെന്ന് തീരുമാനിക്കുക തിരഞ്ഞെടുപ്പിന് ശേഷം; ലക്ഷ്യം വിജയം മാത്രം: മുല്ലപ്പള്ളി\n10 min ago ആനയ്‌ക്കെതിരെ മസനഗുഡിയില് കൊടുംക്രൂരത, ടയര് കത്തിച്ചെറിഞ്ഞു, പൊള്ളലേറ്റ ആന ചെരിഞ്ഞു!!\n48 min ago സിഎജിക്കെതിരെ പ്രമേയം പാസാക്കിയത് ഭരണഘടനാ സ്ഥാപനങ്ങളെ തകര്‍ക്കാനുള്ള നീക്കം; വി മുരളീധരന്\nകോണ്‍ഗ്രസിലെ പോര് രാഹുലിന് നേരെ, ലക്ഷ്യം രാജ്യസഭാ സീറ്റുകള്, സീനിയേഴ്‌സ് പിന്നോട്ടില്ല!!\nPublished: November 21 2020, 19:05 [IST]\nദില്ലി: കോണ്‍ഗ്രസിലെ പോര് സീനിയേഴ്‌സ് ആരംഭിച്ചത് മറ്റൊരു ലക്ഷ്യം മുന്നില് കണ്ടെന്ന് ടീം രാഹുല്. അതേസമയം ഇക്കാര്യം സീനിയേഴ്‌സുമായി അടുത്തവരും സമ്മതിക്കുന്നു. മുന്നിലുള്ളതില് പ്രധാനം രാജ്യസഭാ സീറ്റുകളാണ്. അതിന് പുറമേ തിരഞ്ഞെടുപ്പുകളില് എന്ത് ചെയ്യണമെന്ന് പോലും അറിയാത്ത ടീം രാഹുലിലെ ജൂനിയര് താരങ്ങളെ പാര്‍ട്ടിയെ തകര്‍ക്കുകയാണെന്ന് ഗ്രൗണ്ട് റിപ്പോര്‍ട്ടുണ്ട്. കോണ്‍ഗ്രസില് ടീം രാഹുലിനെ പുറത്താക്കാതെ ഇപ്പോഴുള്ള പ്രതിസന്ധികള് മാറില്ലെന്ന് ഇതോടെ ഉറപ്പായിരിക്കുകയാണ്. സോണിയാ ഗാന്ധി തന്നെ പ്രശ്‌ന പരിഹാര ഫോര്‍മുല കണ്ടെത്തേണ്ടി വരും.\nകോണ്‍ഗ്രസിലെ സീനിയര് വാര്\nസീനിയര് നേതാക്കള് ടീം രാഹുലിന്റെ വീഴ്ച്ചകള് ഒന്നൊന്നായി തുറന്ന് കാണിക്കുകയാണ്. അനാവശ്യമായിട്ടാണ് അശോക് ഗെലോട്ടിന് എല്ലാ പദവിയും നല്‍കിയതെന്ന് ഇവര് ഉന്നയിക്കുന്നു. ഗെലോട്ട് കഴിവുള്ള സച്ചിന് പൈലറ്റിനെ വളര്‍ന്ന് വരാന് അനുവദിക്കില്ല. സമാന അവസ്ഥയായിരുന്നു ജ്യോതിരാദിത്യ സിന്ധ്യയുടെ പുറത്തുപോകലിലും ഇത് തന്നെയാണ് സംഭവിച്ചതെന്ന് സീനിയേഴ്‌സ് പറയുന്നു. രാഹുല് ഗാന്ധി വിശ്വസിച്ച് ഏല്‍പ്പിക്കുന്ന നേതാക്കള് ബാക്കിയുള്ളവരെ പ്രവര്‍ത്തിക്കാന് അനുവദിക്കുന്നില്ലെന്നാണ് പരാതി.\nകോണ്‍ഗ്രസിലെ സീനിയേഴ്‌സ് ഒരുപാട് കഴിവുള്ളവരാണ്. ഗ്രൗണ്ട് റിപ്പോര്‍ട്ട് തയ്യാറാക്കുന്നതിലും തിരഞ്ഞെടുപ്പ് പ്ലാനൊരുക്കുന്നതിലും മിടുക്കരാണ്. ആനന്ദ് ശര്‍മയും കപില് സിബലും. കശ്മീരില് കോണ്‍ഗ്രസിന്റെ കരുത്ത് വര്‍ധിപ്പിക്കാന് ഗുലാം നബി ആസാദിന് സാധിക്കുമായിരുന്നു. അത് ദേശീയ തലത്തില് തന്നെ വലിയ സഖ്യത്തിനുള്ള സാധ്യതയും ഒരുക്കുമായിരുന്നു. എന്നാല് ഇതെല്ലാം മുടക്കിയത് ടീം രാഹുലാണ്. ബീഹാറിലെ കോണ്‍ഗ്രസിന് സീറ്റ് വര്‍ധിപ്പിക്കാന് സീനിയേഴ്‌സുണ്ടെങ്കില് സാധിക്കുമായിരുന്നു.\nകാരണം അവര് മാത്രം\nടീം രാഹുല് മാത്രമാണ് ഇപ്പോള് കോണ്‍ഗ്രസിനെ തകര്‍ക്കുന്നതില് പ്രധാനം. ദക്ഷിണേന്ത്യയില് നിന്ന് ഹിന്ദി ഹൃദയ ഭൂമിയെ കുറിച്ച് യാതൊരു ധാരണയും ഇല്ലാത്ത നേതാക്കളെയാണ് രാഹുല് തന്റെ ടീം വളര്‍ത്താനായി ഉപയോഗിക്കുന്നത്. എന്നാല് ഇപ്പോഴത്തെ പ്രധാന പ്രശ്‌നം രാജ്യസഭയിലെ സ്ഥാനാര്‍ത്ഥികളെ ചൊല്ലിയിലാണ്. ജി23 നേതാക്കള് ശക്തരായതും രാഹുലിന്റെ ഈ പക്ഷപാതിത്വം കാരണമാണ്. ജൂനിയര് നേതാക്കള് രാഹുലിന്റെ ഉപദേഷ്ടാവായി നിന്ന് പാര്‍ട്ടിയെ തകര്‍ക്കുന്ന സമീപനമാണ് സ്വീകരിക്കുന്നത്.\nരാജ്യസഭാ സീറ്റുകള് കെസി വേണുഗോപാലും രാജീവ് സതവും ചേര്‍ന്നാണ് നേടിയെടുത്തത്. ഇത് ഗുലാം നബി ആസാദും ആനന്ദ് ശര്‍മയും മത്സരിക്കേണ്ട സീറ്റുകളായിരുന്നു. ഇവരുടെ രാജ്യസഭാ ടേം അവസാനിക്കുന്നതോടെ മത്സരിക്കാന് പിന്നെ സീറ്റ് നല്‍കില്ല. ദക്ഷിണേന്ത്യക്കാരനായ വേണുഗോപാലിനെ എന്തിനാണ് രാജസ്ഥാനില് നിന്ന് മത്സരിപ്പിച്ചതെന്നും ഇവര് ചോദിക്കുന്നു. ദക്ഷിണേന്ത്യയില് നിന്ന് ഒരു ഉത്തരേന്ത്യന് നേതാവിനെ രാജ്യസഭയിലേക്ക് മത്സരിപ്പിക്കാന് അവിടെയുള്ളവര് സമ്മതിക്കുമോ എന്ന് സീനിയേഴ്‌സ് ചോദിക്കുന്നു.\nരാഹുലുമായി നല്ല ബന്ധമുള്ള നേതാക്കളാണ് മുകുള് വാസ്‌നിക്ക്. അദ്ദേഹത്തെ രാജ്യസഭയിലേക്ക് വീണ്ടും അയക്കും. ദിഗ് വിജയ് സിംഗ്, മല്ലികാര്‍ജുന് ഗാര്‍ഗെ എന്നിവരും രാജ്യസഭയിലെത്തും. എന്നാല് ജിതിന് പ്രസാദ, സന്ദീപ് ദീക്ഷിത്, രണ്‍ദീപ് സുര്‍ജേവാല എന്നിവര്‍ക്കും രാഹുല് ടിക്കറ്റ് നല്‍കിയിരുന്നില്ല. എന്നാല് സുര്‍ജേവാലയ്ക്ക് മറ്റ് റോളുകളുണ്ട്. ജിതിന് പ്രസാദയും സന്ദീപ് ദീക്ഷിതും നേതരത്തെ നേതൃമാറ്റം ആവശ്യപ്പെട്ട് സോണിയക്ക് കത്തയച്ചവരാണ്. നേരത്തെ ഇതേ പോലെ രാജ്യസഭാ തിരഞ്ഞെടുപ്പിലെ പ്രശ്‌നം കാരണമാണ് സിന്ധ്യ പാര്‍ട്ടി വിട്ടത്.\nസീനിയര് നേതാക്കള് മാറ്റത്തിനായി ഒരുങ്ങി നില്‍ക്കുകയാണ്. സംഘടനാ തിരഞ്ഞെടുപ്പ് തിരഞ്ഞെടുപ്പ് ആവശ്യത്തില് ഉറച്ചുനില്‍ക്കുകയാണ് ഗുലാം നബി ആസാദ്. കോണ്‍ഗ്രസ് വര്‍ക്കിംഗ് കമ്മിറ്റിയില് നിന്ന് ടീം രാഹുലിനെ പുറത്ത് ചാടിക്കാന് കൂടിയാണ് ഈ നീക്കം. രണ്ട് തവണ പാര്‍ട്ടിയുടെ തിരഞ്ഞെടുപ്പ് അതോറിറ്റി ഇക്കാര്യത്തില് യോഗം ചേര്‍ന്ന് കഴിഞ്ഞു. നാമനിര്‍ദേശം ചെയ്യുന്ന രീതി അവസാനിപ്പിക്കണമെന്ന് ഇവര് പറയുന്നു. എല്ലാ അംഗങ്ങള്‍ക്കും വേണ്ടി തിരഞ്ഞെടുപ്പ് നടത്തണം. പാര്‍ലമെന്ററി ബോര്‍ഡ് നവീകരണം എന്നിവയാണ് സീനിയേഴ്‌സ് ലക്ഷ്യമിടുന്നത്. അതേസമയം ടീം രാഹുല് യാതൊരു ക്രെഡിബിളിറ്റിയും ഇല്ലാതെ നേതൃത്വത്തെ നയിക്കുന്നതാണ് പരാജയ കാരണം എന്ന് കണ്ടെത്തിയിട്ടുണ്ട്.\nചെന്നിത്തലയ്ക്ക് പ്രതീക്ഷ നല്‍കി കേന്ദ്രം! ഉമ്മന് ചാണ്ടി നയിക്കും, പക്ഷേ മുഖ്യമന്ത്രി സ്ഥാനാര്‍ത്ഥിയല്ല\nധര്‍മജന് ബോള്‍ഗാട്ടിക്ക് കോണ്‍ഗ്രസ് സീറ്റ് നല്‍കില്ല; അത് വെറും പ്രചാരണം മാത്രം\nമുന്നണികളെ ഞെട്ടിക്കാനൊരുങ്ങി കോണ്‍ഗ്രസ്; വിജയക്കൊടി പാറിക്കാന് 95 സീറ്റുകള്, പുതിയ സാധ്യതകള് ഇങ്ങനെ\ncongress rahul gandhi sonia gandhi kapil sibal കോണ്‍ഗ്രസ് രാഹുല് ഗാന്ധി കപില് സിബല് ഗുലാം നബി ആസാദ് politics\nseniors in congress aim for rajya sabha seats, rahul gandhi facing challenge\nStory first published: Saturday, November 21, 2020, 19:05 [IST]\n11ാം ചര്‍ച്ചയും പരാജയം; ഇനി ചര്‍ച്ചയ്ക്കില്ലെന്ന് കേന്ദ്രം, കര്‍ഷകര്‍ക്കുള്ള അവസാന അവസരമെന്ന് മന്ത്രി\nനടി ആക്രമിക്കപ്പെട്ട കേസില് വാറണ്ട്; മാപ്പ് സാക്ഷി വിപിന് ലാല് ഹൈക്കോടതിയില്\nകൽപ്പറ്റ മണ്ഡലം ആവശ്യപ്പെട്ടതിൽ ഖേദം: സ്ഥാനാർത്ഥികളെ തീരുമാനിക്കേണ്ടത് യുഡിഎഫെന്ന് മുസ്ലിം ലീഗ്


Instant response | ആര്യാധിനിവേശത്തിന്റെ പാർട്ടിക്ക് ദക്ഷിണേന്ത്യൻ മനസ്സിലെ ഇടം നഷ്ടമായോ? വല്ല്യേട്ടൻ ഭാവം ഒഴിഞ്ഞ കോൺഗ്രസ്സിനെ കാത്തിരിക്കുന്നത് വസന്തകാലമോ; കർണാടകയിലെ വിട്ടുവീഴ്‌ച്ച രാജ്യം മുഴുവൻ വ്യാപിക്കട്ടെ; മായാവതിയെ മെരുക്കുന്നതിൽ മിടുക്ക് തെളിയിച്ചാൽ രാഹുലിന് പ്രധാനമന്ത്രി പദവി അകലെയാവില്ല - MarunadanMalayali.com\nആര്യാധിനിവേശത്തിന്റെ പാർട്ടിക്ക് ദക്ഷിണേന്ത്യൻ മനസ്സിലെ ഇടം നഷ്ടമായോ? വല്ല്യേട്ടൻ ഭാവം ഒഴിഞ്ഞ കോൺഗ്രസ്സിനെ കാത്തിരിക്കുന്നത് വസന്തകാലമോ; കർണാടകയിലെ വിട്ടുവീഴ്‌ച്ച രാജ്യം മുഴുവൻ വ്യാപിക്കട്ടെ; മായാവതിയെ മെരുക്കുന്നതിൽ മിടുക്ക് തെളിയിച്ചാൽ രാഹുലിന് പ്രധാനമന്ത്രി പദവി അകലെയാവില്ല\nNovember 07, 2018 | 08:50 PM IST | Permalink\nതിരുവനന്തപുരം: ആര്യാധിനിവേശത്തിന്റെ പ്രതീകമായിട്ടാണ് പലപ്പോഴും ദക്ഷിണേന്ത്യൻ ജനത ബിജെപി എന്ന രാഷ്ട്രീയ പാർട്ടിയെ കാണുന്നത്. അതുകൊണ്ടാവാം പലപ്പഴും അമിത് ഷായും നരേന്ദ്ര മോദിയും ചേർന്നുണ്ടാക്കിയ ആധുനിക കൂട്ടുകെട്ടിന് പോലും ദക്ഷിണേന്ത്യൻ മണ്ണിൽ പച്ചപിടിക്കാൻ കഴിയാതെ പോകുന്നത്. കേരളത്തിലെ ഏറ്റവും വലിയ മൂന്നാമത്തെ രാഷ്ട്രീയ പാർട്ടിയാണ് ബിജെപി എന്ന് എല്ലാവർക്കും അറിയാം. തമിഴ്‌നാട്ടിലും ആന്ധ്രയിലും കർണാടകയിലും ഒന്നും ബിജെപി ഒട്ടും മോശവുമല്ല. എന്നാൽ ഇവിടങ്ങളിലൊന്നും അധികാരത്തിന്റെ അപ്പകഷ്ണം നുണയാൻ ബിജെപിക്ക് കഴിയൊ പോകുന്നത് ഒരുപക്ഷേ നമ്മുടെ ദ്രാവീഡിയൻ പാരമ്പര്യത്തിന്റെ ചെറുത്ത് നിൽപ്പ് തന്നെയാകാം.\nഎന്നാൽ ദക്ഷിണേന്ത്യൻ സംസ്‌കാരത്തിൽ ഏറ്റവും വലിയ വളർച്ച നേടിയ കർണാടകയിൽ അതല്ല സ്ഥിതി. അൽപം കൂടി മെച്ചമാണ് അവിടെ കാര്യങ്ങൾ ബിജെപിക്ക്. അവിടെ ബിജെപി അധികാരത്തിലെത്തുകയും ഇപ്പോൾ മൊത്തം എംപിമാരിൽ ഭൂരിഭാഗത്തേയും ഒപ്പം കൂട്ടിയിരിക്കുകയുമാണ്. കർണാടകയിൽ എല്ലാ പാർട്ടികളും ഒരുമിച്ച് മത്സരിച്ചാലും അധികാരത്തിലേറുക ബിജെപി തന്നെയാണ് എന്ന് മുൻപ് നടന്ന നിയമസഭ തിരഞ്ഞെടുപ്പിലും തെളിയിച്ചതാണ്. മോദി വിരുദ്ധ ബിജെപി വിരുദ്ധ സഖ്യത്തിന്റെ ആണിക്കല്ലാവുകയായിരുന്നു ആ തിരഞ്ഞെടുപ്പ്. നിയമസഭ തിരഞ്ഞടുപ്പ് സമയത്ത് വെവ്വേറെ മത്സരിച്ച് തോറ്റുപോയ കോൺഗ്രസും ജെഡിഎസ്സും ഒരുമിച്ച് നിന്നത് ബിജെപി എന്ന ആര്യപാർട്ടിയ്‌ക്കെതിരെയുള്ള ചെറുത്ത് നിൽപ്പിന്റെ ഭാഗമായിട്ടായിരുന്നു.\nഅങ്ങനെ അധികാരം ഏറിയ കുമാരസ്വാമി എത്രകാലം ഭരിക്കും എന്ന് ആളുകൾ നാളുകൾ എണ്ണാൻ തുടങ്ങിയിട്ട് കാലം കുറച്ചായി. എന്നാൽ അതിന് ശേഷം നടന്ന ഉപതിരഞ്ഞെടുപ്പുകളിൽ അവർ സഖ്യം ഉണ്ടാക്കുകയും ഉന്നതമായ വിജയം കൈവരിക്കുകയും ചെയ്തിരിക്കുകയാണ്. ഇന്നലെ പുറത്ത് വന്ന മൂന്ന് ലോക്‌സഭ മണ്ഡലങ്ങളിലേും ലോക്‌സഭ മണ്ഡലങ്ങളിലേയും ഫലം ബിജെപിയെ സംബന്ധിച്ചിടത്തോളം ഏറെ ആശങ്കപെടുത്തുന്നത് തന്നെയാണ്. ബിജെപിയുടെ ശക്തികേന്ദ്രമായ ബെല്ലാരിയിൽ പോലും രണ്ടരലക്ഷം വോട്ടിന്റെ ഭൂരിപക്ഷത്തിന് ഒരു ഉഗ്രപ്പയ്ക്ക് ജയിക്കാൻ കഴിഞ്ഞു എന്നത് അത്ര ചെറിയ കാര്യമല്ല. ഒരുപക്ഷേ ഈ വിജയത്തിന്റെ ശിൽപ്പിയായി നമ്മൾ രാഹുൽ ഗാന്ധിയെ തന്നെ പ്രതിഷ്ടിക്കേണ്ടിയിരിക്കുന്നു.\nകാലാകാലങ്ങളായി ബിജെപിക്ക് എതിരെയുള്ള സഖ്യം രൂപീകരിക്കുന്നതിന് തടസ്സമായി നിൽക്കുന്നത് പ്രതിപക്ഷ കക്ഷികളുടെ ഐക്യം തന്നെയാണ്. അതിൽ തന്നെ പ്രധാന തടസ്സമായി നിൽക്കുന്നത് കോൺഗ്രസ് എന്ന പാർട്ടിയുടെ വല്യേട്ടൻ മനോഭാവമാണ്. കേരളത്തിൽ യുഡിഎഫിന് അധികാരത്തിലെത്താൻ കഴിയുന്നത് പോലും മുസ്ലിം ലീഗിനേയും കേരള കോൺഗ്രസിനേയും വേണ്ട രീതിയിൽ പരിഗണിക്കുന്നത്‌കൊണ്ട് മാത്രമാണ്. അത്തരത്തിലൊരു മുൻകൈയെടുത്ത രാഹുൽ ഗാന്ധിയുടെ നടപടി പ്രശംസനീയം തന്നെയാണ്. രാജസ്ഥാനിലും മധ്യപ്രദേശിലും നടക്കുന്ന തിരഞ്ഞെടുപ്പിലും അത്തരത്തിലൊരു മുൻകൈ രാഹുൽഗാന്ധി എടുക്കുന്നതായി കാണാം. മധ്യപ്രദേശിൽ ബിഎസ്‌പിയുമായി തെറ്റിപ്പിരിഞ്ഞെങ്കിലും രാജസ്ഥാനിൽ ഒട്ടും ശക്തമല്ലാത്ത അജിത് സിങ്ങിന്റെ പാർട്ടിയുമായി സഖ്യത്തിലെത്തിയതും അടുത്ത ലോക്‌സഭ തിരഞ്ഞെടുപ്പിനെ മുന്നിൽകണ്ടുകൊണ്ടാണ് എന്നത് തീർച്ചയാണ്.\nരാജസ്ഥാനിൽ കോൺഗ്രസിന് ഒറ്റയ്ക്ക് ജയിക്കാം എന്നിരിക്കെ എന്തിന് സഖ്യം എന്ന് ചോദിച്ച ചെറുപ്പക്കാരായ നേതാക്കളോട് സഖ്യം രൂപീകരിച്ചേ മതിയാകു എന്ന് പറഞ്ഞ ആ ഊർജസ്വലത തന്നെയാണ് കർണാടകയിലും വിജയിച്ചത്. ഈ വിജയം മോദി വിരുദ്ധ സഖ്യത്തിന് വലിയ ാത്മവിശ്വാസം തന്നെയാണ് നൽകുന്നത്. ദക്ഷിണേന്ത്യൻ സംസ്ഥാനങ്ങളിൽ ഒു കാരണവശാലും ഒരു സീറ്റ് പോലും പിടിക്കാൻ പറ്റാത്ത സാഹചര്യത്തിലേക്കാണ് ബിജെപി ഇപ്പോൾ നീങ്ങുന്നത്. തമിഴ്‌നാട്ടിൽ ഏതൊക്കെ സഖ്യമുണ്ടാക്കിയാലും ഒന്നോ രണ്ടോ അല്ലാതെ അതിൽ ്ധികം സീറ്റുകൾ നേടാൻ ബിജെപിക്ക് കഴിയുകയില്ല. കേരളത്തിൽ തിരുവനന്തപുരം എങ്കിലും നേടാനുള്ള ശ്രമത്തിലാണ് അവർ.\nകർണാടകയിൽ കോൺഗ്രസും ജെഡിഎസ്സും ഒരുമിച്ച് നിന്നാൽ വിരലിലെണ്ണാവുന്ന സീറ്റുകൾ പോലും കരസഥമാക്കാൻ ബിജെപിക്ക് കഴിയില്ല. ആന്ധ്രയിലും തെലുങ്കാനയിലും സ്ഥിതി വ്യത്യസ്തമല്ല. അങ്ങനെ എണ്ണി നോക്കിയാൽ ബിജെപിയുടെ ഭാവി അപകടത്തിലാണ് എന്ന് നമുക്ക് മനസ്സിലാക്കാൻ കഴിയും. ബംഗാളിലോ ഒഡീഷയിലോ ബിജെപിയുടെ സ്ഥിത് ഒട്ടും നല്ലതല്ല. മഹാരാഷ്ട്രയിൽ കോൺഗ്രസും എന്ഡസിപിയും ശിവസേനയും ഒരുമിച്ചാൽ ബിജെപിക്ക് കച്ചിതൊടാൻ കഴിയില്ല. രാജസ്ഥാനിലും മധ്യപ്രദേശിലും ബിജെപിയുടെ സ്ഥിതി ഒട്ടും നല്ലതല്ലെന്നാണ് ആനുകാലിക സംഭവങ്ങൾ സൂചിപ്പിക്കുന്നത്. കഴിഞ്ഞ തവണ 74 സീറ്റ് നേടിയ യുപിയിൽ ബിഎസ്‌പിയും എസ്‌പിയും ഒരുമിച്ച് നിന്നാൽ ബിജെപി വെള്ളം കുടിക്കും എന്ന കാര്യത്തിൽ തർക്കമില്ല. ഈ വിഷയമാണ് ഇന്നത്തെ ഇൻസ്റ്റന്റ് റെസ്‌പോൺസ് ചർച്ച ചെയ്യുന്നത്.


പത്രവാര്‍ത്തകള് 01-02-08 | പത്രവാര്‍ത്തകള് - യൂണികോഡില്\n← മംഗളം ദിനപത്രത്തിന് ആശംസകള് – യൂണികോഡിലായതിന്\nപത്രവാര്‍ത്തകള് 02-02-08 →\nഫെബ്രുവരി 1, 2008 · 6:22 am\n1. 35000 അധ്യാപക തസ്തികയ്ക്ക് സാധ്യത\nതിരുവനന്തപുരം : കെ.ഇ.ആര് പരിഷ്കരണത്തിന്റെ ഫലമായി സംസ്ഥാനത്തെ സ്കൂളുകളില് നിലവിലുള്ള അദ്ധ്യാപക-വിദ്യാര്‍ത്ഥി അനുപാതം കുറയ്ക്കുമ്പോള് 35000-ത്തോളം അദ്ധ്യാപക തസ്തികകളാണ് പുതുതായി സൃഷ്ടിക്കപ്പെടുക.\nഎയ്ഡഡ് മേഖലയിലായിരിക്കും പുതിയ തസ്തികകളുടെ മൂന്നില് രണ്ടു ഭാഗവും. എയ്ഡഡ് സ്കൂളുകളിലെ അദ്ധ്യാപക നിയമനം പി.എസ്.സിക്ക് വിടാനുള്ള ആലോചന കോള്‍ഡ് സ്റ്റോറേജിലായിരിക്കെ, ‘സംഭാവന’യായി കോടിക്കണക്കിന് രൂപയാണ് സ്വകാര്യ മാനേജ്മെന്റുകള്‍ക്ക് ലഭിക്കുക. ഒരു അദ്ധ്യാപക നിയമനത്തിന് സ്വകാര്യ മാനേജ്മെന്റുകള് ശരാശരി ഏഴു ലക്ഷം രൂപയാണ് ‘സംഭാവന’യായി വാങ്ങുന്നത്.\nകെ.ഇ.ആര് പരിഷ്കരണ സമിതി നിര്‍ദ്ദേശിച്ചിട്ടുള്ള അദ്ധ്യാപക വിദ്യാര്‍ത്ഥി അനുപാതം ഒറ്റയടിക്ക് സര്‍ക്കാര് നടപ്പാക്കുമോയെന്ന് വ്യക്തമല്ല. ഒറ്റയടിക്ക് നടപ്പാക്കിയാല് ഏതാണ്ട് 23000 നിയമനങ്ങള് സ്വകാര്യ മാനേജ്മെന്റുകള്‍ക്ക് നടത്താനാവും. കുറഞ്ഞത് 1600 കോടി രൂപ ‘സംഭാവന’യായി മാനേജ്മെന്റുകള്‍ക്ക് ലഭിക്കുമെന്ന് അര്‍ത്ഥം. ശമ്പളം കൊടുക്കേണ്ടത് സര്‍ക്കാരാണെങ്കിലും ഈ നിയമനങ്ങള് സംവരണാനുകൂല്യത്തിന്റെ പരിധിയില് വരുകയില്ല.\nഅദ്ധ്യാപക നിയമനം സ്വതന്ത്ര ഏജന്‍സിക്ക് വിടണമെന്ന കെ.ഇ.ആര് പരിഷ്കരണ സമിതിയുടെ ശുപാര്‍ശ നടപ്പിലാക്കാന് സര്‍ക്കാര് ധൈര്യം കാട്ടില്ലെന്ന വിശ്വാസത്തിലാണ് സ്വകാര്യ മാനേജ്മെന്റുകള്.\nസര്‍ക്കാര്, എയ്ഡഡ് സ്കൂളുകളില് ഒന്നുമുതല് 10 വരെ ക്ളാസുകളില് 45 വിദ്യാര്‍ത്ഥികള്‍ക്ക് ഒരു അദ്ധ്യാപകന് എന്നതാണ് ഇപ്പോഴത്തെ അനുപാതം. ഒന്നു മുതല് ഏഴുവരെയുള്ള ക്ളാസുകളില് 25 വിദ്യാര്‍ത്ഥികള്‍ക്ക് ഒരു അദ്ധ്യാപകന് (1 : 25) എന്ന അനുപാതവും എട്ടു മുതല് പത്തുവരെ ക്ളാസുകളില് 30 വിദ്യാര്‍ത്ഥികള്‍ക്ക് ഒരു അദ്ധ്യാപകന് (1 : 30) എന്ന അനുപാതവും സ്വീകരിക്കണമെന്നാണ് പരിഷ്കരണ സമിതിയുടെ ശുപാര്‍ശ. വിദ്യാഭ്യാസമന്ത്രി എം.എ. ബേബിയുടെ അദ്ധ്യക്ഷതയില് ചേര്‍ന്ന സ്കൂള് കരിക്കുലം കമ്മിറ്റി ഈ ശുപാര്‍ശ അംഗീകരിച്ചിട്ടുണ്ട്. അദ്ധ്യാപക സംഘടനകള്‍ക്കും ശുപാര്‍ശയോട് യോജിപ്പാണ്. ഈ സാഹചര്യത്തിലാണ് വന്‍തോതില് അദ്ധ്യാപക തസ്തിക സൃഷ്ടിക്കുന്നതിനുള്ള സാദ്ധ്യത തെളിഞ്ഞത്.\nസര്‍ക്കാരിന് വന് സാമ്പത്തിക ബാദ്ധ്യത ഏറ്റെടുക്കേണ്ടിവരുമെന്നതിനാല് ഒറ്റയടിക്ക് ഇത്രയും അദ്ധ്യാപക തസ്തികകള് സൃഷ്ടിക്കുന്നതിന് ധനകാര്യ വകുപ്പിന്റെ അനുമതിവേണ്ടിവരും. ധനകാര്യ വകുപ്പ് എതിര്‍ക്കുന്നപക്ഷം അദ്ധ്യാപക-വിദ്യാര്‍ത്ഥി അനുപാതം ഘട്ടം ഘട്ടമായി കുറച്ചുകൊണ്ടുവരാനാണ് ആലോചന.\nഒന്നുമുതല് 50 വരെ കുട്ടികള്‍ക്ക് ഒരു ഡിവിഷന്, 51 മുതല് 96 വരെ കുട്ടികള്‍ക്ക് രണ്ടു ഡിവിഷന് എന്നതാണ് ഡിവിഷന് നിര്‍ണയത്തിനുള്ള മാനദണ്ഡം. അദ്ധ്യാപക തസ്തികകള് സൃഷ്ടിക്കപ്പെടുന്നത് ഡിവിഷന്റെ അടിസ്ഥാനത്തിലാണ്. 25-ല് താഴെ കുട്ടികളുള്ള ഏക ഡിവിഷന് സ്കൂളുകള് (അണ് ഇക്കണോമിക്) സംസ്ഥാനത്ത് രണ്ടായിരത്തില്‍പ്പരമുണ്ട്. ഈ സ്കൂളുകളില് പുതിയ അദ്ധ്യാപക തസ്തികകള് തത്കാലം സൃഷ്ടിക്കപ്പെടില്ല.\n2. ഇടപാട് റദ്ദാക്കി എച്ച്.എം.ടി ഭൂമി തിരിച്ചെടുക്കണം : സി.പി.ഐ\nതിരുവനന്തപുരം : വ്യവസായ ആവശ്യത്തിന് സര്‍ക്കാര് സൌജന്യമായി നല്‍കിയ ഭൂമി എച്ച്.എം.ടി മറിച്ചുവിറ്റ ഇടപാട് റദ്ദാക്കണമെന്നും ഭൂമി ഗവണ്‍മെന്റ് തിരിച്ചെടുക്കണമെന്നും സി.പി.ഐ സംസ്ഥാന എക്സിക്യൂട്ടീവ് നിര്‍ദ്ദേശിച്ചു.\nഎച്ച്.എം.ടിക്ക് നല്‍കിയ ഭൂമി സ്വകാര്യ കമ്പനിക്ക് മറിച്ചുവിറ്റത് ഭൂമി അനുവദിച്ചപ്പോഴുണ്ടാക്കിയ ധാരണയ്ക്ക് വിരുദ്ധമാണെന്ന് ഇന്നലെ ചേര്‍ന്ന എക്സിക്യൂട്ടീവ് ചൂണ്ടിക്കാട്ടി. അതിനാല് ഈ ഇടപാടിലെ പോക്കുവരവ് റദ്ദാക്കണം. മറ്റു പൊതുമേഖലാ സ്ഥാപനങ്ങള്‍ക്ക് സര്‍ക്കാര് നല്‍കിയ ഭൂമിയും മറിച്ച് വിറ്റിട്ടുണ്ടോ എന്ന് പരിശോധിക്കണം. ഭൂമി എന്ത് ആവശ്യത്തിനാണോ നല്‍കിയത് ആ ആവശ്യത്തിന് മാത്രമേ ഉപയോഗിക്കുന്നുള്ളൂ എന്ന് സര്‍ക്കാര് ഉറപ്പുവരുത്തണം. മറിച്ചുവില്പന കര്‍ശനമായി തടയണം.\nമൂന്നാറിലും പൊന്മുടിയിലും ഉണ്ടായതില് നിന്ന് പാഠം ഉള്‍ക്കൊണ്ടുവേണം എച്ച്.എം.ടി ഭൂമി ഇടപാട് കൈകാര്യം ചെയ്യേണ്ടതെന്ന് യോഗത്തില് പാര്‍ട്ടി സംസ്ഥാന സെക്രട്ടറി വെളിയം ഭാര്‍ഗ്ഗവന് നിര്‍ദ്ദേശിച്ചു. പാര്‍ട്ടിയെ ആസൂത്രിതമായി വെട്ടിലാക്കാനുള്ള ശ്രമങ്ങളില് ചെന്നു വീഴരുതെന്നും അദ്ദേഹം പറഞ്ഞു.\nഎച്ച്.എം.ടി ഭൂമി ഇടപാടില് പോക്കുവരവ് നടത്താനിടയായ സാഹചര്യവും പോക്കുവരവ് റദ്ദാക്കാന് കുറിപ്പ് നല്‍കിയ വിവരവും മന്ത്രി കെ.പി. രാജേന്ദ്രന് എക്സിക്യൂട്ടീവിനെ അറിയിച്ചു.\nപോക്കുവരവ് റദ്ദാക്കാന് റവന്യൂമന്ത്രി കുറിപ്പ് നല്‍കിയശേഷവും അത് മാറ്റിവച്ച് ചീഫ് സെക്രട്ടറിയെക്കൊണ്ട് അന്വേഷിപ്പിക്കാന് മന്ത്രിസഭ തീരുമാനമെടുത്തതിനോട് എക്സിക്യൂട്ടീവില് ഭിന്നാഭിപ്രായം ഉണ്ടായി. പോക്കുവരവ് റദ്ദാക്കുന്നതിന് മന്ത്രിസഭയില് പോകേണ്ട കാര്യമുണ്ടായിരുന്നില്ലെന്നും ചില അംഗങ്ങള് പറഞ്ഞു. മന്ത്രിക്ക് സ്വന്തം നിലയില്‍ത്തന്നെ പോക്കുവരവ് റദ്ദാക്കാമായിരുന്നു. ഏതായാലും ചീഫ് സെക്രട്ടറിയോട് അന്വേഷിക്കാന് ആവശ്യപ്പെട്ട സ്ഥിതിക്ക് അദ്ദേഹത്തിന്റെ റിപ്പോര്‍ട്ട് കിട്ടിയശേഷം കര്‍ശന നിലപാടെടുക്കാനും തീരുമാനമായി.\nബേബി ജോണ്, ഭരത് ഗോപി എന്നിവരുടെ നിര്യാണത്തില് യോഗം അനുശോചിച്ചു.\n3. ലാവ്ലിന് കേസ് : കനേഡിയന് സ്ഥാനപതി മുഖ്യമന്ത്രിയെ കാണും\nന്യൂഡല്‍ഹി: ലാവ്ലിന് ഇടപാടിനെക്കുറിച്ച് സി.ബി. ഐ അന്വേഷണം തുടരവേ, ഇന്ത്യയിലെ കനേഡിയന് സ്ഥാനപതി ഡേവിഡ് മെലോണ് മുഖ്യമന്ത്രി വി.എസ്. അച്യുതാനന്ദനുമായി നേരിട്ട് ചര്‍ച്ച നടത്താന് കേരളത്തില് എത്തും. കനേഡിയന് കമ്പനിയാണ്, വൈദ്യുത പദ്ധതി കളുടെ നവീകരണ വുമാ യി ബന്ധപ്പെട്ടഅഴിമതി ആരോപണത്തില് കുടുങ്ങിക്കിട ക്കുന്ന എസ്.എന്.സി ലാവ്ലിന്.\nഫെബ്രുവരി എട്ടിന് മുഖ്യമന്ത്രിയുമായി കനേഡിയന് ഹൈക്കമ്മിഷണര് കൂടിക്കാഴ്ച നടത്തുമെന്ന് നയതന്ത്രകാര്യാലയം വക്താവ് നീലംജയിന് കേരളകൌമുദിയോട് വെളിപ്പെടുത്തി. ഇതിനായി ഡേവിഡ് മെലോണ് 7-ാം തീയതിയാണ് തിരുവനന്തപുരത്ത് എത്തുക.\nകനേഡിയന് വിദേശകാര്യ മന്ത്രി മാക്സിംബര്‍ണിയര് കേന്ദ്ര വിദേശകാര്യ മന്ത്രി പ്രണബ് മുഖര്‍ജിയുമായി നടത്തിയ കൂടിക്കാഴ്ചയെത്തുടര്‍ന്നാണ് ഹൈക്കമ്മിഷണറുടെ കേരളസന്ദര്‍ശനം.\nലാവ്ലിന് കേസിലേക്ക് സി.ബി.ഐ. കനേഡിയന് ഹൈക്കമ്മിഷണറെയും സര്‍ക്കാരിനെയും വലിച്ചിഴച്ചതിലുള്ള അതൃപ്തി ബര്‍ണിയര് പ്രണബ് മുഖര്‍ജിയെ അറിയിച്ചിരുന്നു. ജനുവരി 12ന് ഡല്‍ഹിയില് വച്ചായിരുന്നു മുഖര്‍ജി – ബര്‍ണിയര് കൂടിക്കാഴ്ച.\nലാവ്ലിന് വിവാദം കനേഡിയന് വ്യവസായികള്‍ക്ക് ഏറെ ആശങ്ക ഉയര്‍ത്തിയിട്ടുണ്ടെന്ന് ബര്‍ണിയര് സൂചിപ്പിച്ചതായാണ് അറിവ്.\nതിരുവനന്തപുരത്ത് എത്തുന്ന ഹൈക്കമ്മിഷണര് 13 വരെ കേരളത്തിലുണ്ടാകും.\nലാവ്ലിന് കേസ് അന്വേഷിക്കുന്ന സി.ബി.ഐ. സംഘം കനേഡിയന് ഹൈക്കമ്മിഷനില്‍നിന്ന് ആവശ്യപ്പെട്ട രേഖകള് ഇതുവരെ ലഭിക്കാത്ത സാഹചര്യത്തില് ഹൈക്കമ്മിഷണറുടെ കേരള സന്ദര്‍ശനത്തിന് വലിയ രാഷ്ട്രീയപ്രാധാന്യമുണ്ടെന്നാണ് നിഗമനം.\n4. യുവശാസ്ത്രജ്ഞര്‍ക്കുള്ള അവാര്‍ഡ് 10 പേര്‍ക്ക്\nതിരുവനന്തപുരം : ഹോളോഗ്രാഫിക് അച്ചടിയുമായി ബന്ധപ്പെട്ട ഡേറ്റ സൂക്ഷിക്കാന് ചെലവ് കുറഞ്ഞ സംവിധാനം വികസിപ്പിച്ചെടുത്ത പാപ്പനംകോട് ശ്രീചിത്രാ എന്‍ജിനിയറിംഗ് കോളേജിലെ എം.കെ. ഷീജ കേരള ശാസ്ത്ര കോണ്‍ഗ്രസില് യുവശാസ്ത്രജ്ഞയ്ക്കുള്ള അവാര്‍ഡിന് അര്‍ഹയായി.\n20 സി.ഡിയില് അടങ്ങുന്ന ഡേറ്റ എച്ച്.വി.ഡിയില് (ഹോളോഗ്രാഫിക് വേഴ്സറ്റയില് ഡിസ്കില്) ഒരു സ്പോട്ടില് തന്നെ ശേഖരിക്കാന് കഴിയുന്ന സാങ്കേതികവിദ്യയാണ് ഷീജ കണ്ടുപിടിച്ചത്. ‘സ്പേഷ്യല് ലൈറ്റ് മോഡുലേറ്റര്’ എന്ന ഉപകരണം ഇതിനുവേണ്ടി വികസിപ്പിച്ചെടുത്തു. വിദേശത്ത്5ലക്ഷം രൂപ വിലയുള്ള ഈ ഉപകരണം 3000 രൂപ ചെലവിലാണ് ഷീജ വികസിപ്പിച്ചെടുത്തത്. ഇലക്ട്രോണിക്സ് എന്‍ജിനിയര് അജിത് ബാബുവാണ് ഷീജയുടെ ഭര്‍ത്താവ്.\nഹൃദയാഘാതംമൂലം നശിക്കുന്ന മനുഷ്യകോശങ്ങള്‍ക്കുപകരമായി ശ്രീ ചിത്രാമെഡിക്കല് സെന്റര് വികസിപ്പിച്ചെടുത്ത കോശങ്ങളുടെ പ്രവര്‍ത്തനങ്ങളെക്കുറിച്ചുള്ള ഗവേഷണമാണ് എ.ജി. അഖിലാറാണിയെ യുവശാസ്ത്രജ്ഞയ്ക്കുള്ള അവാര്‍ഡിനര്‍ഹയാക്കിയത്. ശ്രീ ചിത്രാ മെഡിക്കല് സെന്ററില് ഗവേഷണം നടത്തുകയാണ് അഖിലാറാണി.\nകേരളത്തില് ഇടിമിന്നലിന് പ്രധാനകാരണം പശ്ചിമഘട്ടത്തിലെ പ്രതികൂല കാലാവസ്ഥമൂലം രൂപപ്പെടുന്ന മേഘങ്ങളാണെന്ന കണ്ടുപിടിത്തത്തിനാണ് ഭൌമശാസ്ത്ര പഠനകേന്ദ്രത്തിലെ ആര്. വിഷ്ണുവിന് അവാര്‍ഡ്. പുനലൂര് സ്വദേശിയാണ്.\nകൂടുതല് എരിവും മണവുമുള്ള കുരുമുളക് അഗസ്ത്യമേഖലയില്‍നിന്ന് കണ്ടെത്തിയതാണ് ശാസ്ത്ര കോണ്‍ഗ്രസില് പാലോട് ട്രോപ്പിക്കല് ബൊട്ടാണിക്കല് ഗാര്‍ഡനിലെ ജൂനിയര് സയന്റിഫിക് അസോസിയേറ്റ് കെ.ബി. രമേഷ്കുമാറിന് അവാര്‍ഡ് നേടിക്കൊടുത്തത്.\nപത്തുപേരെയാണ് ഇത്തവണ യുവശാസ്ത്രജ്ഞര്‍ക്കുള്ള അവാര്‍ഡിന് തിരഞ്ഞെടുത്തത്.\nകാര്‍ഷിക സര്‍വകലാശാലയില് ഗവേഷണം നടത്തുന്ന രശ്മി വിജയരാഘവന്, ആര്.ജി. സി.ബിയിലെ എന്. കൃഷ്ണരാധിക, നാഷണല് ഇന്‍സ്റ്റിറ്റ്യൂട്ട് ഫോര് ഇന്റര് ഡിസിപ്ളിനറി സ്റ്റഡീസിലെ കെ. പെരിയ വിജയലക്ഷ്മി, തിരുവനന്തപുരം എന്‍ജിനിയറിംഗ് കോളേജിലെ സൂസന്‍റോസ്, കേരള സര്‍വകലാശാല സുവോളജി വകുപ്പിലെ എല്. ദിവ്യ, ഫിസിക്സ് വിഭാഗത്തിലെ എസ്. ശരവണകുമാര് എന്നിവരും യുവശാസ്ത്രജ്ഞ അവാര്‍ഡിന് അര്‍ഹരായി.\nശ്രദ്ധേയമായ കണ്ടുപിടിത്തങ്ങള് നടത്തിയ 16 സ്കൂള് കുട്ടികള്‍ക്കും ശാസ്ത്ര കോണ്‍ഗ്രസില് അവാര്‍ഡ് നല്‍കി. സമാപനസമ്മേളനം മന്ത്രി എം. എ. ബേബി ഉദ്ഘാടനം ചെയ്തു. ശാസ്ത്ര സാങ്കേതിക പരിസ്ഥിതി കൌണ്‍സില് വൈസ് ചെയര്‍മാന് ഡോ. ഇ.പി. യശോധരന് അദ്ധ്യക്ഷത വഹിച്ചു.\n5. അനധികൃത വാട്ടര് കണക്ഷന് 1000 രൂപ പിഴ\nതിരുവനന്തപുരം: വാട്ടര് അതോറിറ്റിയുടെ മുന്‍കൂര് അനുമതിയില്ലാതെ ജലവിതരണകുഴലുകളില് നിന്ന് കണക്ഷനെടുക്കുന്ന ഗാര്‍ഹിക ഉപഭോക്താവ് 10,000 രൂപ പിഴ ഒടുക്കണമെന്ന് കേരള വാട്ടര് സപ്ളൈ ആന്റ് സിവറേജ് (ഭേദഗതി) ഓര്‍ഡിനന്‍സ് വ്യവസ്ഥ ചെയ്യുന്നു.\nകുറ്റം തുടര്‍ന്നാല് ആറു മാസം വരെ തടവും 25,000 രൂപ പിഴയുമാണ് ശിക്ഷ. ഇതേ കുറ്റത്തിന് ഗാര്‍ഹികേതര ഉപഭോക്താവ് 50,000 രൂപ പിഴ ഒടുക്കണം. കുറ്റം ആവര്‍ത്തിച്ചാല് രണ്ടു വര്‍ഷം തടവും ഒരു ലക്ഷം രൂപ പിഴയുമായിരിക്കും ശിക്ഷ.\nജനുവരി 29 മുതല് ഓര്‍ഡിനന്‍സ് പ്രാബല്യത്തില് വന്നതായി ജലവിഭവമന്ത്രി എന്.കെ. പ്രേമചന്ദ്രന് വാര്‍ത്താസമ്മേളനത്തില് പറഞ്ഞു.\nജലവിതരണത്തിന് ആവശ്യമായ പൈപ്പ് ഉള്‍പ്പെടെയുള്ള സാധനങ്ങള് ഉത്പാദിപ്പിക്കാന് വാട്ടര് അതോറിറ്റിക്ക് ഓര്‍ഡിനന്‍സ് അധികാരം നല്‍കുന്നു. കുപ്പിയിലാക്കിയ കുടിവെള്ളം ഉള്‍പ്പെടെ വിവിധ മാര്‍ഗങ്ങളിലൂടെ ജലം ഉത്പാദിപ്പിച്ച് വിതരണം ചെയ്യാം. വ്യാവസായികാവശ്യം കഴിഞ്ഞുള്ള മാലിന്യങ്ങള് വാട്ടര് അതോറിറ്റിയുടെ ഡ്രെയിനേജ്സംവിധാനത്തിലൂടെ ഒഴുക്കിവിട്ടാല് 10,000 രൂപയാണ് പിഴ. കുറ്റം ആവര്‍ത്തിച്ചാല് 25,000 രൂപയും ആറു മാസം തടവും ശിക്ഷ ലഭിക്കും. ജലമോഷണം, ജലമീറ്ററില് കൃത്രിമം കാണിക്കല്, ജലവിതരണ ശൃംഖലയില് നാശനഷ്ടങ്ങള് വരുത്തല് തുടങ്ങിയ കുറ്റങ്ങള്‍ക്ക് ഗാര്‍ഹിക ഉപഭോക്താക്കള് 10,000 രൂപയും ഗാര്‍ഹികേതര ഉപഭോക്താക്കള് 25,000 രൂപയും പിഴ അടയ്ക്കണം. കുറ്റം ആവര്‍ത്തിച്ചാല് ഗാര്‍ഹിക ഉപഭോക്താക്കള്‍ക്ക് ആറു മാസം തടവും 25,000 രൂപ പിഴയുമാണ് ശിക്ഷ. ഗാര്‍ഹികേതര ഉപഭോക്താക്കള്‍ക്ക് ഇത് 50,000 രൂപ പിഴയും രണ്ടുവര്‍ഷം വരെ തടവുമാണ്.\nഅനധികൃത ജലവിനിയോഗത്തിനും ജലമോഷണത്തിനും ചാര്‍ജ് അസസ്മെന്റ് നടത്തി അതോറിറ്റിക്ക് ചാര്‍ജ് ഈടാക്കാം. അസസ്മെന്റ് ഉത്തരവിന്മേല് 30 ദിവസത്തിനകം സൂപ്രണ്ടിംഗ് എന്‍ജിനീയര് മുമ്പാകെ അപ്പീല് നല്‍കാനും ഓര്‍ഡിനന്‍സില് വ്യവസ്ഥയുണ്ട്. അതോറിറ്റിയുടെ ഡ്രെയിനേജ് സംവിധാനം നിലവിലുള്ള സ്ഥലത്ത് 50 മീറ്റര് ദൂരപരിധിക്കുള്ളില് അതോറിറ്റി നിശ്ചയിക്കുന്നപ്രകാരമുള്ള അളവിലും രീതിയിലും ഡ്രെയിനേജ് നിര്‍മ്മിക്കാതെ പുതിയ കെട്ടിടങ്ങളോ മറ്റു നിര്‍മ്മാണപ്രവര്‍ത്തനങ്ങളോ നടത്താന് പാടില്ല. ബഹുനില കെട്ടിടങ്ങള്‍ക്കും ഫ്ളാറ്റുകള്‍ക്കും വാട്ടര് കണക്ഷന് നല്‍കാന് കര്‍ശന വ്യവസ്ഥകള് ഓര്‍ഡിനന്‍സില് ഉള്‍ക്കൊള്ളിച്ചതായും മന്ത്രി പറഞ്ഞു.\n6. സ്വകാര്യ വ്യക്തികള്‍ക്കും ഭൂമി വിറ്റെന്ന് റവന്യൂ മന്ത്രിയുടെ കുറിപ്പ്\nതിരുവനന്തപുരം: എച്ച്.എം.ടി ഭൂമി ഇടപാടുമായി ബന്ധപ്പെട്ട എല്ലാ ഫയലുകളും കൈമാറാന് വ്യവസായ – റവന്യൂ വകുപ്പുകള്‍ക്ക് ചീഫ് സെക്രട്ടറി പി.ജെ. തോമസ് നിര്‍ദ്ദേശം നല്‍കി.\nഅന്വേഷണം മൂന്നുദിവസംകൊണ്ട് പൂര്‍ത്തിയാക്കി റിപ്പോര്‍ട്ട് മുഖ്യമന്ത്രിക്ക് കൈമാറാനുള്ള ധൃതഗതിയിലുള്ള പ്രവര്‍ത്തനമാണ് സെക്രട്ടറിതല സമിതി നടത്തുന്നത്. റിപ്പോര്‍ട്ട് അടുത്ത മന്ത്രിസഭ ചര്‍ച്ച ചെയ്ത് നടപടി എടുക്കും. അതിനുമുമ്പ് റിപ്പോര്‍ട്ടിലെ ശുപാര്‍ശകളെപ്പറ്റി ഭരണമുന്നണിയിലെ മറ്റു മുതിര്‍ന്ന മന്ത്രിമാരുമായി മുഖ്യമന്ത്രി ചര്‍ച്ച നടത്തും.\nഎച്ച്.എം.ടി കമ്പനി റിയല് എസ്റ്റേറ്റ് കമ്പനിയായ ബ്ളൂ സ്റ്റാര് റിയാലിറ്റേഴ്സിനു നല്‍കിയ ഭൂമിയുടെ പോക്കുവരവ് റദ്ദാക്കാനുള്ള ശുപാര്‍ശ സെക്രട്ടറിതല സമിതി നല്‍കിയേക്കുമെന്നും അറിയുന്നു.\nമറ്റ് ഏഴ് സ്വകാര്യ വ്യക്തികള്‍ക്ക് ഒരു ഏക്കറില് കൂടുതല് ഭൂമി നേരത്തെ എച്ച്.എം.ടി വിറ്റിട്ടുണ്ടെന്ന് റവന്യൂ മന്ത്രി കഴിഞ്ഞദിവസം മന്ത്രിസഭാ യോഗത്തിനു നല്‍കിയ കുറിപ്പില് വ്യക്തമാക്കിയിട്ടുണ്ട്. സര്‍ക്കാര് നല്‍കിയ ഭൂമി എച്ച്.എം.ടി വ്യവസായ സ്ഥാപനങ്ങള് തുടങ്ങാനും വീടുവയ്ക്കാനും വിറ്റിട്ടുണ്ട്. പടമാടന് ഇന്‍ഡസ്ട്രീസ് (10.62 സെന്റ്), സൂസിമാത്യു (10.62 സെന്റ്), പരീത്കുഞ്ഞ് (11 സെന്റ്), നന്ദന് (20 സെന്റ്), ഇ.എസ്. അജിത, എന്.വി. അബാസ് (20 സെന്റ്), ഡോ. കെ.ഇ. ജോര്‍ജ് (31 സെന്റ്) എന്നിവര്‍ക്കാണ് ഇങ്ങനെ ഭൂമി വിറ്റിട്ടുള്ളതെന്ന് മന്ത്രിയുടെ കുറിപ്പില് പറയുന്നു. ഈ വസ്തുക്കളുടെ തണ്ടപ്പേരും മറ്റു വിശദാംശങ്ങളും കുറിപ്പില് വ്യക്തമാക്കിയിട്ടുണ്ട്.വ്യവസായ ആവശ്യത്തിനു നല്‍കിയ സര്‍ക്കാര് ഭൂമി മറ്റാവശ്യങ്ങള്‍ക്ക് ഉപയോഗിക്കുന്നത് നിയമവിരുദ്ധമാണെന്ന നിലപാടാണ് റവന്യൂ വകുപ്പിനുള്ളത്. ബ്ളൂ സ്റ്റാര് റിയാലിറ്റേഴ്സിനു നല്‍കിയ ഭൂമിയുടെ പോക്കുവരവ് റദ്ദ് ചെയ്യണമെന്ന റവന്യൂ വകുപ്പിന്റെ ശുപാര്‍ശ ഈ സാഹചര്യത്തിലാണ്.\n7. ഗള്‍ഫിലേക്ക് 30,000 പേരെ റിക്രൂട്ട് ചെയ്യും : ഡോ. രവിപിള്ള\nതിരുവനന്തപുരം : അടുത്ത മൂന്ന് മാസത്തിനുള്ളില് തന്റെ കമ്പനികള് ഗള്‍ഫിലേക്ക് മുപ്പതിനായിരം പേരെ റിക്രൂട്ട് ചെയ്യുമെന്ന് പ്രമുഖ വ്യവസായിയും ആര്.പി ഗ്രൂപ്പ് ഒഫ് കമ്പനീസ് ചെയര്‍മാനും ചീഫ് എക്സിക്യൂട്ടീവ് ഓഫീസറുമായ ഡോ. രവിപിള്ള അറിയിച്ചു.\nഇവരില് ഇരുപതിനായിരം പേര് ഇന്ത്യയില് നിന്നായിരിക്കും. മലയാളികള്‍ക്ക് മുന്‍ഗണന നല്‍കും. അയ്യായിരത്തോളം പുതിയ എന്‍ജിനിയറിംഗ് ബിരുദധാരികളെയാണ് തിരഞ്ഞെടുക്കുന്നത്. നിര്‍മ്മാണ മേഖലയില് വെല്‍ഡര്, ഫിറ്റര്, പ്ളംബര്, ആശാരി, മേസ്തിരി തുടങ്ങി എല്ലാ രംഗത്തുള്ള തൊഴിലാളികളെയും ആവശ്യമുണ്ട്. ഓഫീസ് ജീവനക്കാരുടെ ഒഴിവുകളും ഇതില് ഉള്‍പ്പെടുമെന്ന് തിരുവനന്തപുരം പ്രസ് ക്ളബിന്റെ മീറ്റ് ദ പ്രസ് പരിപാടിയില് രവിപിള്ള പറഞ്ഞു.\nയു.എ.ഇ, സൌദി അറേബ്യ, ഖത്തര് എന്നീ രാജ്യങ്ങളിലേക്കാണ് റിക്രൂട്ട്മെന്റ്. കേരളത്തില് നല്ല പ്രോജക്ടുകള്‍ക്ക് പണം മുടക്കാന് തയ്യാറാണെന്ന് അദ്ദേഹം അറിയിച്ചു. യോഗ്യരായ അപേക്ഷകര്‍ക്ക് ഴദല്‍യഹ@ധഫര്‍ഫവനസ.നസശ.ധമ എന്ന ഇ-മെയിലില് അപേക്ഷകള് അയയ്ക്കാവുന്നതാണ്.\nകൊല്ലത്ത് 125 കോടി രൂപ ചെലവില് തേവള്ളിയിലെ അഷ്ടമുടിക്കായലിന്റെ തീരത്ത് 150 മുറികളുള്ള പഞ്ചനക്ഷത്ര ഹോട്ടല് നിര്‍മ്മിക്കും. ഹെല്‍ത്ത് ടൂറിസം മേഖലയില് കേരളത്തില് കൂടുതല് പണം മുടക്കും. കൊല്ലത്ത് ഉപാസന ആശുപത്രിയും സ്കൂള് ഒഫ് നഴ്സിംഗും നടത്തുന്നുണ്ട്. തനിക്ക് ലഭിച്ച പ്രവാസി ഭാരതീയ പുരസ്കാരം ടീംവര്‍ക്കിന്റെ വിജയമാണെന്ന് രവിപിള്ള പറഞ്ഞു. തന്നെക്കാള് ആത്മാര്‍ത്ഥതയുള്ളവരാണ് ജീവനക്കാര്.\nചൈല്‍ഡ് കെയര് സെന്റര് തുടങ്ങും\nകൊല്ലത്തോ, ചവറയിലോ ഈ വര്‍ഷം തന്നെ 100 കുട്ടികളെ എടുത്തുവളര്‍ത്തുന്ന ചൈല്‍ഡ് കെയര് സെന്റര് ആരംഭിക്കും. 10 കോടി രൂപ ഇതിനായി മാറ്റിവച്ചിട്ടുണ്ടെന്ന് അദ്ദേഹം പറഞ്ഞു. കുട്ടികളുടെ വിദ്യാഭ്യാസം നല്ല രീതിയില് നിര്‍വഹിക്കും. തുടര്‍ന്ന് ജോലി നല്‍കും. – രവി പിള്ള വ്യക്തമാക്കി.\nപ്രസ് ക്ളബ് പ്രസിഡന്റ് കെ. ശ്രീകണ്ഠന് സ്വാഗതവും സെക്രട്ടറി ബി. എസ്. പ്രസന്നന് നന്ദിയും പറഞ്ഞു.\n8. ഓടയിലേക്ക് ഒഴുകിയത് 4000 ലിറ്റര് പാല്\nആലപ്പുഴ : ഓപ്പറേറ്റര്‍മാരുടെ അശ്രദ്ധമൂലം മില്‍മയുടെ ആലപ്പുഴ ഡെയറിയില് കഴിഞ്ഞദിവസം നാലായിരത്തോളം ലിറ്റര് പാല് ഓടയിലേക്ക് ഒഴുകിപ്പോയി. 55000 ത്തോളം രൂപയാണ് നഷ്ടം.\nഅന്യസംസ്ഥാനത്തുനിന്ന് പാലെടുത്ത് വിതരണം ചെയ്യുന്ന വകയില് ദിനംപ്രതി എഴുപത്തയ്യായിരത്തോളം രൂപ നഷ്ടപ്പെട്ടുകൊണ്ടിരിക്കുമ്പോഴാണ് ജീവനക്കാരുടെ വക ഈ സംഭാവന! മില്‍ക്ക് മാര്‍ക്കറ്റിംഗ് ഫെഡറേഷന്റെ ആലപ്പുഴ ഡെയറിയിലെ ഫില്ലിംഗ് മെഷീനിലേക്കുള്ള പൈപ്പ് തുറന്നുവിട്ടശേഷം ഓപ്പറേറ്റര്‍മാര് സ്വകാര്യ ചര്‍ച്ച നടത്തിയതാണ് പാല് നഷ്ടത്തിന് ഇടയായത്. ക്ളീനിംഗ് ലൈന്‍വഴി ഒഴുകിയ പാല് ഓടയില് നിറയുംവരെയും ആരും ശ്രദ്ധിച്ചില്ല. ബുധനാഴ്ച രാവിലെയായിരുന്നു സംഭവം.\nആലപ്പുഴ ഡെയറിയില് നിന്ന് എഴുപതിനായിരം ലിറ്റര് പാലാണ് പ്രതിദിനം വിതരണം ചെയ്യുന്നത്. സംഘങ്ങളില്‍നിന്ന് പരമാവധി ശേഖരിക്കുന്നത് നാല്‍പ്പതിനായിരം ലിറ്ററാണ്. കര്‍ണ്ണാടക മില്‍ക്ക് ഫെഡറേഷനില്‍നിന്നാണ് ബാക്കി മുപ്പതിനായിരം ലിറ്റര് ഇവിടെ കൊണ്ടുവരുന്നത്. ടാങ്കര് ലോറിയില് ഇങ്ങനെ പാല് കൊണ്ടുവരുമ്പോള് ഒരു ലിറ്ററിന് 2.60 രൂപ നിരക്കില് മില്‍മയ്ക്ക് നഷ്ടം നേരിടുന്നുണ്ട്. കഴിഞ്ഞവര്‍ഷം വരെ ആലപ്പുഴ ഡെയറി ലാഭത്തിലാണ് പ്രവര്‍ത്തിച്ചിരുന്നത്. പാല് നഷ്ടപ്പെടുന്നതിന് ഉത്തരവാദികളായ മൂന്ന് ഓപ്പറേറ്റര്‍മാരില് രണ്ടുപേര് ട്രേഡ് യൂണിയന് നേതാക്കളാണ്. ഇതിനുമുമ്പും ജീവനക്കാരുടെ വീഴ്ചമൂലം ഇവിടെ ഇത്തരം നഷ്ടം സംഭവിച്ചിട്ടുണ്ട്. സംഭവത്തെക്കുറിച്ച് അന്വേഷിച്ച മേലധികാരികള് മാനേജിംഗ് ഡയറക്ടര്‍ക്ക് റിപ്പോര്‍ട്ട് സമര്‍പ്പിച്ചിരിക്കുകയാണ്.\n9.3രൂപ കൂട്ടിയില്ലെങ്കില് പാല് വിതരണം മുടങ്ങുമെന്ന് ‘മില്‍മ’\nതിരുവനന്തപുരം: ലിറ്ററിന് 17 രൂപയ്ക്ക് നല്‍കുന്ന സാധാരണ പാലിന്റെ വില 10 ദിവസത്തിനുള്ളില് മൂന്നു രൂപ വര്‍ദ്ധിപ്പിക്കണമെന്ന് ‘മില്‍മ’ തിരുവനന്തപുരം മേഖലാ യൂണിയന് ജനറല് ബോഡി യോഗം സര്‍ക്കാരിനോട് ആവശ്യപ്പെട്ടു.\nവില കൂട്ടിയില്ലെങ്കില് കര്‍ണാടകത്തില്‍നിന്ന് പാല് എത്തിക്കുന്നത് ഫെബ്രുവരി 11-ാം തീയതിയോടെ നിറുത്താന് ജനറല് ബോഡി യോഗം ഭരണസമിതിയോട് ആവശ്യപ്പെട്ടിട്ടുണ്ട്. കര്‍ണാടകത്തില്‍നിന്ന് പ്രതിദിനം3ലക്ഷം ലിറ്റര് പാലാണ് ‘മില്‍മ’യുടെ മൂന്ന് മേഖലാ യൂണിയനുകള് എത്തിക്കുന്നത്. കര്‍ണാടക പാലിന്റെ ഇറക്കുമതി നിറുത്തിയാല്, പാല്‍ക്ഷാമം അതിരൂക്ഷമായേക്കും. കര്‍ണാടകത്തില് നിന്നുള്ള പാലുകൊണ്ടാണ് ഇപ്പോള് സാധാരണ (ടോണ്‍ഡ്) പാല് തയ്യാറാക്കുന്നത്.\nഅതിനിടെ, പാല് വില വര്‍ദ്ധിപ്പിക്കണമെന്ന് ആവശ്യപ്പെട്ട് ‘മില്‍മ’ ചെയര്‍മാന് പി.ടി. ഗോപാലക്കുറുപ്പും മേഖലാ യൂണിയന് ചെയര്‍മാന്‍മാരായ കല്ലട രമേശും പി.പി. ഗോപിനാഥപിള്ളയും കഴിഞ്ഞദിവസം മുഖ്യമന്ത്രി, ഭക്ഷ്യമന്ത്രി സി. ദിവാകരന് എന്നിവരുമായി ചര്‍ച്ച നടത്തി. മറ്റ് സംസ്ഥാനങ്ങളിലെ പാല് വില പരിശോധിച്ചശേഷം അടുത്ത മൂന്നു ദിവസത്തിനുള്ളില് വീണ്ടും ചര്‍ച്ച നടത്താമെന്ന് മുഖ്യമന്ത്രിയും ഭക്ഷ്യമന്ത്രിയും പറഞ്ഞു. ദക്ഷിണേന്ത്യയില് ഇപ്പോള് ഏറ്റവും കൂടുതല് വിലയുള്ളത് ആന്ധ്രയിലാണ്- 19 രൂപ.\n10. പാവങ്ങളുടെ ട്രെയിനിന് ഇന്ന് പച്ചക്കൊടി\nതിരുവനന്തപുരം: പാവങ്ങള്‍ക്കുള്ള എ.സി ട്രെയിന് എന്ന് വിശേഷിപ്പിക്കുന്ന ‘ഗരീബ് രഥ്’ എക്സ്പ്രസ് ഇന്ന് കന്നിയാത്ര തിരിക്കും.\nകുറഞ്ഞ നിരക്കില് എ.സി. കോച്ചില് യാത്രചെയ്യാന് സൌകര്യമൊരുക്കുന്ന ഗരീബ്രഥിന്റെ ആദ്യ സര്‍വീസ് ഇന്ന് വൈകിട്ട് നാലുമണിക്ക് തമ്പാനൂര് സെന്‍ട്രല് സ്റ്റേഷനില് കേന്ദ്ര റെയില്‍വേ സഹമന്ത്രി ആര്. വേലു ഫ്ളാഗ് ഓഫ് ചെയ്യും. ഈ മാസം ഏഴു മുതല് കൊച്ചുവേളിയില് നിന്നാണ് സ്ഥിരംസര്‍വീസ് ആരംഭിക്കുക. ലോകമാന്യതിലക് (കുര്‍ള) വരെയാണ് ട്രെയിന് പോവുക.\nവ്യാഴം, ഞായര് ദിവസങ്ങളില് കൊച്ചുവേളിയില് നിന്നും തിങ്കള്, വെള്ളി ദിവസങ്ങളില് തിരിച്ചുമാണ് സര്‍വീസ്. കൊച്ചുവേളിയില് നിന്ന് രാവിലെ 8.50ന് പുറപ്പെടുന്ന ട്രെയിന് അടുത്ത ദിവസം രാവിലെ 11.45ന് ലോകമാന്യതിലകില് എത്തും.\nതിരുവനന്തപുരം മുതല് ലോകമാന്യതിലക് വരെ ത്രീടയര് എ.സിക്ക് 771 രൂപയും എ.സി ചെയര്‍കാറിന് 605 രൂപയുമാണ് ടിക്കറ്റ് നിരക്ക്.\nത്രീടയര് എ.സിയില് കൊച്ചിവരെ 266 രൂപയും കോഴിക്കോട്ടേക്ക് 356 രൂപയും ടിക്കറ്റ് ചാര്‍ജ്ജാവും. ചെയര് കാറിനാണെങ്കില് യഥാക്രമം 227, 301 എന്നിങ്ങനെയാണ് നിരക്ക്.\nത്രീടയര് എ.സി കോച്ചില് 75 ബര്‍ത്ത് വീതവും ചെയര് കാറില് 102 സീറ്റ് വീതവുമുണ്ട്. 11 ത്രീടയര് കോച്ചുകളും മൂന്ന് ചെയര് കാറുകളുമുണ്ടാവും.\nമണിക്കൂറില് 130 കിലോമീറ്ററാണ് വേഗം.\nകൊല്ലം, കോട്ടയം, എറണാകുളം ടൌണ്, തൃശൂര്, ഷൊര്‍ണൂര്, കോഴിക്കോട്, കണ്ണൂര്, കങ്കനാടി, ഉഡുപ്പി, വിതുര്, അങ്കോറ, കാര്‍വാര്, മഡ്ഗാവ്, കര്‍മാലി, സാവന്ത്വാടി, രത്നഗിരി, പനവേല് എന്നിവിടങ്ങളിലാണ് സ്റ്റോപ്പ്.\nകേന്ദ്ര റെയില്‍വേ ബഡ്ജറ്റിലെ പ്രഖ്യാപനം യാഥാര്‍ത്ഥ്യമായിക്കാണാ ന് സംസ്ഥാന ഗവണ്‍മെന്റ് നടത്തിയ നിരന്തരശ്രമം ഇതിലൂടെ വിജയിച്ചിരിക്കുകയാണെന്ന് റെയില്‍വേയുടെ ചുമതലയുള്ള മന്ത്രി എം. വിജയകുമാര് പറഞ്ഞു.\n11.5കണ്‍സോര്‍ഷ്യങ്ങള് പ്രാഥമിക യോഗ്യത നേടി\nതിരുവനന്തപുരം: വിഴിഞ്ഞം അന്താരാഷ്ട്ര തുറമുഖനിര്‍മ്മാണത്തിന് വിവിധ കമ്പനികള് ചേര്‍ന്ന അഞ്ച് കണ്‍സോര്‍ഷ്യങ്ങള് പ്രാഥമിക യോഗ്യത നേടിയതായി തുറമുഖവകുപ്പ് മന്ത്രി എം. വിജയകുമാര് പത്രസമ്മേളനത്തില് വ്യക്തമാക്കി. ഓരോ കണ്‍സോര്‍ഷ്യത്തിന്റെയും സാമ്പത്തിക, സാങ്കേതിക പശ്ചാത്തലങ്ങള് പരിശോധിച്ചശേഷം ഒരു കമ്പനിക്ക് കരാര് നല്‍കും. ഈ നടപടിക്രമങ്ങള് നാലുമാസത്തിനുള്ളില് പൂര്‍ത്തിയാക്കി കരാര് ഒപ്പിടും.\nപത്തുവര്‍ഷത്തിനുള്ളില് പൂര്‍ത്തിയാക്കുന്ന പദ്ധതിയുടെ ആദ്യഘട്ടം മൂന്ന് വര്‍ഷംകൊണ്ട് തീരും. നിര്‍മ്മാണം ആരംഭിച്ച് ഒന്നരവര്‍ഷം കഴിയുമ്പോള് ചരക്കുനീക്കം നടത്താനാവുമെന്നാണ് പ്രതീക്ഷ.\nപദ്ധതി പൂര്‍ത്തിയാക്കാന് 5348 കോടി വേണ്ടിവരുമെന്ന് സര്‍ക്കാര് കണക്കാക്കുന്നു. ബി.ഒ.ടി കാലാവധി 30 വര്‍ഷമാണ്. പദ്ധതിയില് കമ്പനിക്ക് 76 ശതമാനവും സര്‍ക്കാരിന് 24 ശതമാനവും ഓഹരിയുണ്ടാകും.\nഡല്‍ഹിയിലെ ഡി.എസ് കണ്‍സ്ട്രക്ഷന്‍സ് ലിമിറ്റഡ്, ദുബായിലെ അപ്പോളോ എന്റര്‍പ്രൈസസ്, കെ.ജി.എല് പോര്‍ട്സ് ഇന്റര്‍നാഷണല് എന്നിവയും ഹൈദരാബാദിലെ നാഗാര്‍ജുന കണ്‍സ്ട്രക്ഷന്‍സ് കമ്പനി ലിമിറ്റഡ്, മേത്താസ്, സിങ്കപ്പൂരിലെ ഒ.പി.എം എന്നിവയും മുംബയിലെ വിഡിയോക്കോണ് ഇന്‍ഡസ്ട്രീസ് ലിമിറ്റഡ്, ഗാമണ് ഇന്ത്യ, ഗാമണ് ഇന്‍ഫ്ര, ചെന്നൈയിലെ സിക്കാള് ലോജിസ്റ്റിക്സ് എന്നിവയും ഹൈദരാബാദിലെ ലാന്‍കോ ഇന്‍ഫ്രാടെക് ലിമിറ്റഡ്, ലാന്‍കോ പവര്, മലേഷ്യയിലെ പെമ്പിനാന് റെഡ്സായ് ലിമിറ്റഡ് എന്നിവയും മുംബയിലെ സൂം ഡെവലപ്പേഴ്സ്, ഇംഗ്ളണ്ടിലെ പോര്‍ട്ട്യാ മാനേജുമെന്റ് സര്‍വീസസ്, പീറ്റര് ഫ്രാങ്കല് ആന്‍ഡ് പാര്‍ട്ട്നേഴ്സ് എന്നിവയും ചേര്‍ന്ന അഞ്ച് കണ്‍സോഷ്യങ്ങളാണ് പ്രാഥമിക പരിശോധനയില് യോഗ്യത നേടിയത്.\n12. ചന്ദനത്തൈലം കടത്തുന്നതിനിടെ പഞ്ചായത്ത് മെമ്പര് പിടിയില്\nതൃശൂര് : പത്തുലക്ഷം രൂപ വിലവരുന്ന ചന്ദനത്തൈലം കടത്തുന്നതിനിടെ, മലപ്പുറം ജില്ലയിലെ കോടൂര് ഗ്രാമപഞ്ചായത്ത് അംഗം ഉള്‍പ്പെടെ മൂന്നുപേരെ വനംവകുപ്പ് ഉദ്യോഗസ്ഥര് പിടികൂടി.\nവ്യാഴാഴ്ച അര്‍ദ്ധരാത്രി ദേശീയപാതയില് മണ്ണുത്തിക്കടുത്ത് നടത്തിയ വാഹനപരിശോധനയിലാണ് രണ്ടു വണ്ടികളിലായി കൊണ്ടുവന്ന ചന്ദനത്തൈലം പിടികൂടിയത്.\nകോടൂര് ഗ്രാമപഞ്ചായത്ത് സി.പി. എം. സ്വതന്ത്ര അംഗം പി. ഉസ്മാന്, ഒല്ലൂക്കര സ്വദേശി ടി.എം. സലിം, കൂര്‍ക്കഞ്ചേരി സ്വദേശി ആര്. പ്രദീപ് എന്നിവരാണ് പിടിയിലായത്. ഇവരുടെ വാഹനങ്ങള്‍ക്ക് അകമ്പടിയായി വന്ന രണ്ട് ബൈക്കുകളും പിടികൂടിയിട്ടുണ്ട്.\n1. ഇന്നു മുതല് ദീപിക രണ്ടര രൂപയ്ക്ക്\nകോട്ടയം: ദീപിക പുനരര്‍പ്പണ ത്തോ ടനുബന്ധിച്ച് വായനക്കാര്‍ക്കായി പ്രഖ്യാ പിച്ച സുവര്‍ണ സമ്മാനം പ്രാബല്യ ത്തില്. ദീപികയുടെ വില ഇന്നു മുതല് രണ്ടര രൂപയായിരിക്കും. നിലവില് ഇത് മൂന്നര രൂപയാണ്. അതോടൊപ്പം മാസ വരിസംഖ്യ ഇനി 75 രൂപ മാത്രമായിരിക്കും. നിലവില് ഇത് 106 രൂപ 30 പൈസയാണ്.\nകത്തോലിക്ക സഭയുടെ മേ ല് നോട്ടത്തിലുള്ള മാനേജ് മെന്റ് ദീപിക ഏറ്റെടുത്തതിന്റെ ഭാഗമായി കോട്ടയത്തു നടത്തി യ പുനരര്‍പ്പണ സമ്മേളനത്തിലാണ് സുവര്‍ണ സമ്മാനം പ്രഖ്യാപിച്ചത്.\n2. ചിന്നക്കനാലില് ആദിവാസികള് കൃഷിയിറക്കി\nനെടുങ്കണ്ടം: ചിന്നക്കനാലില് ആദിവാസി ക്ഷേമസമിതിയുടെ നേതൃത്വത്തില് ആദിവാസികള് കൈയേറിയ 130-ഓളം ഏക്കര് ഭൂമിയില് കൃഷിയിറക്കി. ഇന്നലെ രാവിലെ പത്തുമണിയോടെ സംഘത്തിലെ ഏറ്റവും പ്രായംചെന്ന ചെങ്ങാങ്ക ല് ഗോപാലന് കാണിയുടെ നേതൃത്വത്തിലാണു വിത്തുപാകി കൃഷിയിറക്കല് തുടങ്ങിയത്.\nആനയിറങ്കല് ഡാമിനു സമീപം എച്ച്.എന്.എല്ലിനു പാട്ടത്തിനു ന ല്‍കിയ ഭൂമിയിലാണു പച്ചക്കറി കൃഷിക്കായി ഒരുക്കങ്ങള് നടന്നത്. ഈ ഭൂമി കൈയേറിയ ആദിവാസികള് 83 കുടിലുകള് കെട്ടി ദിവസങ്ങളായി ഇവിടെ താമസ മാണ്.\nകൃഷിക്കായി സര്‍വേ നമ്പര് 20/1 ല്‍പെട്ട 48-ഓളം ഏക്കര് സ്ഥലം ഒരുക്കിയിട്ടുണ്ട്. ഹിന്ദുസ്ഥാന് കമ്പനിയുടെ ഈ പ്രദേശത്തെ യൂക്കാലി മരങ്ങള് ആദിവാസികള് വെട്ടിക്കളഞ്ഞു. തങ്ങള്‍ക്ക് ഇനി വേറെ ഭൂമി വേണ്െടന്നും ഇവിടെനിന്നും മാറുന്ന പ്രശ്നമില്ലെന്നും ആദിവാസി ക്ഷേമസമിതി നേതാക്കള് വ്യ ക്തമാക്കി. ഒരേക്കര് ഭൂമി വീതമാണ് ഇവര് അളന്നു തിരിച്ചിരിക്കുന്നത്.\nദിവസങ്ങളായി തുടരുന്ന സമരം ഒത്തുതീര്‍ക്കാന് ബന്ധപ്പെട്ട അധികാരികളുടെ ഭാഗത്തുനിന്നും യാതൊരു നടപടിയും ഉണ്ടായിട്ടില്ല. ഉടുമ്പന്‍ചോല തഹസില്‍ദാര് സ്ഥലം സന്ദര്‍ശിക്കുക മാത്രമാണ് ചെയ്തിട്ടുള്ളത്.\nസര്‍ക്കാരനുവദിച്ച ഭൂമി ലഭ്യമാക്കണമെന്നാവശ്യപ്പെട്ട് നവംബറില് ആദിവാസി പുനരധിവാസ സമിതി സമരം നടത്തിയിരുന്നു. തുടര്‍ന്ന് മൂന്നു മാസത്തിനുള്ളില് സ്ഥലം കണ്െടത്തിനല്‍കാമെന്ന് ജില്ലാ കളക്ടര് ഉറപ്പുനല്‍കിയിരു ന്നെങ്കിലും ആഴ്ചകള്‍ക്കുള്ളില് ആദിവാസി ക്ഷേമ സമിതിയുടെ നേത്യത്വത്തില് ആദിവാസികള് വീണ്ടും എച്ച്.എന്.എല്ലിന്റെ ഭൂമി കുടില് കെട്ടി കൈയേറുകയായിരുന്നു.\nമൂന്നാര്- ചിന്നക്കനാല് മേഖലയിലെ ഭൂമി കൈയേറ്റവും വ്യാജപട്ടയങ്ങളെക്കുറിച്ചും അന്വേഷിക്കാന് കളക്ടറുടെ നേതൃത്വത്തില് അഞ്ചംഗ സംഘത്തെ നിയോഗിച്ചിരുന്നു. ഇവരുടെ പ്രവര്‍ത്തനം എങ്ങുമെത്തിയിട്ടില്ല. അറുന്നൂറോളം വ്യാജപട്ടയങ്ങള് കണ്െടത്തിയെങ്കിലും ആ ഭൂമി തിരികെ പിടിക്കാന് ഇതുവരെ സാധിച്ചിട്ടില്ല.\n3. ബോര്‍ഡ് ഉദ്യോഗസ്ഥന് ഹാജരാകണമെന്നു ഹൈക്കോടതി\nകൊച്ചി: ശബരിമല ഉത്സവകാലത്തു കാനഡയില്‍നിന്നുള്ള ഭക്തന് അന്നദാന കൌണ്ടറില് കാണിക്കയിടാന് കൊടുത്ത സ്വര്‍ണാഭരണങ്ങള്‍ക്കു രസീത് കൊടുക്കാത്ത ബോര്‍ഡ് ഉദ്യോഗസ്ഥന് മജിസ്ട്രേറ്റ് മുമ്പാകെ ഹാജരാകാന് ഹൈക്കോടതി നിര്‍ദേശിച്ചു. കൃത്യവിലോപത്തിന് പമ്പ പോലീസ് തിരുവനന്തപുരം പേട്ട സ്വദേശി വി. ഹരികുമാറിനെതിരേ കേസ് രജിസ്റ്റര് ചെയ്തിരുന്നു.\nതാന് നിരപരാധിയാണെന്നും കേസില്‍നിന്ന് ഒഴിവാക്കണമെന്നും ആവശ്യപ്പെട്ടാണു ഹരികുമാര് ഹൈക്കോടതിയെ സ മീപിച്ചത്. സംഭവം സംബന്ധിച്ച് ഹരികുമാറിനെ പോലീസ് ചോദ്യം ചെയ്തു. കാനഡ സ്വദേശി പണവും ആഭരണവും കാണിക്കയായി തന്നെങ്കിലും പണത്തിന് മാത്രമാണ് രസീതി കൊടുത്തതെന്ന് ഹരികുമാര് സമ്മതിച്ചിരുന്നു. രണ്ടു വള, കല്ലുകള്, ഒരു മോതിരം എന്നിവയാണ് കൊടുത്തത്. ഇതിനു രസീത് കൊടുത്തിരുന്നില്ല. രതീസ് കൊടുക്കാത്തതു സംബന്ധിച്ച് സ് പെഷല് കമ്മീഷണര്‍ക്ക് പരാതി നല്കിയതിനെ തുടര്‍ന്നാണ് ഹരികുമാറിനെതിരേ പോലീസ് കേസ് രജിസ്റ്റര് ചെയ്തത്.\nകാണിക്കവഞ്ചിയില് ആഭരണം നിക്ഷേപിച്ചുവെന്നാണ് ഹരികുമാര് പറഞ്ഞതെങ്കിലും കാണിക്കവഞ്ചി തുറന്നപ്പോള് ആഭരണം കണ്െടത്താതിരുന്നതാണ് ഹര്‍ജിക്കാരനെ സംശയിക്കാന് കാരണമായതെന്ന് പബ്ളിക് പ്രോസിക്യൂട്ടര് കോടതിയില് ബോധിപ്പിച്ചു.\n4. മൂന്നു ഫുട്ബോള് ഗ്രൌണ്ടിന്റെ വലുപ്പമുള്ള കൂറ്റന് എണ്ണക്കപ്പല് കൊച്ചിയില്\nകൊച്ചി: മൂന്നു ലക്ഷം ടണ് എണ്ണ സംഭരണ ശേഷിയുള്ള സ്റ്റാര്2എന്ന പടുകൂറ്റന് ഓയില് ടാങ്കര് കൊച്ചിയിലെത്തി. മൂന്നു ഫുട്ബോള് ഗ്രൌണ്ടിന്റെ വലുപ്പമുള്ള ഈ കപ്പല് കൊച്ചി തീരത്തടുക്കുന്ന ഏറ്റവും വലിയ ഓയില് ടാങ്കറാണ്. ബി.പി.സി.എല് കൊച്ചി റിഫൈനറി എസ്.പി.എം പ്രോജക്ടിലേക്കുള്ള ക്രൂഡ് ഓയിലുമായാണ് ടാങ്കര് എത്തിയിരിക്കുന്നത്. ഖത്തര്, ഇറാന് എന്നിവിടങ്ങളില് നിന്നുള്ള 2.8 ലക്ഷം ടണ് ക്രൂഡ് ഓയിലാണ് ടാങ്കറിലുള്ളത്. ഇത്രയും ഓയില് 38 മണിക്കൂര് തുടര്‍ച്ചയായി പമ്പുചെയ്ത് പുതുവൈപ്പിലെ ടാങ്കുകളിലെത്തിക്കും.\nഎസ്.പി.എം പദ്ധതിക്കു മുന്‍പു വരെ പരമാവധി 80000 ടണ് ശേഷിയുള്ള കപ്പലുകള് മാത്രമാണ് തുറമുഖത്തെ ടാങ്കര് ബര്‍ത്തില് എത്തിയിരുന്നത്.\nപദ്ധതിക്കു ശേഷം രണ്ടു ലക്ഷം മുതല് മൂന്നു ലക്ഷം വരെ ശേഷിയുള്ള വെരി ലാര്‍ജ് ക്രൂഡ് കാരിയര് (വി.എല് സി.സി) ഇനത്തില്‍പ്പെട്ട കപ്പലുകള് എത്തി തുടങ്ങി.\n3.20 ലക്ഷം ടണ് ശേഷിയുള്ള അള്‍ട്രാ ലാര്‍ജ് ക്രൂഡ് കാരിയര് ഇനത്തില്‍പ്പെട്ട കപ്പലുകളും 4.40 ലക്ഷം ടണ് ശേഷിയുള്ള വി പ്ളസ് ഇനത്തില്‍പ്പെട്ട കപ്പലുകള്‍ക്കും എസ്.പി.എമ്മില് എത്താനാവും. പുതുവൈപ്പ് തീരത്തു നിന്നും 19.2 കിലോമീറ്റര് അകലെ നടുക്കടലിലാണ് എസ്.പി.എം സ്ഥാപിച്ചിരിക്കുന്നത്. പ്രതിവര്‍ഷം 200 കോടി രൂപ ഇതുവഴി റിഫൈനറിക്ക് ലാഭിക്കാം.\n5. ഓംബുഡ്സ്മാന്റെ ഉത്തരവ് സ്റ്റേ ചെയ്തു\nകൊച്ചി: കൊല്ലം മുനിസിപ്പല് കോര്‍പ്പറേഷന്റെ കീഴിലുള്ള സി. കേശവന് മെമ്മോറിയല് ടൌണ് ഹാള് പുനരുദ്ധാരണത്തിനുള്ള കരാര് കേരള അലൈഡ് ആന്‍ഡ് ഇലക്ട്രിക്കല്‍സ് എന്ന സ്ഥാപ നത്തിനു കൊടുത്ത നടപടി സ്റ്റേ ചെയ്ത ഓംബുഡ്സ്മാന്റെ നടപ ടി ഹൈക്കോടതി താത്ക്കാലികമായി വിലക്കി. നിലവിലുള്ള കോര്‍പ്പറേഷന് സെക്രട്ടറിയാണ് ഹര്‍ജിക്കാരന്.\nമുന് സെക്രട്ടറി വി.കെ. പ്രതാ പ ചന്ദ്രനാണ് ഓംബുഡ്സ്മാന്റെ മുമ്പാകെ കരാര് റദ്ദാക്കണമെന്നാവശ്യപ്പെട്ട് പരാതി നല്കിയിരുന്നത്. ആറാഴ്ചത്തേക്കാണ് ജസ്റ്റിസ് പയസ് സി. കുര്യാക്കോസ് ഓംബുഡ്സ്മാന്റെ ഉത്തരവ് വിലക്കിയത്.\nപുനരുദ്ധാരണത്തിനുള്ള കരാര് നല്കാന് ഭരണാനുമതി ലഭിച്ച ശേഷമാണ് 2007 മാര്‍ച്ച് 30-ന് ഇലക്ട്രിക്കല് ആന്‍ഡ് അലൈഡ് കോര്‍പറേഷനെ നിര്‍മാണ ചുമതല ഏല്പിച്ചത്.\n6. സ്ഥലമെടുപ്പു വൈകുന്നു; ടി.കെ.എ നായര് നാളെ വല്ലാര്‍പാടത്തേക്ക്\nകൊച്ചി: വല്ലാര്‍പാടം റെയില്‍പാതയുടെ സ്ഥലമെടുപ്പുമായി ബന്ധപ്പെട്ട കാര്യങ്ങള് പരിശോധിക്കാന് പ്രധാനമന്ത്രിയുടെ പ്രിന്‍സിപ്പല് സെക്രട്ടറി ടി.കെ.എ.നായര് നാളെ വല്ലാര്‍പാടം സന്ദര്‍ശിക്കും.\nജനവാസമില്ലാത്ത പ്രത്യേക സ്ഥലം കേന്ദ്രീകരിച്ചാണ് നിലവില് റെയില്‍പാതയുടെ നിര്‍മാണം പുരോഗമിച്ചു കൊണ്ടിരിക്കുന്നത്. ഇതിനുള്ള സ്ഥലമെടുപ്പു വൈകുമെന്ന ഘട്ടത്തിലാണ് പദ്ധതിയുടെ പുരോഗതി വിലയിരുത്താനായി കേന്ദ്ര സംഘത്തോടൊപ്പം നായര് കൊച്ചി സന്ദര്‍ശനത്തിനെത്തുന്നത്.\nഇടപ്പള്ളി നോര്‍ത്ത്, സൌത്ത് സ്ഥലങ്ങളില് പാത നിര്‍മാണത്തിനായി സ്ഥലമേറ്റെടുക്കുമെന്ന് സംസ്ഥാന സര്‍ക്കാര് പ്രഖ്യാപിച്ച സമയം ഇന്നലെ അവസാനിച്ചിരുന്നു.\nകേന്ദ്ര സര്‍ക്കാര് റെയില് പാത നിര്‍മാണ പദ്ധതിക്കായി ഈ സാമ്പത്തിക വര്‍ഷം അനുവദിച്ച 100 കോടി രൂപയില് പകുതി മാത്രമേ ഇതു വരെ പദ്ധതിക്കായി ചെലവഴിച്ചിട്ടുള്ളു.\nസമയബന്ധിതമായി പദ്ധതി പൂര്‍ത്തീകരിക്കാന് ശ്രമിച്ചില്ലെങ്കില് നിര്‍മാണ ചെലവു വര്‍ധിക്കുമെന്നിരിക്കെ 245 കോടി രൂപയാണ് പദ്ധതിക്കായി ആകെ തയാറാക്കിയിട്ടുള്ള എസ്റ്റിമേറ്റ്. 2009 മധ്യത്തോടെയെങ്കിലും പദ്ധതിയുടെ ആദ്യഘട്ടം കമ്മീഷന് ചെയ്തില്ലെങ്കില് പദ്ധതി വന് നഷ്ടത്തിലാകുമെന്ന വിലയിരുത്തലുകളെ തുടര്‍ന്നാണു നായര് നേരിട്ട് ഇടപെടുന്നത്.\n1. പെട്രോളിയം വിലവര്‍ധന: തീരുമാനം ഒരാഴ്ചക്കകം\nന്യൂദല്‍ഹി: പെട്രോള്, ഡീസല് വില വര്‍ധന സംബന്ധിച്ച് ഈയാഴ്ച ചേരുന്ന കേന്ദ്രമന്ത്രിസഭ അന്തിമ തീരുമാനമെടുക്കുമെന്ന് കേന്ദ്ര പെട്രോളിയം മന്ത്രി മുരളി ദിയോറ.\nവിലവര്‍ധന സംബന്ധിച്ച് വിദേശകാര്യമന്ത്രി പ്രണബ് മുഖര്‍ജിയുടെ നേതൃത്വത്തിലുള്ള മന്ത്രിസഭാ ഉപസമിതി ഇന്നലെ യോഗം ചേര്‍ന്ന ശേഷം തീരുമാനം കാബിനറ്റിന് വിടുകയായിരുന്നുവെന്ന് ദിയോറ വാര്‍ത്താലേഖകരോട് പറഞ്ഞു. ഈമാസം നാലിനോ അഞ്ചിനോ കാബിനറ്റ് ചേരും.\nപെട്രോളിന് രണ്ടോ നാലോ രൂപയും ഡീസലിന് ഒന്നോ രണ്ടോ രൂപയും ഉയര്‍ത്താനാണ് നീക്കം. എന്നാല് കാബിനറ്റ് ചേരുന്നതിന് തൊട്ടുമുമ്പ് ഉപസമിതി ഒരിക്കല് കൂടി ചേര്‍ന്ന് നിര്‍ദേശങ്ങള് സമര്‍പ്പിക്കും. പാചകവാതക വില കൂട്ടാനുള്ള നീക്കം ഉപേക്ഷിക്കും. അതേസമയം, പെട്രോളിയം ഉല്‍പന്നങ്ങളുടെ എക്സൈസ് നികുതി കുറച്ച് വില വര്‍ധന പരമാവധി കുറക്കാന് ചര്‍ച്ച തുടരുകയാണ്.\n2. പോക്കുവരവ് റദ്ദാക്കണമെന്ന് സി.പി.ഐ\nതിരുവനന്തപുരം: വിവാദ എച്ച്.എം.ടി ഭൂമി ഇടപാടിന്റെ പോക്കുവരവ് റദ്ദാക്കി ഭൂമി തിരിച്ചെടുക്കണമെന്ന് സി.പി.ഐ സംസ്ഥാന നിര്‍വാഹക സമിതിയോഗം സര്‍ക്കാറിനോട് ആവശ്യപ്പെട്ടു. മുംബൈയിലെ റിയല് എസ്റ്റേറ്റ് കമ്പനിക്ക് 70 ഏക്കര് സ്ഥലം 91 കോടിക്കാണ് വിറ്റത്.\nനിയമപ്രകാരമല്ലെന്ന നിയമോപദേശം ലഭിച്ചതിന്റെ അടിസ്ഥാനത്തില് പോക്കുവരവ് റദ്ദാക്കണമെന്ന ശിപാര്‍ശയോടെ എച്ച്.എം.ടി ഭൂമി ഇടപാടുമായി ബന്ധപ്പെട്ട എല്ലാ രേഖകളും ബുധനാഴ്ചത്തെ മന്ത്രിസഭായോഗത്തില് റവന്യു മന്ത്രി കെ.പി. രാജേന്ദ്രന് സമര്‍പ്പിച്ചിട്ടും മന്ത്രിയുടെ നിര്‍ദേശം തള്ളി ഭൂമി ഇടപാടിനെ കുറിച്ച് ചീഫ് സെക്രട്ടറി തലത്തില് അന്വേഷണം ഏര്‍പ്പെടുത്തിയ നടപടി ഉചിതമല്ല. സി.പി.ഐയെ ഭൂമി ഇടപാടിലൂടെ വീണ്ടും പ്രതിക്കൂട്ടിലാക്കാന് മുഖ്യമന്ത്രിയും കൂട്ടരും നടത്തുന്ന ആസൂത്രിത ശ്രമത്തിന്റെ ഭാഗമാണ് ഈ തീരുമാനമെന്ന് നിര്‍വാഹക സമിതി അഭിപ്രായപ്പെട്ടു.\nമൂന്നാറിലെ അനധികൃത കൈയേറ്റം ഒഴിപ്പിക്കല് നടപടിയിലും മെര്‍ക്കിസ്റ്റണ് ഭൂമി ഇടപാടിലും സി.പി.ഐയെ പ്രതിക്കൂട്ടിലാക്കിയ മുഖ്യമന്ത്രിയും കൂട്ടരും എച്ച്.എം.ടി ഭൂമി ഇടപാടിലൂടെ വീണ്ടും പാര്‍ട്ടിയെ കുടുക്കാന് നടത്തുന്ന ശ്രമം വിജയിക്കില്ലെന്ന് നിര്‍വാഹക സമിതി മുന്നറിയിപ്പ് നല്‍കി.\nയോഗത്തില് പാര്‍ട്ടി സെക്രട്ടറി വെളിയം ഭാര്‍ഗവനാണ് നിര്‍ദേശം മുന്നോട്ടുവെച്ചത്. പോക്കുവരവ് റദ്ദാക്കുന്നതിന് മന്ത്രിസഭയുടെ അനുമതി ആവശ്യമില്ലെന്നും റവന്യു മന്ത്രിക്ക് ഇതിന് അധികാരമുണ്ടെന്നും വെളിയം വ്യക്തമാക്കി. ചീഫ് സെക്രട്ടറി തലത്തില് നടക്കുന്ന അന്വേഷണത്തിന്റെ റിപ്പോര്‍ട്ട് എന്തുതന്നെയായാലും ഒരാഴ്ചക്കകം എച്ച്.എം.ടി ഭൂമി ഇടപാടിന്റെ പോക്കുവരവ് റദ്ദാക്കണം. അടുത്തമന്ത്രിസഭാ യോഗത്തില് തന്നെ തീരുമാനമുണ്ടാകണം^ വെളിയം നിര്‍ദേശിച്ചു.\nചീഫ് സെക്രട്ടറിയുടെ റിപ്പോര്‍ട്ട് റവന്യു വകുപ്പ് ഗൌരവമായി എടുക്കേണ്ടതില്ല. എന്നാല് ഇക്കാര്യത്തില് പാര്‍ട്ടി നിര്‍ദേശം ഫലപ്രദമായി നടപ്പാക്കാന് മന്ത്രി ശ്രമിക്കണം.ഇതില് വീഴ്ചവരുത്തരുത്. മൂന്നാര്, മെര്‍ക്കിസ്റ്റണ് ഇടപാടുകള് പാര്‍ട്ടിയെ അക്കിടിയില്‍പെടുത്തിയത് മറക്കരുതെന്നും ശക്തമായ നടപടിയുമായി മുന്നോട്ടുപോകണമെന്നും വെളിയം നിര്‍ദേശിച്ചു.\nഅടിയന്തര നടപടി ഇക്കാര്യത്തില് സ്വീകരിക്കുന്നില്ലെങ്കില് സി.പി.ഐ വെട്ടിലാവുമെന്ന് നിര്‍വാഹക സമിതി അംഗങ്ങളും ചൂണ്ടിക്കാട്ടി. പാര്‍ട്ടി അസിസ്റ്റന്റ് സെക്രട്ടറിമാരും ഇതേ അഭിപ്രായമാണ് പ്രകടിപ്പിച്ചത്.\nഎച്ച്.എം.ടി ഭൂമി ഇടപാടിനെക്കുറിച്ച് സി.പി.എം പാര്‍ട്ടിതല അന്വേഷണം നടത്തുന്നത് അതില് ഉള്‍പ്പെട്ട അവരുടെ മന്ത്രിമാരെയും നേതാക്കളെയും രക്ഷിക്കാനാണെന്നും ഈ നടപടി അനുചിതമാണെന്നും ചില നിര്‍വാഹക സമിതി അംഗങ്ങള് അഭിപ്രായപ്പെട്ടു.\nമുഖ്യമന്ത്രി ആവശ്യപ്പെട്ട പ്രകാരമാണ് ഭൂമി ഇടപാടിന്റെ എല്ലാ രേഖകളും മന്ത്രിസഭായോഗത്തില് കൊണ്ടുപോയതെന്നും ഇതേക്കുറിച്ച് തയാറാക്കിയ പ്രത്യേക കുറിപ്പ് മന്ത്രിസഭാ യോഗത്തില് വായിച്ചെന്നും മന്ത്രി രാജേന്ദ്രന് നിര്‍വാഹക സമിതിയെ അറിയിച്ചു. ഭൂമികച്ചവടത്തില് സി.പി.എമ്മിലെ ഗ്രൂപ്പ് പോര് പരസ്യമായി പ്രകടമാകുന്ന സാഹചര്യത്തില് സി.പി.ഐ ഈ പ്രശ്നത്തില് പക്ഷം ചേരേണ്ടതില്ലെന്നും തീരുമാനിച്ചിട്ടുണ്ട്.\nപുതിയ തീരുമാനത്തിന്റെ അടിസ്ഥാനത്തില് ഇന്നോ നാളെയോ പത്രസമ്മേളനം വിളിച്ച് പാര്‍ട്ടി നിലപാട് വ്യക്തമാക്കുന്നതിനും നിര്‍വാഹക സമിതി മന്ത്രിയെ ചുമതലപ്പെടുത്തി. പാര്‍ട്ടി തീരുമാനം കക്ഷിനേതാവും മന്ത്രിയുമായ സി. ദിവാകരന് ഇന്ന് മുഖ്യമന്ത്രിയെ ധരിപ്പിക്കും. ഭൂമി ഇടപാടുമായി ബന്ധപ്പെട്ട കാര്യങ്ങള് മുഖ്യമന്ത്രിക്ക് അറിയില്ലെന്ന് പറയുന്നത് അവിശ്വസനീയമാണ്. സമാന്തര അന്വേഷണം സി.പി.എം പ്രഖ്യാപിച്ചത് മറ്റ് ചില ലക്ഷ്യങ്ങളോടെയാണെന്നും പാര്‍ട്ടിയുടെ ഉന്നത വക്താവ് ‘മാധ്യമ’ത്തോട് പറഞ്ഞു.\nസര്‍ക്കാര് നല്‍കിയ ഭൂമി മറിച്ചുവില്‍ക്കുന്നതും മറ്റ് ആവശ്യങ്ങള്‍ക്ക് ഉപയോഗിക്കുന്നതും തടയണമെന്ന് എക്സിക്യൂട്ടീവ് ആവശ്യപ്പെട്ടതായി സി.പി.ഐ പുറത്തിറക്കിയ പത്രക്കുറിപ്പില് ചൂണ്ടിക്കാട്ടി.\nവ്യവസായ വികസനത്തിനായി പല പൊതുമേഖലാ സ്ഥാപനങ്ങള്‍ക്കും ഭൂമി നല്‍കിയിട്ടുണ്ട്. ആ ഭൂമി നിര്‍ദിഷ്ട ആവശ്യത്തിനാണോ ഉപയോഗിക്കുന്നതെന്ന് സര്‍ക്കാര് ഉറപ്പുവരുത്തണം. ഭൂമി മറിച്ചുവിറ്റാല് ഇടപാട് റദ്ദാക്കാനും ഭൂമി തിരിച്ചെടുക്കാനും നടപടി സ്വീകരിക്കണം.\nകളമശേãരിയില് സൌജന്യമായി എച്ച്.എം.ടിക്ക് ഭൂമി നല്‍കിയത് വ്യവസായ ആവശ്യത്തിനാണ്. അതില് ഒരുഭാഗം സ്വകാര്യ കമ്പനിക്ക് മറിച്ചുവിറ്റത് ഭൂമി നല്‍കിയപ്പോള് ഉണ്ടാക്കിയ കരാറുകള്‍ക്ക് വിരുദ്ധമാണെന്നും പത്രക്കുറിപ്പില് പറയുന്നു.\n1894 ^ലെ ഭൂമി ഏറ്റെടുക്കല് നിയമം ഇപ്പോഴും നിലവിലുണ്ടെന്നും ഇതനുസരിച്ച് നടപടികളുമായി മുന്നോട്ട് പോകണമെന്നും നിര്‍വാഹക സമിതി ചൂണ്ടിക്കാട്ടിയിട്ടുണ്ട്. ഇ. ചന്ദ്രശേഖരന്‍നായര് അധ്യക്ഷത വഹിച്ചു.\n1. ഇടുക്കിയില് ഭൂകമ്പം; കമ്പമാപിനിയില് 2.5\nഇടുക്കി: ജില്ലയില് നെടുങ്കണ്ടത്ത് വൈകിട്ട് 4.15ന് ചെറിയ തോതില് ഭൂകമ്പം അനുഭവപ്പെട്ടു. നെടുങ്കണ്ടത്തെ ഭൂകമ്പത്തിന്റെ ശക്തി കമ്പമാപിനിയില് 2.5 എന്ന് രേഖപ്പെടുത്തി. ഇടുക്കി ഡാമിനോട് ചേര്‍ന്ന് സ്ഥാപിച്ചിരിക്കുന്ന കമ്പമാപിനിയിലാണ് ഇത് രേഖപ്പെടുത്തിയത്. ആളപായം റിപ്പോര്‍ട്ട് ചെയ്തിട്ടില്ല.\nഭൌമശാസ്ത്ര പഠന കേന്ദ്രത്തിന്റെ പീച്ചിയിലെ റീഡിങ് ഉടന് പുറത്തു വരും. പ്രഭവ സ്ഥാനം കണ്ടെത്താന് ശ്രമം തുടരുന്നു.\n2. ബിഷപ്പുമാരും വൈദികരും രാഷ്ട്രീയപരിപാടികളില് പങ്കെടുക്കുന്നതിന് ഒാര്‍ത്തഡോക്സ് സഭാ വിലക്ക്\nകോട്ടയം: മലങ്കര ഒാര്‍ത്തഡോക്സ് സഭയിലെ മെത്രാപ്പോലീത്തമാരും വൈദികരും രാഷ്ട്രീയപ്പാര്‍ട്ടികളുടെ യോഗങ്ങളിലോ തിരഞ്ഞെടുപ്പു പ്രചാരണ പരിപാടികളിലോ രഹസ്യമായും പരസ്യമായും പങ്കെടുക്കുന്നതിനു വിലക്ക്. പഴയ സെമിനാരിയില് ചേര്‍ന്ന സഭാ മാനേജിങ് കമ്മിറ്റിയിലാണു പരിശുദ്ധ ബസേലിയസ് മാര്‍ത്തോമ്മാ ദിദിമോസ് പ്രഥമന് കാതോലിക്കാ ബാവാ ഇതു സംബന്ധിച്ചു നിര്‍ദേശം നല്‍കിയത്.\nസിപിഎം സംസ്ഥാന സമ്മേളനത്തോട് അനുബന്ധിച്ചു പാമ്പാടിയില് നടത്തിയ സാംസ്കാരിക സമ്മേളനത്തില് തിരുവനന്തപുരം ബിഷപ് പങ്കെടുത്തതിനെ മാനേജിങ് കമ്മിറ്റി അംഗങ്ങള് അതിനിശിതമായി വിമര്‍ശിച്ചു. കൂടാതെ, പാര്‍ട്ടി സമ്മേളനത്തിന് ഇതേ ബിഷപ് സംഭാവന നല്‍കിയതിനെതിനെയും അംഗങ്ങള് കുറ്റപ്പെടുത്തി.\nപള്ളികളിലെ നേര്‍ച്ചപ്പെട്ടിയിലെ പണം പാര്‍ട്ടിക്കാര്‍ക്കു കാണിക്കയിടാനാവില്ല. കെഇആര് പരിഷ്കരണത്തിനെതിരെ പരിശുദ്ധ കാതോലിക്കാ ബാവാ പ്രസ്താവന നല്‍കിയതിന്റെ പിറ്റേന്നു ബിഷപ് പത്രസമ്മേളനത്തില് സര്‍ക്കാര് നിലപാടിനെ അനുകൂലിച്ചത് സഭയില് ഭിന്നതയുണ്ടെന്നുള്ള പ്രചാരണത്തിനിടയാക്കിയതായുംചര്‍ച്ചയില് പങ്കെടുത്തവര് കുറ്റപ്പെടുത്തി.\nപാര്‍ട്ടിക്കാര്‍ക്കു വേണ്ടി വൈദികരും ബിഷപ്പുമാരും റോഡ്ഷോ നടത്തേണ്ടെന്നു ചര്‍ച്ചയില് പങ്കെടുത്തവര് നിര്‍ദേശിച്ചു. പാര്‍ട്ടി സംഘടിപ്പിച്ച സാംസ്കാരിക പരിപാടിയിലാണു പങ്കെടുത്തതെന്നു ബിഷപ് വിശദീകരണം നല്‍കിയെങ്കിലും അംഗങ്ങള് തൃപ്തരായില്ല.\nസഭയിലെ ചില ബിഷപ്പുമാര് സിപിഎമ്മുമായി നിരന്തരം സമ്പര്‍ക്കം പുലര്‍ത്തുന്നതിനെയും പാര്‍ട്ടി ഒാഫിസുകളില് പോകുന്നതിനെയും യോഗത്തില് ചിലര് വിമര്‍ശിച്ചു. തിരുവനന്തപുരത്തു സഭാംഗങ്ങള്‍ക്കു നേരെ ലാത്തിച്ചാര്‍ജുണ്ടായ ശേഷം ചില സഭാനേതാക്കള് പോയി മന്ത്രിമാരോടു ക്ഷമാപണം ചെയ്തതു സഭാംഗങ്ങളെ ചവിട്ടിത്താഴ്ത്തുന്നതിനു തുല്യമായെന്നും അഭിപ്രായമുണ്ടായി.\nഇതേത്തുടര്‍ന്നാണു വൈദികരും മെത്രാപ്പോലീത്തമാരും രാഷ്ട്രീയപ്പാര്‍ട്ടികളുടെ പരിപാടിയില് പങ്കെടുക്കുന്നതു വിലക്കിക്കൊണ്ട് കാതോലിക്കാ ബാവാ റൂളിങ് നല്‍കിയത്.\nജര്‍മന് സ്വദേശിയായ റമ്പാനെ ബിഷപ്പായി വാഴിച്ചതു സംബന്ധിച്ച ചര്‍ച്ച ഇൌ മാനേജിങ് കമ്മിറ്റിയിലുണ്ടായില്ല. അടുത്ത മാനേജിങ് കമ്മിറ്റിയുടെ അജന്‍ഡയില് ഇത് ഉള്‍പ്പെടുത്തിയിട്ടുണ്ട്. സഭയുടെ അനുവാദമില്ലാതെ വിദേശിയെ വാഴിച്ച ഡോ. യൂഹാനോന് മാര് മിലിത്തിയോസ്, ഡോ. തോമസ് മാര് അത്തനാസിയോസ് എന്നിവര് മാനേജിങ് കമ്മിറ്റിയില് പങ്കെടുക്കാത്തതിനെ ചില അംഗങ്ങള് വിമര്‍ശിച്ചു.\nഅവരോടു വിശദീകരണം ചോദിക്കണമെന്നുവരെ അഭിപ്രായമുയര്‍ന്നു. പുരോഹിതരും മെത്രാന്മാരും രാഷ്ട്രീയ പാര്‍ട്ടികളുടെയോ പോഷക സംഘടനകളുടെയോ യോഗങ്ങളില് പങ്കെടുത്ത് അവരുടെ ആയുധങ്ങളായി മാറരുതെന്ന് ആവശ്യപ്പെട്ടു സഭാ മാനേജിങ് കമ്മിറ്റി യോഗം ചേര്‍ന്ന പഴയ സെമിനാരിക്കു മുന്നില് ഒാര്‍ത്തഡോക്സ് സഭാ സംരക്ഷണസമിതി അംഗങ്ങള് ബാനറുകളും പ്ളക്കാര്‍ഡുകളുമായി പ്രതിഷേധിച്ചു. രാഷ്ട്രീയക്കാരായ മെത്രാപ്പൊലീത്തമാരെ തങ്ങള്‍ക്കു വേണ്ടെന്നും കൈമുത്തു വഴി കിട്ടുന്ന പണം പാര്‍ട്ടി ഫണ്ടിലേക്കു നല്‍കുന്നതു തുടര്‍ന്നാല് അതിനെതിരെ പള്ളികളില് പ്രചാരണം നടത്തുമെന്നും പറയുന്ന ലഘുലേഖ മാനേജിങ് കമ്മിറ്റി അംഗങ്ങള്‍ക്കു വിതരണം ചെയ്തു.\n3. അഴിമതി റിപ്പോര്‍ട്ട് പൂഴ്ത്തിവച്ച് ഉദ്യോഗ കയറ്റം: വിജിലന്‍സ് അന്വേഷണത്തിന് ഉത്തരവ്\nതൃശൂര്: വനം വകുപ്പ് ഉന്നത ഉദ്യോഗസ്ഥന് എതിരെയുള്ള അഴിമതി റിപ്പോര്‍ട്ട് പൂഴ്ത്തിവച്ച് ഉദ്യോഗ കയറ്റം നല്‍കിയെന്ന പരാതി അന്വേഷിക്കാന് വിജിലന്‍സ് ജഡ്ജി പി.ക്യു. ബര്‍ക്കത്തലി ഉത്തരവിട്ടു. എറണാകുളം സോഷ്യല് ഫോറസ്റ്ററി ഫോറസ്റ്റ് കണ്‍സര്‍വേറ്റര് ജൂഡി പ്രസാദിന് എതിരെയാണ് അന്വേഷണം. ജൂഡി പ്രസാദ് മലയാറ്റൂര് ഡിഎഫ്ഒ ആയിരിക്കെ നടത്തിയ ജെണ്ട കെട്ടില് അഴിമതി നടന്നുവെന്നാണ് കണ്ടെത്തിയിരുന്നത്. ഫ്ളയിംങ് സ്ക്വാഡ് ഡിഎഫ്ഒയാണ് അന്വേഷിച്ചിരുന്നത്. വകുപ്പുതല നടപടിക്കും ക്രിമിനല് നടപടിക്കും റിപ്പോര്‍ട്ടില് ശുപാര്‍ശ ചെയ്തിരുന്നുവെന്ന് പരാതിയില് പറയുന്നു. എന്നാല് ഇതെല്ലാം മറിച്ചുവച്ചാണ് ജൂഡി പ്രസാദിന് വനം കണ്‍സര്‍വേറ്ററാക്കിയത്. ഇടുക്കി കുളമാവ് വെളിയംകുന്നത്ത് വി.എന്. സജിയാണ് പരാതി നല്‍കിയത്. ആന്ധ്രയിലേക്ക് മരം കടത്തിയെന്ന് ഇദ്ദേഹത്തിന് എതിരെ പരാതിയുണ്ടായിരുന്നതായി സജിയുടെ പരാതിയില് ചൂണ്ടിക്കാട്ടുന്നു.\n4. സെപ്ടിക് ടാങ്ക് മാലിന്യം തള്ളുന്നത് നിയന്ത്രിക്കാന് ഹൈക്കോടതി നടപടി\nകൊച്ചി: ടാങ്കര് ലോറികളില് സെപ്ടിക് ടാങ്ക് മാലിന്യം നീക്കം ചെയ്യുന്നതിനു മാനദണ്ഡങ്ങളോ നിയന്ത്രണ വ്യവസ്ഥകളോ ഉണ്ടോ എന്നു വിശദീകരിക്കാന് ഹൈക്കോടതി സര്‍ക്കാരിനും മലിനീകരണ നിയന്ത്രണ ബോര്‍ഡിനും കൊച്ചി കോര്‍പറേഷനും മറ്റും നോട്ടിസു നല്‍കി. കക്കൂസ് മാലിന്യം അശാസ്ത്രീയമായി പുറന്തള്ളുന്നതു നിയന്ത്രിക്കാന് സ്വമേധയാ കേസെടുത്തു കൊണ്ടാണു ചീഫ് ജസ്റ്റിസ് എച്ച്. എല്. ദത്തു, ജസ്റ്റിസ് കെ. എം. ജോസഫ് എന്നിവരുള്‍പ്പെട്ട ഡിവിഷന് ബെഞ്ചിന്റെ ഉത്തരവ്.\nപൊതുതാല്‍പര്യം മുന്‍നിര്‍ത്തി ജസ്റ്റിസ് തോട്ടത്തില് രാധാകൃഷ്ണനാണു പ്രശ്നം ചീഫ് ജസ്റ്റിസിന്റെ ശ്രദ്ധയില്‍പ്പെടുത്തിയത്. പൊതുജനാരോഗ്യ, മലിനീകരണ നിയന്ത്രണ വകുപ്പുകള്‍ക്കും പൊലീസിനും ഈ പ്രശ്നത്തില് ഇടപെടാനാകുമോ എന്നും ജില്ലാ ഭരണകൂടത്തിനും തദ്ദേശസ്വയംഭരണ സ്ഥാപനങ്ങള്‍ക്കും ഇക്കാര്യത്തില് എത്രത്തോളം നിയന്ത്രണം സാധ്യമാണെന്നും മറ്റും കോടതി വിശദമായി പരിശോധിക്കും.\nസെപ്ടിക് ടാങ്ക് മാലിന്യം പുറന്തള്ളുന്നതു മൂലമുള്ള ഗുരുതര പരിസ്ഥിതി, ആരോഗ്യ പ്രശ്നങ്ങള് കണക്കിലെടുത്താണ് ഹര്‍ജി നടപടി. ടാങ്കര് ലോറികളിലാണു മാലിന്യം നീക്കുന്നത്. ജനുവരി 22നു കായലിലേക്കു മാലിന്യം തള്ളിയ ലോറി ജസ്റ്റിസ് തോട്ടത്തില് രാധാകൃഷ്ണന് പിന്തുടര്‍ന്നു പിടികൂടിയിരുന്നു.\nകുണ്ടന്നൂര്-തോപ്പുംപടി റോഡില് യാത്ര ചെയ്യവെയാണു ലോറി കണ്ടു കാറില് പിന്തുടര്‍ന്നത്. ജഡ്ജിയുടെ നിര്‍ദേശ പ്രകാരം ഹാര്‍ബര് പൊലീസ് കേസ് റജിസ്റ്റര് ചെയ്തിരുന്നു. നിബന്ധനകളോ വ്യവസ്ഥകളോ ഇല്ലാതെ, അനിയന്ത്രിതമായി മാലിന്യം തള്ളുന്നതു പൊതുജനാരോഗ്യത്തിനു കടുത്ത വെല്ലുവിളിയാകുമെന്നതിനാല് സ്വമേധയാ ഹര്‍ജി നടപടി സ്വീകരിക്കണമെന്നായിരുന്നു അദ്ദേഹത്തിന്റെ ശുപാര്‍ശ.\nനിയന്ത്രണ വ്യവസ്ഥകളില്ലാതെ മാലിന്യങ്ങള് പുറന്തള്ളുന്നതു മണ്ണും ജലവും വായുവും മലീമസമാക്കും. എത്രയും വേഗം ഇക്കാര്യത്തില് മാനദണ്ഡവും നിയന്ത്രണവും ഏര്‍പെടുത്തണമെന്നു കോടതി അഭിപ്രായപ്പെട്ടു. തദ്ദേശ സ്ഥാപനങ്ങള്‍ക്ക് ഇക്കാര്യത്തില് എത്രത്തോളം നിയന്ത്രണം സാധ്യമാണെന്നും മാലിന്യം നീക്കുന്ന ലോറികളെ തിരിച്ചറിയാനും തരംതിരിക്കാനും സംവിധാനമുണ്ടോ എന്നും കോടതി പരിശോധിക്കും. മാലിന്യ നീക്കത്തിനു മലിനീകരണ നിയന്ത്രണ, പൊതുജനാരോഗ്യ വകുപ്പുകളുടെ നിയന്ത്രണമുണ്ടോ, മാലിന്യ നീക്കത്തിലേര്‍പ്പെട്ടിരിക്കുന്നവര്‍ക്ക് റജിസ്ട്രേഷന് സംവിധാനമുണ്ടോ, മാലിന്യം എവിടെ തള്ളുന്നുവെന്നും ജോലിയിലേര്‍പ്പെട്ടിരിക്കുന്നവര് കൈകാര്യം ചെയ്യുന്നുവെന്നതിനും നിബന്ധനകള് നിലവിലുണ്ടോ, ലോറികളുടെ മലിനീകരണം, സുരക്ഷ, ഫിറ്റ്നെസ് ഇവ വിലയിരുത്തുന്നുണ്ടോ തുടങ്ങി കോടതിയുടെ ചോദ്യങ്ങള്‍ക്കും ഉത്തരം കണ്ടെത്താനാണു ഹര്‍ജി നടപടി.\n5. ധനവകുപ്പിന്റെ എതിര്‍പ്പ് അവഗണിച്ചു; കിസാന്‍ശ്രീ പദ്ധതി നാലിനു തുടങ്ങും\nമലപ്പുറം: കൃഷിക്കാര്‍ക്കുള്ള സൌജന്യ ഇന്‍ഷുറന്‍സ് പദ്ധതി ‘കിസാന്‍ശ്രീ നടപ്പാക്കുന്നതുമായി ബന്ധപ്പെട്ടുണ്ടായ സിപിഎം-സിപിഐ പോരില് സിപിഐക്കു വിജയം. ധനവകുപ്പിന്റെ എതിര്‍പ്പുകള് അവഗണിച്ച് പദ്ധതി അടുത്ത നാലിനു തുടങ്ങാന് കൃഷിവകുപ്പ് തീരുമാനിച്ചു. പദ്ധതിയുടെ പേരില് മന്ത്രി തോമസ് ഐസക് കൃഷിവകുപ്പിനെ പരസ്യമായി വിമര്‍ശിച്ചതും തുടര്‍ന്നു ധനവകുപ്പിന്റെ ശാഠ്യങ്ങള്‍ക്കു വഴങ്ങേണ്ടെന്നു സിപിഐ സംസ്ഥാന കൌണ്‍സില് തീരുമാനിച്ചതും വിവാദമായിരുന്നു.\nകിസാന്‍ശ്രീ പദ്ധതിക്ക് ധനവകുപ്പ് അനുമതി നിഷേധിച്ചുവെന്ന വാര്‍ത്തകളെത്തുടര്‍ന്ന് കൃഷിവകുപ്പ് പദ്ധതി നടപ്പാക്കാന് ഭരണപരമായ നടപടിക്രമങ്ങള് പാലിച്ചില്ലെന്നും ഉള്‍വിളിയായി തോന്നുന്ന പദ്ധതികള്‍ക്കു പണം ലഭിക്കില്ലെന്നും ധനമന്ത്രി തോമസ് ഐസക് പരസ്യമായി പ്രതികരിച്ചതോടെയാണ് സിപിഐ നേതൃത്വം പ്രശ്നത്തില് ഇടപെട്ടത്. പദ്ധതി പരീക്ഷണാര്‍ഥം ചില ജില്ലകളില് മാത്രം നടപ്പാക്കിയാല് മതിയെന്നും പ്രീമിയം കുറയ്ക്കണമെന്നുമായിരുന്നു ധനവകുപ്പിന്റെ നിര്‍ദേശങ്ങള്.\nഇവ ഒരു കാരണവശാലും പാലിക്കില്ലെന്നും പദ്ധതിയില് മാറ്റം വരുത്തണമെങ്കില് എല്‍ഡിഎഫ് ചര്‍ച്ച ചെയ്തു തീരുമാനിക്കണമെന്നും സിപിഐ തിരിച്ചടിച്ചു. ധനവകുപ്പിന്റെ ശാഠ്യങ്ങള്‍ക്കു കൃഷിവകുപ്പു വഴങ്ങേണ്ടതില്ലെന്ന് സിപിഐ നേതൃത്വം മന്ത്രി മുല്ലക്കര രത്നാകരനു നിര്‍ദേശം നല്‍കി. കൃഷിക്കാര്‍ക്കിടയില് പാര്‍ട്ടിക്ക് വേരുറപ്പിക്കാനുതകുന്ന ക്ഷേമപദ്ധതിയായാണ് സിപിഐ കിസാന്‍ശ്രീയെ കാണുന്നത്. തോമസ് ഐസക്കിന്റെ വിമര്‍ശനത്തോടെ പദ്ധതി സിപിഐയുടെ അഭിമാനപ്രശ്നമായി മാറി. അതുകൊണ്ടുതന്നെ എന്തു വില കൊടുത്തും പദ്ധതി നടപ്പാക്കാനായിരുന്നു കൃഷിവകുപ്പിന്റെ ശ്രമം.\nയുണൈറ്റഡ് ഇന്ത്യ ഇന്‍ഷുറന്‍സ്, ഓറിയന്റല് ഇന്‍ഷുറന്‍സ്, നാഷനല് ഇന്‍ഷുറന്‍സ് എന്നിവയുമായി ചേര്‍ന്നുള്ള പദ്ധതിയുടെ ആദ്യഘട്ടത്തില് അഞ്ചുലക്ഷം കൃഷിക്കാരെ ഉള്‍പ്പെടുത്തും. വാര്‍ഷികപ്രീമിയമായ 16 രൂപ സര്‍ക്കാര് നല്‍കും. അപകടമരണത്തിനും അംഗവൈകല്യത്തിനും ഒരു ലക്ഷം രൂപ വരെ നല്‍കുന്ന പദ്ധതിയില് ഒരു കൃഷിഭവന് പരിധിയില് രണ്ടുഹെക്ടറില് താഴെ സ്ഥലമുള്ളവരും കൃഷി പ്രധാന വരുമാനമാര്‍ഗമായവരുമായ 500 കൃഷിക്കാരെ ഉള്‍പ്പെടുത്തും. പദ്ധതിക്ക് വിപുലമായ പ്രചാരണം നല്കണമെന്നും 14നു മുമ്പ് കൃഷിക്കാരെ ചേര്‍ക്കാനുള്ള നടപടികള് പൂര്‍ത്തിയാക്കണമെന്നും കൃഷിവകുപ്പ് നിര്‍ദേശം നല്‍കിയിട്ടുണ്ട്.\n6. തദ്ദേശ സ്ഥാപനങ്ങളുടെ ഭൂപടങ്ങള് പ്രകാശനം ചെയ്തു\nതിരുവനന്തപുരം: ഇന്‍ഫര്‍മേഷന് കേരള മിഷന്റെ നേതൃത്വത്തില് തയാറാക്കിയ തദ്ദേശഭരണസ്ഥാപനങ്ങളുടെ ഡിജിറ്റലൈസ് ചെയ്ത അഡ്മിനിസ്ട്രേറ്റീവ് ഭൂപടങ്ങള് സംസ്ഥാന ആസൂത്രണബോര്‍ഡ് അംഗം സി.പി. നാരായണന് പ്രകാശനം ചെയ്തു. വികസനപ്രവര്‍ത്തനങ്ങളുടെ ആസൂത്രണത്തിന് ഇൌ ഭൂപടങ്ങള് ആയുധമാക്കണമെന്ന് അദ്ദേഹം പറഞ്ഞു. കോര്‍പറേഷനുകള്‍ക്കു വേണ്ടി കോഴിക്കോട് മേയര് എം. ഭാസ്കരന്, മുനിസിപ്പാലിറ്റികളെ പ്രതിനിധീകരിച്ച് മുനിസിപ്പല് ചേംബര് ചെയര്‍മന് സി. ദിവാകരന്, ഗ്രാമപഞ്ചായത്തുകള്‍ക്കുവേണ്ടി സംസ്ഥാന പഞ്ചായത്ത് അസോസിയേഷന് വൈസ് പ്രസിഡന്റ് ബീന സണ്ണി എന്നിവര് ഭൂപടങ്ങള് ഏറ്റുവാങ്ങി. വി. ശിവന്‍കുട്ടി എംഎല്‍എ അധ്യക്ഷനായിരുന്നു. ആസൂത്രണബോര്‍ഡ് അംഗം പി.വി. ഉണ്ണിക്കൃഷ്ണന്, പന്ന്യന് രവീന്ദ്രന് എംപി, സര്‍വേ ഡയറക്ടര് എസ്. രവീന്ദ്രന്, പ്രഫ എം.കെ. പ്രസാദ്, കെ.എസ്. ഹിരോഷ്കുമാര്, കെ. പ്രേംകുമാര്, എ. ഷാജി എന്നിവര് പ്രസംഗിച്ചു.\n7. കടലിലെ കേബിള് മുറിഞ്ഞ് ഇന്റര്‍നെറ്റ് ബന്ധം തകര്‍ന്നു\nമുംബൈ: മധ്യധരണ്യാഴി യിലൂടെയുള്ള കമ്യൂണിക്കേഷന് കേബിള് വിച്േഛദിക്കപ്പെട്ടതിനെ തുടര്‍ന്നു ഗള്‍ഫ് മേഖലയ്ക്കും ഇന്ത്യയ്ക്കുമിടയിലുള്ള ഇന്റര്‍നെറ്റ് ശൃംഖല തകരാറിലായി. പുറംജോലി കരാറുകള് ഏറ്റെടുത്തിട്ടുള്ള ഇന്ത്യന് കമ്പനികള്‍ക്ക് ഇതു കടുത്ത പ്രഹരമായി.\nഇന്ത്യയില് ബാന്‍ഡ്വിഡ്ത്തില് 50% മുതല് 60% വരെ കുറവു സംഭവിച്ചതായി ഇന്ത്യയിലെ ഇന്റര്‍നെറ്റ് സേവനദാതാക്കളുടെ സംഘടനാ പ്രസിഡന്റ് രാജേഷ് ഛാരിയ അറിയിച്ചു. സാധാരണ നിലയിലേക്കു മടങ്ങിവരാന് 10 മുതല് 15 വരെ ദിവസം വേണ്ടിവരുമെന്നും അദ്ദേഹം പറഞ്ഞു.\nഇൌജിപ്തിലെ അലക്സാന്‍ട്രിയയില് കേബിള് സംവിധാനത്തിലുണ്ടായ തകരാറാണു കുഴപ്പത്തിനു കാരണമെന്നും ബദല് കേബിള് വഴി ബന്ധം ഏറെക്കുറെ പുനഃസ്ഥാപിച്ചിട്ടുണ്ടെന്നും ഇന്ത്യന് ഇന്റര്‍നെറ്റ് സേവനദാതാവായ വിദേശ് സഞ്ചാര് നിഗം അറിയിച്ചു.\nകേബിള് എങ്ങനെയാണു വിച്ഛേദിക്കപ്പെട്ടതെന്നു മനസ്സിലാക്കാന് കഴിഞ്ഞിട്ടില്ലെന്നും ഇതുമൂലം ഇന്റര്‍നെറ്റ് ശൃംഖലയുടെ 70% വരെ തകരാറിലായിട്ടുണ്ടെന്നും ഇൌജിപ്ത് വാര്‍ത്താവിതരണ മന്ത്രാലയം അറിയിച്ചു.\n8. മഹാരാഷ്ട്ര: വിവാഹത്തിനു മുന്‍പ് എച്ച്ഐവി പരിശോധന നിര്‍ബന്ധം\nമുംബൈ: വിവാഹത്തിനു മുന്‍പ് എച്ച്ഐവി പരിശോധന നിര്‍ബന്ധമാ ക്കണമെന്ന അഭിഭാഷക അസോസിയേഷന്റെ നിര്‍ദേശം നടപ്പാക്കാന് മഹാരാഷ്ട്ര സര്‍ക്കാര് തീരുമാനിച്ചു. ഇതുസംബന്ധിച്ച വിജ്ഞാപനം മൂന്നു മാസത്തിനകം പുറത്തിറക്കുമെന്ന് ആരോഗ്യമന്ത്രി വിമല് തായ് മുണ്ടട അറിയിച്ചു.\nഎച്ച്ഐവി ബാധിതരെ വിവാഹം കഴിക്കുന്നതുമൂലം പങ്കാളിക്കും സന്താനങ്ങള്‍ക്കും രോഗം വരുന്നുവെന്നും ഇതു തടയാന് വിവാഹത്തിനു മുന്‍പ് എച്ച്ഐവി പരിശോധന നിര്‍ബന്ധമാക്കണമെന്നും ആവശ്യപ്പെട്ട് മഹാരാഷ്ട്ര ലോ ഗ്രാജ്വേറ്റ് അസോസിയേഷന് നല്‍കിയ പൊതു താല്‍പര്യ ഹര്‍ജി സംബന്ധിച്ച് കോടതി ഇൌയിടെ സര്‍ക്കാറിന്റെ അഭിപ്രായം തേടിയിരുന്നു.\nഇന്നലെ മന്ത്രിമാരുടെയും സാമൂഹിക പ്രവര്‍ത്തകരുടെയും യോഗത്തിലാണ് തീരുമാനമെന്ന് അസോസിയേഷന് സെക്രട്ടറി ജയാ നായര് അറിയിച്ചു.\n9. പാതി വേവിച്ച മുട്ട കഴിക്കരുതെന്ന് തമിഴ്നാട്ടില് നിര്‍ദേശം\nചെന്നൈ: പക്ഷപ്പനി ഭീതി പടരുന്നതിനിടെ, പാതി വേവിച്ച മുട്ട കഴിക്കുന്നത് ഒഴിവാക്കാന് തമിഴ്നാട് മൃഗസംരക്ഷണ വകുപ്പിന്റെ നിര്‍ദേശം. പച്ചമുട്ടയ്ക്കു പുറമെ, പാതി വേവിച്ചമുട്ടയും നന്നായി വേവിക്കാത്ത കോഴിയിറച്ചിയും കഴിക്കുന്നത് ഒഴിവാക്കാനാണ് നിര്‍ദേശം.\nസംസ്ഥാനത്ത് ഒരിടത്തും പക്ഷിപ്പനി റിപ്പോര്‍ട്ട് ചെയ്തിട്ടില്ലെങ്കിലും കോഴിക്കര്‍ഷകര്‍ക്കിടയിലും കോഴിയുല്‍പന്നങ്ങള് ഉപയോഗിക്കുന്നവര്‍ക്കിടയിലും ഭീതി പടര്‍ന്നതോടെയാണ് മുന്‍കരുതലെന്ന നിലയിലുള്ള നിര്‍ദേശങ്ങള്. കോഴിയിറച്ചി കഴിക്കുന്നതില് കുഴപ്പമില്ലെങ്കിലും നന്നായി വേവിച്ചു കഴിക്കുകയാണ് ഉചിതം. വീടുകളില് വളര്‍ത്തുന്ന കോഴികളെ അതിരാവിലെ പുറത്തുവിടാതിരിക്കുക, താറാവ്, ടര്‍ക്കി തുടങ്ങിയവയുമായി ഇടകലരുന്നത് ഒഴിവാക്കുക എന്നിവയാണു മറ്റു നിര്‍ദേശങ്ങള്.\nസ്കൂളുകളില് ഉച്ചഭക്ഷണത്തോടൊപ്പം വിതരണം ചെയ്യുന്ന കോഴിമുട്ടകള് നന്നായി പുഴുങ്ങിയശേഷം മാത്രമെ വിതരണം ചെയ്യാവൂ. തങ്ങള് വിതരണം ചെയ്യുന്ന കോഴി ഉത്പന്നങ്ങള് സുരക്ഷിതമാണെന്ന് കച്ചവടക്കാര് മൃഗസംരക്ഷണ വകുപ്പ് അധികൃതരില് നിന്നു സര്‍ട്ടിഫിക്കറ്റ് വാങ്ങിയിരിക്കണം.\nഉച്ചഭക്ഷണ പദ്ധതിയുടെ ഭാഗമായി നല്‍കുന്ന മുട്ടകളുടെ ഗുണനിലവാരം ഉറപ്പുവരുത്താന് കലക്ടര് ഉള്‍പ്പെടെയുള്ള ജില്ലാ അധികാരികള്‍ക്ക് സര്‍ക്കാര് നിര്‍ദേശം നല്‍കിയിട്ടുണ്ട്.\nTagged as കേരളകൗമുദി, ദീപിക, മനോരമ, മാധ്യമം


യഥാര്‍ഥ മനുഷ്യനാണ് മമ്മൂക്ക, ദുല്‍ഖറിന്‍റെ വിനയം ഞെട്ടിച്ചു: പാപ്പയും കുടുംബവും പറയുന്നു\nസാധനയും കുടുംബവും മമ്മൂട്ടിയെയും ദുല്‍ഖറിനെയും കാണാനെത്തി\n11 Feb, 2019 at 08:11 AM\nഅമുദനായി മമ്മൂട്ടിയും മകള് പാപ്പയായി സാധനയും പ്രേക്ഷകരുടെ കണ്ണ് നനയിച്ചുകൊണ്ടിരിക്കുകയാണ്. ഒരേ സമയം പ്രേക്ഷകപ്രീതിയും നിരൂപക പ്രശംസയും നേടി നിറഞ്ഞ സദസ്സില് പേരന്‍പ് പ്രദര്‍ശനം തുടരുന്നതിനിടെ സാധനയും കുടുംബവും മമ്മൂട്ടിയെയും ദുല്‍ഖറിനെയും കാണാനെത്തി. സാധനയുടെ അച്ഛന് ശങ്കരനാരായണന് വെങ്കടേഷാണ് മമ്മൂട്ടിയുടെ വീട്ടിലെത്തിയപ്പോഴുള്ള അനുഭവം പങ്കുവെച്ച് ഫേസ് ബുക്കില് പോസ്റ്റിട്ടത്.\nശങ്കരനാരായണന് വെങ്കടേഷിന്റെ ഫേസ് ബുക്ക് പോസ്റ്റ്\nഒരു യഥാര്‍ഥ മനുഷ്യനാണ് മമ്മൂക്ക. ഞങ്ങളെ അദ്ദേഹത്തിന്റെ വീട്ടിലേക്ക് ക്ഷണിച്ചതിനും ദുല്‍ഖര് സല്‍മാനുമായി പരിചയപ്പെടാന് കഴിഞ്ഞതിനും മെഗാസ്റ്റാറിനോടുള്ള നന്ദി പ്രകടനമാണ് ഈ കുറിപ്പ്. ചെല്ലമ്മ ദുല്‍ഖറിന്റെ വലിയ ആരാധികയാണ്. ദുല്‍ഖറിന്റെ വിനയം ഞങ്ങളെ ഞെട്ടിക്കുന്നതായിരുന്നു.\nഷൂട്ടിംഗ് തിരക്കിന് ശേഷമെത്തിയ അദ്ദേഹം ഒരു മണിക്കൂര് ഞങ്ങള്‍ക്കൊപ്പം ചെലവഴിച്ചു. സംവിധായകന് റാമിനെയും സാധനയെയും പ്രശംസിച്ചു. മമ്മൂട്ടി സാറും വളരെ സന്തോഷവാനായിരുന്നു. ഒരുപാട് കാര്യങ്ങള് ഞങ്ങള് സംസാരിച്ചിരുന്നു. എല്ലാവരും ചേര്‍ന്ന് ഒരു വലിയ കുടുംബമായി തോന്നി.\nഇതാണ് പേരന്‍പിന്റെ പേരില് ഞങ്ങള്‍ക്ക് ലഭിക്കുന്ന ആദ്യത്തെ അവാര്‍ഡ്. ഈ ദിവസം വര്‍ഷങ്ങളോളം ഞങ്ങള് ഓര്‍ത്തുവെക്കും. ഇതെല്ലാം ഒരാള് ഉള്ളതുകൊണ്ട് മാത്രം സാധിച്ചതാണ്. സംവിധായകന് റാം. അദ്ദേഹത്തോടുള്ള നന്ദി പറഞ്ഞാല് തീരുന്നതല്ല. സ്നേഹം നിറഞ്ഞ ഒരു ലോകത്തിലാണ് നമ്മളെല്ലാം. പേരന്‍പ് നമ്മളെ കുറച്ചുകൂടി നല്ല മനുഷ്യരാക്കിയിരിക്കുന്നു.\nMamookaatrue human - I wanted to write this asathank you message to Megastar who was kind enough to welcome us to...\nPosted by Sankaranarayanan Venkatesh on Sunday, February 10, 2019


ഡോ. ജയിംസ് റാഫേൽ ആനാപറന്പിൽ ഇന്ന് അഭിഷിക്തനാകും - Hrudayavayal\nഡോ. ജയിംസ് റാഫേൽ ആനാപറന്പിൽ ഇന്ന് അഭിഷിക്തനാകും\nBy Staff Reporter on February 11, 2018, 10:32 am Comments Off on ഡോ. ജയിംസ് റാഫേൽ ആനാപറന്പിൽ ഇന്ന് അഭിഷിക്തനാകും\nആലപ്പുഴ: ആലപ്പുഴ രൂപതയുടെ പിന്തുടർച്ചാവകാശമുള്ള സഹമെത്രാനായി ഡോ. ജയിംസ് റാഫേൽ ആനാപറന്പിൽ ഇന്ന് അഭിഷിക്തനാകും. അർത്തുങ്കൽ സെന്‍റ് ആൻഡ്രൂസ് ബസിലിക്കയിൽ ഉച്ചയ്ക്കു 2.30നു നടക്കുന്ന ചടങ്ങുകൾക്ക് ആലപ്പുഴ രൂപതാധ്യക്ഷൻ ഡോ. സ്റ്റീഫൻ അത്തിപ്പൊഴിയിൽ മുഖ്യകാർമികനാകും.\nകൊച്ചി രൂപതാ ബിഷപ് ഡോ. ജോസഫ് കരിയിലും കൊല്ലം രൂപതാ ബിഷപ് ഡോ. സ്റ്റാൻലി റോമനും സഹകാർമികരാകും. തിരുവനന്തപുരം അതിരൂപത ആർച്ച്ബിഷപ് ഡോ. സൂസപാക്യം വചനപ്രഘോഷണം നടത്തും. വത്തിക്കാനിൽ നിന്നുള്ള പ്രതിനിധി മോണ്. ഡോ. ഹെൻട്രി ജഗോസ് സിൻസ്ക്രി ഒൗദ്യോഗിക ഡിക്രി വായിക്കും.\nഭക്ഷ്യമന്ത്രി പി. തിലോത്തമൻ, എംപിമാരായ കെ.സി. വേണുഗോപാൽ, കെ.വി. തോമസ്, എംഎൽഎ കെ.ജെ. മാക്സി, ആലപ്പുഴ നഗരസഭാ ചെയർമാൻ തോമസ് ജോസഫ് തുടങ്ങി നിരവധി പ്രമുഖർ പങ്കെടുക്കും. മുൻ എംപി ഡോ. കെ.എസ്. മനോജ് മംഗളപത്രം സമർപ്പിക്കും. വികാരി ജനറാൾ മോണ്. പയസ് ആറാട്ടുകുളം സ്വാഗതവും ആലപ്പുഴ രൂപത സൊസൈറ്റി ഡയറക്ടർ ഫാ. സേവ്യർ കുടിയാംശേരി നന്ദിയും പറയും.\nഡോ. ജയിംസ് റാഫേൽ ആനാപറന്പിൽ ഇന്ന് അഭിഷിക്തനാകും added by Staff Reporter on February 11, 2018, Time: 10:32 am


വാക്‌സിന് പ്രഖ്യാപനം വിവാദത്തില്; മുഖ്യമന്ത്രിക്കെതിരെ പരാതി നൽകി യുഡിഎഫ് | Newsthen l The news interactive\nവാക്‌സിന് പ്രഖ്യാപനം വിവാദത്തില്; മുഖ്യമന്ത്രിക്കെതിരെ പരാതി നൽകി യുഡിഎഫ്\nNews Then 13 December 2020 No Comments keralaLDFpinarayi vijayanRamesh Chennithalaudf\n\_സ്വര്‍ണക്കടത്ത് പോലുളള സാമ്പത്തിക ക്രമക്കേടുകള് സര്‍ക്കാരിനെ വട്ടം ചുറ്റിച്ചുകൊണ്ടിരിക്കുന്ന വേളയിലാണ് യുഡിഎഫിന് മറ്റൊരു തുറുപ്പ് ചീട്ട് വീണ് കിട്ടിയിരിക്കുന്നത്. മുഖ്യമന്ത്രി പിണറായി വിജയനെതിരെയാണ് ഇപ്പോള് യുഡിഎഫ് നീങ്ങുന്നത്. കഴിഞ്ഞ ദിവസം വാര്‍ത്താസമ്മേളനത്തില് കോവിഡ് വാക്സിന് സൗജന്യമായി നല്‍കുമെന്ന മുഖ്യമന്ത്രി പിണറായി വിജയന്റെ പ്രസ്താവനക്കെതിരെ തിരഞ്ഞെടുപ്പ് കമ്മീഷന് പരാതി നല്‍കിയിരിക്കുകയാണ് യുഡിഎഫ്.\nമുഖ്യമന്ത്രിയുടെ പ്രസ്താവന തിരഞ്ഞെടുപ്പ് ചട്ടലംഘനമാണെന്ന് കാണിച്ചാണ് പരാതി നല്‍കിയിരിക്കുന്നത്. തിരഞ്ഞെടുപ്പ് പെരുമാറ്റച്ചട്ടം നിലവില് വന്നാല് സര്‍ക്കാര് തലത്തില് പുതിയ പദ്ധതികളോ സൗജന്യങ്ങളോ ഇളവുകളോ പ്രഖ്യാപിക്കാന് വിലക്കുണ്ട്. പ്രഖ്യാപിക്കണമെന്നുണ്ടെങ്കില് കമ്മീഷന്റെ മുന്‍കൂര് അനുമതി വേണം. അതിനാല് പരസ്യപ്രചാരണം അവസാനിപ്പിക്കുന്നതിന് മുന്‍പുള്ള പ്രസ്താവന ചട്ടലംഘനമാണെന്നും വോട്ടര്‍മാരെ സ്വാധീനിക്കുകയായിരുന്നു മുഖ്യമന്ത്രിയുടെ ലക്ഷ്യമെന്നുമാണ് യുഡിഎഫ് അവകാശപ്പെടുന്നത്.\nകോവിഡ് വാക്സിന് സൗജന്യമാക്കണമെന്ന് യുഡിഎഫും മറ്റ് രാഷ്ട്രീയകക്ഷികളും നേരത്തെ തന്നെ ആവശ്യപ്പെട്ടിരുന്നു. കോവിഡ് വാക്സിന്റെ ലഭ്യത സംബന്ധിച്ചോ, വാക്സിന് എപ്പോള് കേരളത്തിലേക്ക് എത്തുമെന്നത് സംബന്ധിച്ചോ യാതൊരു വിധത്തിലുമുള്ള അറിയിപ്പുകളുമില്ല, ഈ സാഹചര്യത്തിലാണ് പരസ്യപ്രചാരണത്തിന് തൊട്ടുമുന്‍പുളള വാര്‍ത്താ സമ്മേളനത്തില് മുഖ്യമന്ത്രി ഈക്കാര്യം വെളിപ്പെടുത്തിയത്.\nആരോഗ്യമന്ത്രി കെകെ ശൈലജ നിരന്തരം പറയുന്നത് തിരഞ്ഞെടുപ്പിന് ശേഷം കേരളത്തില് കോവിഡ് വ്യാപനം വര്‍ധിക്കുമെന്നാണ്. വോട്ടര്‍മാരേയും സാധാരണക്കാരേയും പേടിപ്പെടുത്തുന്ന തരത്തിലുള്ള പ്രസ്താവനയാണ് ഇത്. ഒരു ഭാഗത്ത് ഭയപ്പാടുണ്ടാക്കുകയും മറ്റൊരു ഭാഗത്ത് വാക്സിന് സൗജന്യമായി നല്‍കുമെന്നുമുള്ള പ്രഖ്യാപനം തിരഞ്ഞെടുപ്പ് ചട്ടങ്ങളുടെ നഗ്‌നമായ ലംഘനമാണ്. ഇതില് മുഖ്യമന്ത്രിക്കെതിരെ നടപടി വേണമെന്നാണ് യുഡിഎഫിന്റെ ആവശ്യം.\nശനിയാഴ്ച വൈകീട്ട് നടന്ന വാര്‍ത്താസമ്മേളനത്തിലാണ് കേരളത്തില് കോവിഡ് വാക്സിന് സൗജന്യമായി വിതരണം ചെയ്യുമെന്ന് മുഖ്യമന്ത്രി പിണറായി വിജയന് പറഞ്ഞത്. ആരില്‍നിന്നും പണം ഈടാക്കാന് സര്‍ക്കാര് ഉദ്ദേശിക്കുന്നില്ല. അതേസമയം, എത്രകണ്ട് വാക്സിന് ലഭിക്കുമെന്ന് അറിയില്ലെന്നും മുഖ്യമന്ത്രി പറഞ്ഞു. പുണെയിലെ സിറം ഇന്‍സ്റ്റിറ്റ്യൂട്ടില് നിര്‍മിക്കുന്ന ഓക്‌സ്ഫഡ് വാക്സിനാണ് വിതരണത്തിനെത്തുക എന്നറിയുന്നു. 500മുതല് ആയിരംവരെ രൂപയായിരിക്കും ചെലവ്. ഇതാണ് സര്‍ക്കാര് സൗജന്യമായി നല്‍കുക -മുഖ്യമന്ത്രി പറഞ്ഞു.\nഅതേസമയം, മുഖ്യമന്ത്രിയുടെ പ്രഖ്യാപനം സംബന്ധിച്ച് പരാതി ലഭിച്ചാല് തിരഞ്ഞെടുപ്പ് കമ്മീഷന് നടപടി സ്വീകരിക്കാം. പരാതി കൂടാതെയും നടപടിയെടുക്കാന് കമ്മീഷന് വിവേചനാധികാരവുമുണ്ട് ഈ സാഹചര്യത്തില് എല്‍ഡിഎഫിന് പണി പാളുമോ എന്ന് കണ്ടറിയാം.\nPrevious Previous post: ഇറാനിലെ ആഞ്ജലീന ജോളിക്ക് 10 വർഷം തടവ്\nNext Next post: സിംഗിള് പേരന്റ് ചലഞ്ചിന് പിന്നാലെയെത്തിയ ചതിക്കുഴികള്: പ്രവാസി ദുരനുഭവം തുറന്ന് പറയുന്നു


Pocso case | മൂന്നാർ കാണിക്കാമെന്ന് പറഞ്ഞ് സഹോദരിമാർക്കൊപ്പം ഓട്ടോയിൽ കയറ്റിക്കൊണ്ടുപോയി; പാതിവഴിയിൽ ഭീഷണിപ്പെടുത്തി മറ്റൊരാൾക്ക് കൈമാറി; ബൈക്കിൽ കയറ്റി എസ്റ്റേറ്റ് ലയത്തിൽ കൊണ്ടുപോയി പീഡിപ്പിച്ചു; പ്ലസ് വൺ വിദ്യാർത്ഥിനി പീഡനത്തിന് ഇരയായെന്നും അഞ്ചുമാസം ഗർഭിണിയെന്നും അറിഞ്ഞത് കൗൺസലിങ്ങിനിടെ; സഹോദരിമാരും പീഡനത്തിന് ഇരയായെന്ന് സംശയം; ഓട്ടോ ഡ്രൈവർ പിടിയിൽ - MarunadanMalayalee.com\nJuly 08, 2020 | 08:07 PM IST | Permalink\nമറയൂർ: പീഡനത്തിനിരയായ പ്ലസ് വൺ വിദ്യാർത്ഥിനി5മാസം ഗർഭിണി. സഹോദരിമാരും പീഡനത്തിരയായെന്ന് സൂചന. കേസിൽ ഓട്ടോറിക്ഷ ഡ്രൈവർ പിടിയിലായി. ഇതുമായി ബന്ധപ്പെട്ട് എസ്റ്റേറ്റ് തൊഴിലാളിയെ പൊലീസ് തിരയുകയാണ്. ഗർഭിണിയായ പെൺകുട്ടിയും സഹോദരിമാരിൽ മൂത്തയാളും പ്ലസ്സ് വൺ വിദ്യാർത്ഥിനികളും ഒരു സ്‌കൂളിൽ പഠിക്കുന്നവരുമാണ്്. മൂന്നാമത്തെ പെൺകുട്ടി ഇതെ സ്‌കൂളിലെ 10-ാം ക്ലാസ്സ് വിദ്യാർത്ഥിനിയാണ്.\nതൊടുപുഴ ചൈൽഡ് വെൽഫെയർ കമ്മറ്റിയുടെ ഇടപെടലാണ് പീഡനവിവരം പുറത്തുവരാൻ കാരണം. മറയൂർ മൈക്കിൾഗിരി ഭാഗത്ത് 125-ാം നമ്പർ വീട്ടിൽ ജോർജ്ജ് മകൻ അനീഷീ( 27)നെ സംഭവുമായി ബന്ധപ്പെട്ട് മറയൂർ പൊലീസ് അറസ്റ്റുചെയ്തു. തലയാർ എസ്റ്റേറ്റ് ചട്ടമൂന്നാർ ഡിവിഷനിൽ 8 മുറി ലയത്തിൽ 7-ാമത് വീട്ടിൽ താമസിക്കുന്ന വിക്കി എന്നുവിളിക്കുന്ന വിഘ്നേശാ(22)ണ് കേസിലെ ഒന്നാം പ്രതി. മൂന്നുമാസം മുമ്പ് തമിഴ്‌നാട്ടിലേയ്ക്ക് പോയ ഇയാൾ ഇതുവരെ എസ്റ്റേറ്റ് ലയത്തിലേയ്ക്ക് തിരിച്ചെത്തിയിട്ടില്ലന്നാണ് പൊലീസ് അന്വേഷണത്തിൽ വ്യക്തമായത്.\nഇവർ5പേരും പരസ്പരം അറിയുന്നവരാണെന്നാണ് പൊലീസിനു ലഭിച്ച വിവരം. മൂന്നാർ കാണിക്കാമെന്ന് വിശ്വസിപ്പിച്ച് അനീഷ് ഈ വർഷം ജനിവരി 28-ന് സഹോദരിമാരായ പെൺകുട്ടികളെയും തന്നെയും ഓട്ടോയിൽ കയറ്റിക്കൊണ്ടുപോയെന്ന് പെൺകുട്ടിമൊഴി നൽകി. കോട്ടക്കുളം ഭാഗത്തുവച്ച് തന്നെ ഇവിടെ കാത്തുനിന്ന വിഘ്്നേശിനൊപ്പം ഭീഷണിപ്പെടുത്തി അയയ്ക്കുകയായിരുന്നെന്നും പൊലീസിനോട് പറഞ്ഞു.\nപെൺകുട്ടിയെ ബൈക്കിൽ കയറ്റി വിഘ്നേശ് നേരെ എസ്റ്റേറ്റ് ലയത്തിലെ താമസ്ഥലത്തെത്തിച്ച് പീഡിപ്പിച്ചെന്നും ഇതെത്തുടർന്ന് പെൺകുട്ടി ഗർഭിണിയായെന്നുമാണ് പൊലീസ് അന്വേഷണത്തിൽ വ്യക്തമായിട്ടുള്ളത്. ഓട്ടേയിൽ കയറിയതുമുതലുള്ള മുഴുവൻ വിവരങ്ങളും ഈ പെൺകുട്ടി പൊലീസിനോട് പറഞ്ഞു. കൊല്ലുമെന്ന് ഭീഷിണിപ്പെടുത്തിയതിനാലാണ് ഗർഭിണിയായിരുന്നെന്ന വിവരം മറച്ചുവച്ചതെന്നും പെൺകുട്ടി മൊഴിയിൽ സൂചിപ്പിച്ചു.\nസഹോദരിമാരുമായി അനീഷിന് അടുത്ത ബന്ധമുണ്ടായിരുന്നതായി പൊലീസിന് സൂചന ലഭിച്ചിട്ടുണ്ട്. തങ്ങളെ അനീഷ് പീഡിപ്പിച്ചതായി മൊഴി നൽകാൻ പെൺകുട്ടികൾ തയ്യാറായിട്ടില്ല. ഭയം മൂലമാവാം പെൺകുട്ടികൾ അനീഷിനെതിരെ മൊഴി നൽകാത്തതെന്നാണ് പൊലീസ് അനുമാനം. ഇതെത്തുടർന്ന് ഇവരെ മെഡിക്കൽ പരിശോധന നടത്തി നിജസ്ഥിതി അറിയാനാണ് പൊലീസ് നീക്കം. തൊടുപുഴ ചൈൽഡ് വെഫെയർ കമ്മറ്റിയിൽ നിന്നും അറിയിപ്പ് ലഭിച്ചതിന്റെ അടിസ്ഥാനത്തിലാണ് മറയൂർ പൊലീസ് സംഭവത്തിൽ പോക്സോ വകുപ്പുകൾ ഉൾപ്പെടുത്തി കേസ്സ് ചാർജ്ജ് ചെയ്തത്.


നെറികെട്ട കാലത്തോട് പറയാനുള്ള സത്യങ്ങൾ ! ഈ കാലം ആവശ്യപ്പെടുന്ന കലാസൃഷ്ടി - ശുഭരാത്രിക്ക് കയ്യടികളുമായി ബി ഉണ്ണികൃഷ്ണനും എം പദ്മകുമാറും ! - metromatinee.com Lifestyle Entertainment & Sports\nനെറികെട്ട കാലത്തോട് പറയാനുള്ള സത്യങ്ങൾ ! ഈ കാലം ആവശ്യപ്പെടുന്ന കലാസൃഷ്ടി – ശുഭരാത്രിക്ക് കയ്യടികളുമായി ബി ഉണ്ണികൃഷ്ണനും എം പദ്മകുമാറും !\nമികച്ച പ്രതികരണം നേടി മുന്നേറുകയാണ് വ്യാസൻ കെ പി ഒരുക്കിയ ശുഭരാത്രി . ഏറെ നാളുകൾക്കു ശേഷമാണ് മലയാള സിനിമയിൽ ഇത്രയും നല്ലൊരു കുടുംബചിത്രം പിറക്കുന്നത്. ദിലീപ് – സിദ്ദിഖ് കൂട്ടുകെട്ടിൽ എത്തിയ ചിത്രത്തിൽ ഒരു യഥാർത്ഥ സംഭവമാണ് പ്രമേയമായത് . ഇത്രയും നല്ലൊരു കുടുംബ ചിത്രം കാനന സാധിച്ച സന്തോഷം പങ്കു വച്ചിരിക്കുകയാണ് ഇപ്പോൾ സംവിധായകരായ ബി ഉണ്ണികൃഷ്ണനും എം പദ്മകുമാറും .\nബി. ഉണ്ണികൃഷ്ണന്റെ വാക്കുകൾ ഇങ്ങനെയാണ് : ‘എന്റെ പ്രിയ സുഹൃത്തും സഹപ്രവര്‍ത്തകനുമായ അരോമ മോഹന് നിര്‍മ്മാണപങ്കാളിയായ, വ്യാസന് എഴുതി സംവിധാനം ചെയ്ത ശുഭരാത്രി കണ്ടു. ഉള്ളില് തൊട്ടു. നെറികെട്ട നമ്മുടെ കാലത്തോട്. സൗമ്യമായി എന്നാല് തീഷ്ണമായി പറയേണ്ട ചിലത് പലരും പറയാന് മടിക്കുന്ന ചിലത് വ്യാസന് പറഞ്ഞിരിക്കുന്നു. സഹജീവികളോടുള്ള കരുണയില് ദൈവത്തെ കാണുന്നതാണല്ലോ എല്ലാ മതങ്ങളുടെയും പൊരുള്. ആ അകപ്പൊരുളിന്റെ ചെറുതായുള്ള വീണ്ടെടുപ്പാണ് വ്യാസന്റെ സിനിമ. ക്യാമറയ്ക്ക് മുമ്പിലും പിന്നിലും പ്രവര്‍ത്തിച്ച എല്ലാവരും നന്നായി. പ്രതിഛായയോ താരപരിവേഷമോ നോക്കാതെ , കഥാപാത്രത്തിന്റെ അകക്കാമ്പ് കണ്ടറിഞ്ഞ് കൃഷ്ണനായി മാറിയ, അയാളുടെ ധര്‍മ്മസങ്കടങ്ങളെ നമ്മുടേതാക്കി മാറ്റിയ ദിലീപിനോട് നന്ദി.സിദ്ദിഖ് നിങ്ങളെന്തൊരു നടനാപ്പാ, ഓരോ സിനിമയും ഓരോ വിസ്മയമാകുകയാണ്. സിദ്ദിഖ്, വ്യാസന് അഭിനന്ദനങ്ങള് സ്‌നേഹം ആശ്ലേഷം.’ –ബി. ഉണ്ണികൃഷ്ണൻ കുറിച്ചു.\nഎം. പത്മകുമാറിന്റെ വാക്കുകൾ : ഒരു കലാസൃഷ്ടിക്ക് നമ്മുടെ കണ്ണുനിറയിക്കാനാവുന്നത് എപ്പോഴാണ്? ഒന്നുകിൽ ദുരന്തത്തിന്റെ ഉള്ളുലയ്ക്കുന്ന നേർക്കാഴ്ച. അതല്ലെങ്കിൽ നിസ്സീമമായ സ്നേഹത്തിന്റെ ത്യാഗത്തിന്റെ ആഴം. ആദ്യത്തേത് എത്രയും പെട്ടന്ന് നമ്മൾ മറക്കാനാഗ്രഹിക്കുമെങ്കിൽ രണ്ടാമത്തെ അനുഭവം കാലങ്ങളോളണം നമ്മുടെ മനസ്സിൽ അലയടിച്ചു കൊണ്ടേയിരിക്കും. അത്തരം ഒരനുഭവം. ഈ കണ്ണും മനസ്സും എന്നെന്നും ഇങ്ങനെ നിറഞ്ഞിരിക്കട്ടെ എന്നു നമ്മളാഗ്രഹിച്ചു പോകുന്ന ഈ അനുഭവം സമ്മാനിച്ച സിനിമയാണ് ശുഭരാത്രി. ഇന്നത്തെ കാലം ആഗ്രഹിക്കുന്ന, ആവശ്യപ്പെടുന്ന സിനിമ. അത്തരം ഒരു കല സൃഷ്ടിക്കാനായി എന്നതിൽ കവിഞ്ഞ് വ്യാസൻ എന്ന കഥാകാരൻ കൂടിയായ സംവിധായകനും നിർമാതാക്കളായ അരോമ മോഹനും എബ്രഹാം മാത്യുവിനും മറ്റെന്തഭിമാനിക്കണം.നന്മയുടെ തിരുമുറ്റത്ത് പ്രേക്ഷകനെ കൈപിടിച്ചു നടത്തിയ മലയാളത്തിന്റെ പ്രിയപ്പെട്ട നടന്മാരായ സിദ്ദിഖിനും ദിലീപിനും ഛായാഗ്രാഹകനായ ആൽബിക്കും സംഗീതം കൊണ്ട് ഹൃദയത്തെ ആർദ്രമാക്കിയ ബിജിക്കും ബാക്കി എല്ലാ മുന്നണി പിന്നണി പ്രവർത്തകർക്കും സ്നേഹം മാത്രമേയുള്ളു ആശംസിക്കാൻ.’–പത്മകുമാർ കുറിച്ചു.\nb unnikrishnan and m padmakumar about shubharathri movie\nഇതുവരെ ആരും കണ്ടിട്ടില്ലാത്ത വിവാഹ ചിത്രം ആദ്യമായി പങ്കു വച്ച് അനു സിത്താര !\nശരിക്കും ഫാൻ ഗേൾ മൊമെന്റ്റ് ! മമ്മൂട്ടിക്കൊപ്പമുള്ള നിമിഷം പങ്കു വച്ച് മഹിമ നമ്പ്യാർ !


ഉപതിരഞ്ഞെടുപ്പ് നാളെ; ജയലളിതയുടെ ആശുപത്രി ദൃശ്യങ്ങള് പുറത്ത് - themediasyndicate\nഉപതിരഞ്ഞെടുപ്പ് നാളെ; ജയലളിതയുടെ ആശുപത്രി ദൃശ്യങ്ങള് പുറത്ത്\nതമിഴ്‌നാട്ടിലെ ആര്.കെ. നഗര് മണ്ഡലത്തിലെ ഉപതിരഞ്ഞെടുപ്പ് നടക്കാന് ഒരു ദിവസം ബാക്കി നില്‍ക്കെ മുന് മുഖ്യമന്ത്രി ജയലളിതയുടെ ആശുപത്രി ദൃശ്യങ്ങള് പുറത്തു വിട്ട് ദിനകരന് പക്ഷം. അപ്പോളോ ആശുപത്രിയില് കഴിയുന്ന ജയലളിത ടി.വി കാണുന്നതും ജ്യൂസ് കുടിക്കുന്നതുമായ ദൃശ്യങ്ങളാണ് പുറത്തു വന്നിരിക്കുന്നത്. ദിനകര പക്ഷത്തെ പ്രമുഖനും മുന് എംഎല്‍എയുമായ പി വെട്രിവേലാണ് ചെന്നൈയിലെ മാധ്യമപ്രവര്‍ത്തകര്‍ക്ക് ദൃശ്യങ്ങള് കൈമാറിയത്.\nജയലളിതയുടെ മരണം കൊലപാതമാണ് എന്ന തരത്തിലുള്ള വിവാദങ്ങള് നിലനില്‍ക്കുന്ന സാഹചര്യത്തിലാണ് ഈ ദൃശ്യങ്ങള് പുറത്തു വന്നിരിക്കുന്നത്. അപ്പോളോ ആശുപത്രി പുറത്തുവിട്ട മെഡിക്കല് ബുള്ളറ്റിനുകളെല്ലാം ശരിയായിരുന്നുവെന്ന് തെളിയിക്കുന്ന തരത്തിലാണ് പുതിയ തെളിവുകള്.\nദൃശ്യങ്ങള് പുറത്തുവിടേണ്ട സമയത്ത് തങ്ങള് അതു ചെയ്യുമെന്ന് നേരത്തെ പറഞ്ഞിരുന്നു. അതാണ് ഇപ്പോള് ചെയ്തിരിക്കുന്നത്. ജയലളിതയുടെ മരണത്തെക്കുറിച്ചും ആശുപത്രിവാസത്തെക്കുറിച്ചും ഒ.പി.എസ്- ഇ.പി.എസ് പക്ഷം നിരവധി സംശയങ്ങള് ഉയര്‍ത്തിയിരുന്നു. ഇത് അവസാനിപ്പിക്കാനാണ് ദൃശ്യങ്ങള് തങ്ങള് പുറത്തു വിട്ടതെന്നും വെട്രിവേല് മാധ്യമങ്ങളോട് പറഞ്ഞു.\nനാളത്തെ വോട്ടെടുപ്പില് ഇതിന്റെ പ്രതിഫലനമുണ്ടാകുമെന്നാണ് ദിനകരന് പക്ഷത്തിന്റെ പ്രതീക്ഷ.\nശബരിമലയിലേക്ക് യുവതികളേയും കൊണ്ട് പോകുന്ന പൊലീസ് നാറാണത്തു ഭ്രാന്തൻ മലക്കു മുകളിലേക്ക് കല്ലുരുട്ടി കയറ്റുന്നതു പോലെയാണ് ; കെ മുരളീധരന്\nമാത്യു ടി തോമസ് തിങ്കളാഴ്ച രാജി സമര്‍പ്പിക്കും, കെ കൃഷ്ണന്‍കുട്ടിയുടെ സത്യപ്രതിജ്ഞ ചൊവ്വാഴ്ച


‘വന്ദേമാതര’ത്തിന് ‘ജനഗണമന’യ്ക്ക് തുല്യമായ പദവി നൽകണമെന്ന ബിജെപി നേതാവിന്റെ ഹരജി ഡല്‍ഹി ഹൈക്കോടതി തള്ളി – Azhimukham\n‘വന്ദേമാതര’ത്തിന് ‘ജനഗണമന’യ്ക്ക് തുല്യമായ പദവി നൽകണമെന്ന ബിജെപി നേതാവിന്റെ ഹരജി ഡല്‍ഹി ഹൈക്കോടതി തള്ളി\nസ്കൂളുകളിൽ എല്ലാ ദിവസവും ഈ രണ്ട് ഗാനങ്ങളും ആലപിക്കണമെന്ന ആവശ്യവും ഹരജിക്കാരനുണ്ട്.\nJul 26 2019 12:10 PM\n‘വന്ദേ മാതരം’ ഗീതത്തിന് രാജ്യത്തിന്റെ ദേശീയഗാനമായ ‘ജനഗണമന’യുടെ അതേ പദവി നൽകണമെന്നാവശ്യപ്പെടുന്ന പൊതുതാല്‍പര്യ ഹരജി ഡൽഹി ഹൈക്കോടതി തള്ളി. കേന്ദ്ര സർക്കാരിന് കോടതി നിർദ്ദേശം നൽകണമെന്നായിരുന്നു ഹരജിക്കാരുടെ ആവശ്യം. ബിജെപി നേതാവ് അശ്വിനി കുമാർ ഉപാധ്യായയാണ് ഈ ഹരജി നൽകിയത്. വന്ദേമാതരത്തെ ദേശീയഗീതമോ ദേശീയഗാനമോ ആക്കി മാറ്റണമെന്ന് ഹരജി ആവശ്യപ്പെടുന്നു.\nചീഫ് ജസ്റ്റിസ് ഡിഎൻ പട്ടേൽ, ജസ്റ്റിസ് സി ഹരിശങ്കർ എന്നിവരുൾപ്പെട്ട ബഞ്ചാണ് വിധി പറഞ്ഞത്. വന്ദേമാതരത്തിന് ജനഗണമനയുടേതിന് സമാനമായ പദവി നൽകണമെന്ന് കേന്ദ്ര സർക്കാരിന് നിർദ്ദേശം നൽകാൻ യാതൊരു കാരണവും തങ്ങൾക്ക് കാണാൻ കഴിഞ്ഞില്ലെന്ന് കോടതി പറഞ്ഞു.\nജനഗണമനയെ ദേശീയഗാനമായും വന്ദേമാതരത്തെ ദേശീയഗീതമായും മാറ്റണമെന്നാണ് ഉപാധ്യായയുടെ വാദത്തിലെ അടിസ്ഥാന ആവശ്യം. രബീന്ദ്രനാഥ ടാഗോർ ജനഗണമന ആദ്യം അവതരിപ്പിച്ചത് 1896ല് കോൺഗ്രസ്സിന്റെ ഒരു രാഷ്ട്രീയ പരിപാടിയിലായിരുന്നെന്നും ഉപാധ്യായ പറയുന്നു.\n2017ലും സമാനമായ ഒരാവശ്യം ഡൽഹി ഹൈക്കോടതിയിൽ ഹരജിയായി ഉന്നയിക്കപ്പെട്ടിരുന്നു. സർക്കാരിന്റെ അഭിപ്രായമാരാഞ്ഞ ശേഷം ഇത് തള്ളുകയായിരുന്നു. ബങ്കിം ചന്ദ്ര ചാറ്റർജി എഴുതിയ വന്ദേ മാതരം ഇന്ത്യയുടെ ദേശീയ ഗീതമാക്കണമെന്നത് സംഘപരിവാർ സംഘടനകളുടെ ദീർഗകാലമായുള്ള ആവശ്യമാണ്.\nശബരിമല വികസനത്തിന് 500 ഏക്കര് വനഭൂമി വിട്ടുനല്‍കണമെന്ന ആവശ്യം കേന്ദ്രം തള്ളി\nഷാരൂഖ് ന് ഡോക്ടറേറ്റ് നൽകണമെന്ന ശുപാർശ തള്ളി; നിലപാട് വ്യക്താക്കി സർക്കാർ\nതെരഞ്ഞെടുപ്പ് കമ്മീഷന് നിര്‍ദ്ദേശം നല്‍കണമെന്ന കോണ്‍ഗ്രസിന്റെ ഹര്‍ജി സുപ്രീം കോടതി തള്ളി,’മോദിക്ക് ക്ലീന് ചിറ്റ് നല്‍കിയതില് പരാതിയുണ്ടെങ്കില് പുതിയ ഹര്‍ജി നല്‍കാം’\nഇന്ത്യയോട് അപേക്ഷയുമായി ‘ജനഗണമന’ ആലപിച്ച പാക് പൗരന് / വീഡിയോ\nവന്ദേമാതരം പാടൂ എന്ന ആവശ്യവുമായി മാധ്യമ പ്രവര്‍ത്തകന്, പാടാന് വരികളറിയാതെ ബി.ജെ.പി നേതാവ്\n# national song


സുധാകരന്റെ വിവാദപ്രസംഗം: റിപ്പോര്‍ട്ട് സമര്‍പ്പിക്കാന് സമയം ആവശ്യപ്പെട്ടു :: Janmabhumi Daily\nTuesday4September 2012 5:15 pm IST\nതിരുവനന്തപുരം: ജഡ്ജിമാരെക്കുറിച്ചുള്ള കെ സുധാകരന് എം.പിയുടെ വെളിപ്പെടുത്തല് സംബന്ധിച്ച കേസില് റിപ്പോര്‍ട്ട് സമര്‍പ്പിക്കാന് അന്വേഷണ ഉദ്യോഗസ്ഥന് ഒരു മാസത്തെ സമയം ആവശ്യപ്പെട്ടു. ബാര് ലൈസന്‍സുകള് റദ്ദാക്കിയ ഹൈക്കോടതി ഉത്തരവ് അട്ടിമറിക്കാന് സുപ്രീംകോടതി ജഡ്ജിക്ക് 36 ലക്ഷം രൂപ കൈക്കൂലി നല്‍കിയതിനു സാക്ഷിയാണെന്നായിരുന്നു സുധാകരന്റെ വെളിപ്പെടുത്തല്. വിവാദ പ്രസംഗത്തിന്റെ പേരില് കെ. സുധാകരനെതിരേ സിബിഐ കേസെടുത്തിട്ടില്ലെന്ന് പോലീസ് കോടതിയില് അറിയിച്ചു. സിബിഐ കേസെടുത്തുവെന്നായിരുന്നു നേരത്തെ പോലീസ് അറിയിച്ചിരുന്നത്. തിരുവനന്തപുരം ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് കോടതിയാണ് കേസ് പരിഗണിച്ചത്. സുധാകരനെതിരെ സുപ്രീംകോടതി അയച്ച കത്ത് സിബിഐയ്ക്ക് കൈമാറുക മാത്രമാണ് ചെയ്തതെന്നാണ് പോലീസ് ഇന്ന് കോടതിയില് അറിയിച്ചിരിക്കുന്നത്. കേസ് അന്വേഷിക്കുന്ന ക്രൈം ഡിറ്റാച്ച്മെന്റ് അസിസ്റ്റന്റ് കമ്മീഷണര് കെ.ഇ. ബൈജു ഇന്ന് കോടതിയില് ഹാജരായിരുന്നു. അന്വേഷണ റിപ്പോര്‍ട്ട് ഹാജരാക്കാഞ്ഞതിനും കോടതിയില് ഹാജരാകാതിരുന്നതിനും ബൈജുവിന് കോടതി കാരണം കാണിക്കല് നോട്ടീസ് നല്‍കിയിരുന്നു. തുടര്‍ന്നാണ് ഇന്ന് അദ്ദേഹം ഹാജരായത്. അതേസമയം കേസ് പരിഗണിക്കാന് തിരുവനന്തപുരം കോടതിക്ക് അധികാരമില്ലെന്ന വാദവുമായി കെ സുധാകരന്റെ അഭിഭാഷകനും കോടതിയെ സമീപിച്ചിട്ടുണ്ട്. കഴിഞ്ഞ തവണ കേസ് പരിഗണിച്ചപ്പോള് സുധാകരന്റെ അഭിഭാഷകന് കൂടുതല് സമയം ചോദിച്ചതിനെയും കോടതി വിമര്‍ശിച്ചിരുന്നു.\nകോപ്റ്റര് അഴിമതി: സി.വി.സി റിപ്പോര്‍ട്ട് ആവശ്യപ്പെട്ടു


delhi-man-beaten-to-death-front-of-son-over-20-rupees | 20 രൂപയെച്ചൊല്ലി തർക്കം; യുവാവിനെ 13കാരനായ മകന്റെ മുന്നിലിട്ട് മർദ്ദിച്ച് കൊലപ്പെടുത്തി - MarunadanMalayalee.com\n20 രൂപയെച്ചൊല്ലി തർക്കം; യുവാവിനെ 13കാരനായ മകന്റെ മുന്നിലിട്ട് മർദ്ദിച്ച് കൊലപ്പെടുത്തി\nSeptember 28, 202010:25 PM IST Permalink\nന്യൂഡൽഹി: 20 രൂപയെച്ചൊല്ലിയുണ്ടായ തർക്കത്തിനൊടുവിൽ യുവാവിനെ മർദ്ദിച്ച് കൊലപ്പെടുത്തി. വടക്കൻ ഡൽഹിയിലെ ബുരാരിയിലാണ് സംഭവം. 38കാരനായ രൂപേഷ് എന്നയാളാണ് കൊല്ലപ്പെട്ടത്. ഷേവ് ചെയ്യുന്നതിന്റെ കൂലി സംബന്ധിച്ച തർക്കത്തെ തുടർന്നാണ് 13കാരനായ മകന്റെ മുന്നിലിട്ട് രൂപേഷിനെ മർദ്ദിച്ച് കൊലപ്പെടുത്തിയത്. സംഭവത്തിൽ സഹോദരങ്ങളായ സന്തോഷ്, സരോജ് എന്നിവരെ അറസ്റ്റ് ചെയ്‌തെന്ന് പൊലീസ് പറഞ്ഞു.\nബാർബർ ഷോപ്പിലെ തർക്കമാണ് കൊലപാതകത്തിലേക്ക് നയിച്ചത്. മകനൊപ്പമാണ് രൂപേഷ് വീടിന് സമീപത്തെ സലൂണിൽ താടി ഷേവ് ചെയ്യാൻ പോയത്. ഷേവ് ചെയ്തതിന് ശേഷം 50 രൂപ വേണമെന്ന് കടക്കാരൻ പറഞ്ഞു. എന്നാൽ, ഇപ്പോൾ 30 രൂപ മാത്രമേ കൈയിലുള്ളൂവെന്നും 20 രൂപ പിന്നെ തരാമെന്നും രൂപേഷ് പറഞ്ഞെങ്കിലും കടക്കാരനും സഹോദരനും അനുവദിച്ചില്ല. തർക്കം അടിപിടിയിലേക്കെത്തി. പ്ലാസ്റ്റിക് പൈപ്പ് ഉപയോഗിച്ച് ഇരുവരും രൂപേഷിനെ ക്രൂരമായി മർദ്ദിക്കുകയാരുന്നു. പിതാവിന്റെ ജീവന് വേണ്ടി മകൻ അക്രമികളുടെ കാലുപിടിച്ചെങ്കിലും ഇവർ അവഗണിച്ചു. നിരവധി പേർ നോക്കി നിൽക്കെയായിരുന്നു ആക്രമണം. ആരും ഇയാളെ രക്ഷിക്കാൻ മുന്നോട്ടുവന്നില്ല. ചിലർ ദൃശ്യങ്ങൾ ഫോണിൽ പകർത്തി.\nമാവോയിസ്റ്റുകൾക്കെതിരെ പിണറായി തോക്കെടുക്കുമ്പോൾ..!\nസംസ്‌കരിച്ച മാംസം ലോറി കൊള്ളയടിച്ച പൈപ്പ് രൂപേഷ് അറസ്റ്റിൽ\nരൂപേഷ്‌കുമാറിനു ഇന്ത്യൻ റെസ്‌പോൺസിബിൾ ടൂറിസം ലീഡർ പുരസ്‌കാരം\nമലബാർ കലാപം വർഗീയമാണെന്നതിന് കൂടുതൽ തെളിവുമായി മാപ്പിള കലാപം സീരീസ്\nകാൽനട യാത്രക്കാരിയായ സ്ത്രീയ്ക്ക് നേരേ ലൈംഗികാതിക്രമം; ചെരുപ്പൂരി അടിച്ചിട്ടും രക്ഷയില്ല; ഒടുവിൽ യുവാവിനെ പിടികൂടി പൊലീസും\nമരുമകളെ കണ്ടത് അന്യപുരുഷനൊപ്പം അരുതാത്ത സാഹചര്യത്തിൽ; അമ്മായിയമ്മയെ കല്ലുകൊണ്ട് ഇടിച്ചു കൊന്ന് യുവതിയും കാമുകനും\nആരോഗ്യ സേതു ആപ്പ് നിർമ്മിച്ചത് ആരെന്ന് ആർക്കും അറിയില്ല; കേന്ദ്ര സർക്കാരിനെതിരെ ദേശീയ വിവരാവകാശ കമ്മീഷൻ\nഭരണനിർവഹണവുമായി ബന്ധപ്പെട്ട് വീഴ്ചകൾ; ഡൽഹി സർവകലാശാല വൈസ് ചാൻസലർ യോഗേഷ് ത്യാഗിയെ സസ്‌പെൻഡ് ചെയ്തു\nതിളച്ച എണ്ണയിൽ കൈമുക്കി ഭക്ഷണം പാകം ചെയ്യുന്ന സ്ത്രീ; വൈറലായി വീഡിയോ\nകൈരളി ന്യൂസ് സംഘത്തിന് ഔദ്യോഗിക വസതിയിലേക്ക് പ്രവേശനം നിഷേധിച്ച് കേന്ദ്ര വിദേശകാര്യ സഹമന്ത്രി വി മുരളീധരൻ; കൈരളി ന്യൂസ് ഒഴികെ മറ്റ് മാധ്യമങ്ങൾക്ക് പ്രതികരണം നൽകിയെന്നും റിപ്പോർട്ട്\nകുമ്പസാര രഹസ്യം വെച്ച് ലൈംഗിക ചൂഷണവും പണം തട്ടലും; പള്ളികളിലെ കുമ്പസാരം നിരോധിക്കണമെന്ന് ആവശ്യപ്പെട്ട് സുപ്രീംകോടതിയിൽ ഹർജി\nശിവശങ്കറിനു പിന്നിലെ ബുദ്ധികേന്ദ്രങ്ങൾ സിപിഎമ്മും സർക്കാരുമായി ബന്ധമുള്ളവരാണ്; പിണറായി വിജയൻ മുഖ്യമന്ത്രി പദം ഒഴിയണമെന്ന് കേന്ദ്രവിദേശകാര്യ സഹമന്ത്രി വി. മുരളീധരൻ\nവോട്ട് ചെയ്യാൻ മന്ത്രി എത്തിയത് താമര ചിഹ്നം പതിച്ച മാസ്ക് ധരിച്ച്; ബീഹാറിൽ ബിജെപി നേതാവ് പിടിച്ച പുലിവാൽ ഇങ്ങനെ\nഅടിസ്ഥാനരഹിതമായ വാർത്ത നൽകി; മലയാള മനോരമ പത്രത്തിനെതിരെ പ്രസ് കൗൺസിൽ ഓഫ് ഇന്ത്യയ്ക്ക് പരാതി നൽകി മന്ത്രി ഇ പി ജയരാജന്റെ ഭാര്യ\nവയനാട്ടിൽ വനംവകുപ്പിന്റെ കൂട്ടിലായ കടുവയെ തിരുവനന്തപുരത്തേക്ക് കൊണ്ടുപോയി; കാട്ടിലേക്ക് തിരികെ വിടുന്ന കാര്യത്തിൽ ആശയക്കുഴപ്പം\nജിനോയെ വിഷം കഴിച്ച് അവശനിലയിൽ കാണപ്പെട്ടത് വീട്ടിൽ; പരിയാരം മെഡിക്കൽ കോളേജിൽ വെച്ച് മരണം; കോൺഗ്രസ് നേതാവിന്റെ ഭാര്യ ആത്മഹത്യ ചെയ്തത് മാനസിക - ശാരീരിക പീഡനങ്ങൾ നേരിടേണ്ടി വന്നതു കൊണ്ടെന്ന് ആരോപണം; കുഞ്ഞുങ്ങളെ ഭർതൃവീട്ടുകാരുടെ സംരക്ഷണയിൽ നിന്നും മാറ്റി നിർത്തണമെന്ന് ബാലാവകാശ കമ്മിഷനിൽ പരാതി\nഹിറ്റാച്ചിയുമായി വീടിന്റെ ചുറ്റുമതിൽ പൊളിക്കാൻ എത്തിയവർക്ക് മുന്നിൽ കുത്തിയിരുന്ന് പ്രതിഷേധിച്ച് വയോധിക; മുഖത്തടിക്കുകയും കൈകൾ പിറകിലേക്ക് പിടിച്ചു നിർത്തി മർദ്ദിക്കുകയും ചെയ്തത് പാർട്ടി പ്രവർത്തകർ; ഹിറ്റാച്ചി ഉപയോഗിച്ച് അപായപ്പെടുത്താനും നീക്കം; മുഖ്യമന്ത്രിയുടെ ജന്മനാട്ടിൽ വൃദ്ധയോട് സിപിഎമ്മുകാരുടെ പരാക്രമം ഇങ്ങനെ


Kseb staff slips into well during on duty | ഡ്യൂട്ടിക്കിടെ കെഎസ്ഇബി ജീവനക്കാരൻ കിണറ്റിൽ വീണു: അപകടം മീറ്റര് റീഡിംഗിന് എത്തിയപ്പോള്! - Malayalam Oneindia\n52 min ago കൊവിഡിനെ തോല്‍പ്പിക്കാന് ജന്മമെടുത്ത അവതാര പുരുഷനാണ് പിണറായി എന്ന് തളളുന്നവരോട്, കുറിപ്പ്!\nUpdated: Fri, Dec 21, 2018, 14:34 [IST]\nവെഞ്ഞാറമൂട്: കെഎസ്ഇബി കരാർ ജീവനക്കാരൻ കിണറ്റിൽ വീണു. വെഞ്ഞാറമൂട് കെ.എസ്.ഇ.ബി സെക്ഷൻ ഓഫീസിലെ മീറ്റർ റീഡർ തേക്കട, ഇരിഞ്ചയം സ്വദേശി ശ്രീജിത്ത് (34) ആണ് അപകടത്തിൽപ്പെട്ടത്,ചേലയം ഭാവതി ക്ഷേത്രത്തിന് സമീപം പ്രിജിത് ഭവനിൽ പ്രസന്നയുടെ ഉടമസ്ഥതയിലുള്ള കണറ്റിനുള്ളിലാണ് ഇയാൾ അകപ്പെട്ടത്. വീട്ടിലേയ്ക്ക് മീറ്റർ റീഡിംഗിനായി പോകുകയായിരുന്ന കിണറിന് ആളോടിയില്ലാത്തതിനാൽ കിണറിനുള്ളിൽ വീഴുകയായിരുന്നു.\nശബരിമല: ബിജെപിയെ തള്ളി പ്രവര്‍ത്തകര്.. സംസ്ഥാന നേതാവടക്കം നാല് പേര് സിപിഎമ്മിലേക്ക്\nഅറുപതടി താഴ്ചയിലുള്ള കിണറിൽ പതിനഞ്ചടിയോളം വെള്ളമുണ്ടായിരുന്നു. നിലവിളി കേട്ട് നാട്ടുകാർ എത്തി കയർ എറിഞ്ഞ് കൊടുത്തു. കരയ്ക്ക് കയറ്റാനുള്ള ശ്രമം വിഫലമായതോടെ വെഞ്ഞാറമൂട് ഫയർഫോഴ്സിനെ വിവരമറിയിച്ചു. ഫയർഫോഴ്സ് സ്ഥലത്ത് എത്തി ഇയാളെ കരയക്ക് എടുക്കുകയായിരുന്നു. അവശനായ ഇയാളെ വെഞ്ഞാറമൂട് ശ്രീ ഗോകുലം മെഡിക്കൽ കോളേജ് ആശുപത്രിയിൽ പ്രവേശിപ്പിച്ചു.\nഇയാളുടെ നില മെച്ചപ്പെട്ടു വരുന്നതായി ഡോക്ടർമാർ പറഞ്ഞു. മീറ്റർ റീഡിംങിനായി കൊണ്ടുവന്ന പി.ഡി.എ ഉൾപ്പെടെയുള്ള ഉപകരണങ്ങൾ കിണറ്റിൽ അകപ്പെട്ടു. വെഞ്ഞാറമൂട് അസിസ്റ്റൻറ് സ്റ്റേഷൻ ഓഫീസർ അനിൽ കുമാർ, ലീഡിംഗ് ഫയർമാൻ അജിത്, ഫയർമാൻമാരായ അജീഷ്, വിജേഷ്, അനിൽ രാജ്, ശരത്, ഡ്രൈവർ ശിവകുമാർ എന്നിവരാണ് ഫയർഫോഴ്സ് സംഘത്തിലുണ്ടായിരുന്നത്.\nkseb electricity staff duty well thiruvananthapuram കെഎസ്ഇബി ജീവനക്കാര് തിരുവനന്തപുരം\nKseb staff slips into well during on duty